গ্ৰন্থ আলোচনাঃ অসমত হিন্দুত্বৰ উত্থান আৰু 'Hindutva Regime in Assam: Saffron in the Rainbow' গ্ৰন্থখন :: ড° অখিল ৰঞ্জন দত্ত - অসমীয়াৰ সুখ-দুখ\nHome BOOK book review BOOK-DISCUSSION DR-AKHIL-RANJAN-DUTTA কিতাপ গ্ৰন্থ আলোচনা ড° অখিল ৰঞ্জন দত্ত গ্ৰন্থ আলোচনাঃ অসমত হিন্দুত্বৰ উত্থান আৰু 'Hindutva Regime in Assam: Saffron in the Rainbow' গ্ৰন্থখন :: ড° অখিল ৰঞ্জন দত্ত\nxukhdukh.com September 21, 2021 BOOK, book review, BOOK-DISCUSSION, DR-AKHIL-RANJAN-DUTTA, কিতাপ, গ্ৰন্থ আলোচনা, ড° অখিল ৰঞ্জন দত্ত,\nঅসমত হিন্দুত্বৰ উত্থান আৰু 'Hindutva Regime in Assam: Saffron in the Rainbow' গ্ৰন্থখন\nবন্ধু সকলে ইতিমধ্যে গম পাইছে যে মোৰ শেহতীয়া ইংৰাজী গ্ৰন্থ 'Hindutva Regime in Assam: Saffron in the Rainbow' আন্তৰ্জাতিক প্ৰকাশনগোষ্ঠী Sage-য়ে প্ৰকাশ কৰিছে। ক’ভিড পৰিস্থিতিৰ বাবে গ্ৰন্থখনৰ আনুষ্ঠানিক উন্মোচন এতিয়ালৈকে সম্ভৱপৰ হৈ উঠা নাই। গ্ৰন্থখন যিহেতু ইংৰাজী ভাষাত প্ৰকাশিত হৈছে, আৰু অসমৰ সকলো ঠাইতে গ্ৰন্থখন উপলদ্ধ নহয় আৰু গ্ৰন্থ প্ৰকাশৰ খবৰ পাই মোৰ শুভাকাংক্ষী সকলে শুভেচ্ছাৰে উপচাই পেলাইছিল, সেয়েহে গ্ৰন্থখনৰ কিছু আভাস বন্ধু সকলৰ জ্ঞাতাৰ্থে দাঙি ধৰি খুজিছোঁ।\nযোৱা ইং ১৯ ছেপ্তেম্বৰ ২০২১ তাৰিখে গ্ৰন্থখনৰ ওপৰত ৱেবিনাৰ যোগে এক দীঘলীয়া আলোচনাও অনুষ্ঠিত হৈ গ'ল। দিল্লী বিশ্ববিদ্যালয়ৰ ৰাজনীতি বিজ্ঞান বিভাগৰ প্ৰাক্তন মূৰব্বী অধ্যাপক মনোৰঞ্জন মোহান্তি, কলিকতা বিশ্ববিদ্যালয়ৰ ৰাজনীতি বিজ্ঞান বিভাগৰ অধ্যাপক সমীৰ কুমাৰ দাস, পুনে বিশ্ববিদ্যালয়ৰ ৰাজনীতি বিজ্ঞান বিভাগৰ প্ৰাক্তন অধ্যাপক সুহাস পালছিকাৰ আৰু জৱাহৰলাল নেহেৰু বিশ্ববিদ্যালয়ৰ ৰাজনীতি বিজ্ঞান বিভাগৰ অধ্যাপক অনুপমা ৰায়ে গ্ৰন্থখনৰ ওপৰত আগবঢ়োৱা সমালোচনাত্মক আলোচনাৰ বিষয়ে কেতিয়াবা বহলাই লিখিম।\nকিন্তু মোৰ গ্ৰন্থখনৰ বিষয়ে কোৱাৰ আগেয়ে দুটামান প্ৰাসংগিক কথা কৈ ল’ব খুজিছোঁ । চুবুৰীয়া পশ্চিমবংগত সাধাৰণতে ইংৰাজীত লিখা এখন গ্ৰন্থ বাঙালী ভাষালৈকো সোনকালেই অনুদিত হয়। আমি এই ক্ষেত্ৰত বহু পিছপৰা। ইতিহাসবিদ ড° অমলেন্দু গুহৰ ১৯৭০ৰ দশকতে প্ৰকাশিত‘প্লেণ্টাৰৰাজ টু স্বৰাজ’ গ্ৰন্থখন অসমীয়ালৈ অনুবাদ হবলৈ কেইবা দশকো লাগিল । অথচ অসমৰ ঔপনিবেশিক ইতিহাসৰ ই এখন আন্তৰ্জাতিকভাৱে সমাদৃত গ্ৰন্থ। অসম প্ৰকাশন পৰিষদে প্ৰকাশ কৰা আৰু অধ্যাপক হেৰম্বকান্ত বৰপূজাৰীৰ নেতৃত্বত প্ৰণীত অসমৰ ৰাজনৈতিক ইতিহাসৰ খণ্ড কেইটাৰ অসমীয়া অনুবাদো এতিয়ালৈকে হোৱা নাই। ঠিক সেইদৰে ড° প্ৰফুল্ল মহন্তৰ ‘অসমীয়া মধ্যবিত্ত শ্ৰেণীৰ ইতিহাস’ গ্ৰন্থখনিৰ ইংৰাজী অনুবাদ এতিয়ালৈকে পাঠকৰ হাতত পৰা নাই । অসম আন্দোলনৰ প্ৰাৰম্ভিকতে অসমৰ জাতীয়তাবাদৰ প্ৰশ্নটোক কেন্দ্ৰ কৰি আন্তৰ্জাতিক পৰ্যায়লৈকে সমাদৃত Economic and Political Weekly গৱেষণা আলোচনীত যি উচ্চ পৰ্যায়ৰ বিতৰ্ক হৈছিল আৰু যি বিতৰ্কই অসমৰ জাতীয়তাৰ সংকট আৰু দণ্ডক বিশ্বৰ সমাজ বিজ্ঞানী সকলৰ সমূখত তুলি ধৰিছিল তাৰো অসমীয়া অনুবাদ হোৱা নাই । আন্তৰ্জাতিকভাৱে স্বীকৃত আৰু আমেৰিকাৰ বাৰ্ড কলেজৰ অসমীয়া সমাজ বিজ্ঞানী অধ্যাপক সঞ্জীৱ বৰুৱাৰ গ্ৰন্থ সমূহে অসম আৰু উত্তৰপূৱ ভাৰতৰ ৰাজনৈতিক প্ৰশ্ন সমূহক বিশ্বৰ ৰাজনৈতিক বিশ্লেষকৰ সমূখত ডাঙি ধৰিছে। তেখেতৰ আটাইকেইখন গ্ৰন্থই আন্তৰ্জাতিক ভাৱে সমদৃত। অথচ তাৰ অসমীয়া সংস্কৰণ নাই। উদয়ন মিশ্ৰৰ ‘Periphery Strrikes Back’ অথবা ‘Burden of History’ ৰ ক্ষেত্ৰতো একেই কথা প্ৰযোজ্য। সঞ্জয় হাজৰিকাৰ গ্ৰন্থ কেইখনৰ ক্ষেত্ৰতো একেই কথা কব পাৰি । উল্লিখিত প্ৰায় সকল লেখকে যিহেতু কেৱল ইংৰাজীতহে লিখে গতিকে গৱেষক সকল অথবা ইংৰাজীত দখল থকা সকলৰ বাহিৰে অন্য সকলে তেওঁলোকৰ চিন্তাৰ উমান নাপায় । এই ক্ষেত্ৰত ব্যতিক্ৰম ড° হীৰেন গোহাঁই । কাৰণ তেখেতে ইংৰাজী আৰু অসমীয়াত সমানে লিখে- আচলতে ইংৰাজীতকৈ অসমীয়াতহে বেছিকৈ লিখে। সেয়েহে ড° গোহাঁইৰ চিন্তা বা দৰ্শন অসমীয়া আৰু ইংৰাজী উভয় পাঠকৰ বাবে উপলব্ধ। অসমীয়া পাঠকৰ সাহিত্যৰ চিন্তাক গভীৰৰ পৰা গভীৰতালৈ লৈ যাব পৰা ড° গোহাঁইৰ যি নিৰলস প্ৰয়াস সেইবোৰ প্ৰধানত: অসমীয়া ভাষাত। আত্ম জীৱনী বিষয়ক চাৰিওটা খণ্ডও অসমীয়া ভাষাতেই লিখা। কিন্তু অসমৰ জাতীয় ৰাজনৈতিক প্ৰশ্ন সমূহক তেখেতে ইংৰাজী আৰু অসমীয়া উভয় ভাষাতে সমানে লিখিছে। কিন্তু ড° গোহাঁইয়ে লিখা অসমীয়া আৰু ইংৰাজী লিখাৰ মাজত কিছু দৃষ্টিভংগীৰ পাৰ্থক্য আছে। কাৰণ অসমীয়াত লিখা লেখাবোৰত তেখেতে প্ৰধানত: অসমৰ বৃহত্তৰ সমাজখনৰ অগণতান্ত্ৰিক আৰু অসংবেদনশীল প্ৰায় সকলোবোৰ দিশৰ ক্ষুৰধাৰ সমালোচনা কৰি আহিছে, অন্যহাতে ইংৰাজী লেখবোৰত অসমীয়া জাতি আৰু জাতিসত্বাৰ পক্ষে ওকালতি কৰি আহিছে। অৱশ্যে সমালোচনাত্মক দৃষ্টিভংগীৰে।\nধৰক ৰাষ্ট্ৰীয় নাগৰিকপঞ্জীৰ প্ৰশ্ন। এই প্ৰশ্নত ড° গোহাঁইয়ে অসমৰ বৃহত্তৰ সমাজখনক ১৯৭১ ৰ পুৰ্বে অহা পুৰ্ববংগীয় মুছলমানক গণতান্ত্ৰিক দৃষ্টিভংগীৰে আৰু উদাৰ ভাৱে গ্ৰহণ কৰা কথাটোত অধিক গুৰুত্ব দি আহিছে আৰু এই বিষয়ে অসমীয়াত নিৰন্তৰভাৱে লিখি আহিছে। যাৰবাবে তেওঁক বহুতেই পুৰ্ব-বংগীয় মুছলমানৰ প্ৰবক্তা বুলিও কব খোজে। কিন্তু ইংৰাজী লেখাবোৰত ৰাষ্ট্ৰীয় নাগৰিক পঞ্জী আৰু অসমীয়া জাতীয়তাৰ উদাৰতাৰ কথাটোক শক্তিশালীভাৱে উপস্থাপন কৰা বাবে তেওঁক ৰাষ্ট্ৰীয় বা আন্ত:ৰাষ্ট্ৰীয় পৰ্যায়ৰ মানৱতাবাদৰ প্ৰবক্তা সকলে জাত্যাভিমানী আৰু পূৰ্ব-বংগীয় মুছলমানৰ দুৰ্দশাক যথাযথভাৱে অনুধাৱন কৰিব নোৱাৰা বুদ্ধিজীৱি বুলি অভিযোগ কৰে । ‘The Wire’ শীৰ্ষক ৱেব কাকতত হোৱা বিতৰ্ক তাৰ অন্যতম সাক্ষী । সেয়েহে ড° গোহাঁইৰ ইংৰাজী লেখাবোৰৰ অসমীয়া অনুবাদ আৰু অসমীয়া লেখাবোৰৰো ইংৰাজী অনুবাদ লাগে।\nঅসমৰ এদল অতি তীক্ষ্ণধী যুৱ গৱেষকে বিশ্বৰ বিভিন্ন প্ৰান্তৰ আগশাৰীৰ বিশ্ববিদ্যালয়ত গৱেষণা কৰি আছে । তেওঁলোকৰো এই প্ৰশ্নসমূহত নিজৰ মতামত আছে আৰু ‘Economic and Political Weekly’ অথবা ‘দ্যা হিন্দু’ কাকতকে প্ৰমূখ্য কৰি বিভিন্ন কাকতত তেওঁলোকে যথেষ্ট লিখা মেলা কৰিছে । সেই সম্পৰ্কেও আমি বৰকৈ অৱগত নহয় । তাৰ বিপৰীত কথাটোও সত্য। ধৰক অম্বিকাগিৰী ৰায় চৌধুৰী অথবা পৰাগ কুমাৰ দাসে অসমৰ জাতীয় চিন্তাৰ ধাৰাটোক যিধৰণে উপস্থাপন কৰিছিল সেইবোৰৰো ইংৰাজী অনুবাদ অত্যন্ত প্ৰয়োজনীয় কথা ।\nমোৰ সদ্য প্ৰকাশিত গ্ৰন্থখনৰ কথা কবলৈ গৈ ইমান দীঘলীয়া পাতনি লিখাৰ কাৰণ এইটোহে যে ৩৬০ পৃষ্ঠাৰ এই গ্ৰন্থখনত মই অসমত হিন্দুত্বৰ ৰাজনীতি, ৰাষ্ট্ৰীয় নাগৰিক পঞ্জী বা নাগৰিকত্ব সংশোধনী বিধেয়ক/আইনৰ কথাটো যিমান বহলকৈ আৰু পুংখানুপুংখভাৱে আলোচনা কৰিছো অসমীয়া ভাষাত ইমান বহলকৈ এতিয়ালৈকে আলোচনা কৰা নাই। তাৰ অন্যতম কাৰণ এইটোও যে এই প্ৰশ্নবোৰক লৈ অসমীয়াত মই নিয়মীয়াকৈ বক্তব্য ৰাখি আহিছোঁ। তাৰ পিছতো ভাৱহয় যে এই কিতাপখনৰ অসমীয়া সংস্কৰণৰো প্ৰয়োজন। সেই কাম যে সোনকালে হৈ উঠিব সেই আশা অৱশ্যে মই কৰা নাই। সেয়েহে কিতাপখনৰ এক সম্যক ধাৰণা পাঠকৰ আগত তুলি ধৰিবৰ বাবেই আৰু দেশ-বিদেশৰ কেইবা গৰাকীও সমাজ বিজ্ঞানীয়ে গ্ৰন্থখন সম্পৰ্কত কি মন্তব্য আগ বঢ়াইছে সেই কথা বন্ধু সকলক অৱগত কৰিবৰ বাবেই এই লেখা প্ৰস্তুত কৰিছোঁ। অহমিকা প্ৰদৰ্শন বা স্ব-প্ৰশস্তি তাৰ লক্ষ্য নহয় ।\nএই কথা কৈ থোৱা ভাল হ’ব যে ৩৬০ পৃষ্ঠা দৈৰ্ঘ্যৰ গ্ৰন্থখন মই উচৰ্গা কৰিছো ড° হীৰেন গোহাঁই ছাৰৰ নামত। ড° গোহাঁই ছাৰৰ প্ৰতি কৃতজ্ঞতা জ্ঞাপন কৰি মই লিখিছোঁ ‘'To, Professor Hiren Gohain-an unwavering custodian of the people’s conscience, whose writings and social commitments have had an immense bearing on my intellectual pursuits.'\nগ্ৰন্থখন প্ৰকাশৰ পূৰ্বে আৰু পৰবৰ্তী সময়ত আন্তৰ্জাতিক খ্যাতি সম্পন্ন বহু কেইগৰাকী সমাজ বিজ্ঞানীয়ে গ্ৰন্থখন পঢ়িছে। ভাৰতবৰ্ষৰ ৰাজনীতিক প্ৰায় তিনিটা দশকৰো অধিক কাল ধৰি অধ্যয়ন কৰি অহা আৰু ৰাষ্ট্ৰীয় স্বয়ং সেৱক সংঘৰ বিষয়ে কেইবাখনো গ্ৰন্থ প্ৰণয়ন কৰা আমেৰিকাৰ জন হ'পকিনছ্ বিশ্ববিদ্যালয়ৰ অৱসৰপ্ৰাপ্ত অধ্যাপক ৱাল্টাৰ এণ্ডাৰছেনে গ্ৰন্থখন পঢ়ি উঠি লিখিছে: 'I very much enjoyed reading the book both because of its clarity and because it addresses core political science concepts. Once started, I could not put it down. I learnedalot about Assam and appreciate the insights you provided.' (Prof. Walter Andersen, Johns Hopkins University, USA)\nএই গ্ৰন্থৰ সুদীৰ্ঘ পাতনি লিখিছে দিল্লী বিশ্ববিদ্যালয়ৰ ৰাজনীতি বিজ্ঞান বিভাগৰ প্ৰাক্তন মূৰব্বী অধ্যাপক মনোৰঞ্জন মোহান্তিয়ে । তেখেতে পাতনিতে লিখিছে: ‘This is an important book which convincingly explains the nature and dynamics of politics in contemporary India. Through an in-depth analysis of the rise of the BJP to power in Assam, it tells the story of present-day India where Hindutva politics buildsabrand of cultural nationalism while doggedly pursuinganeoliberal economic agenda.' (Manoranjan Mohanty, Distinguished Professor & Editor, Social Change (SAGE), Council for Social Development, New Delhi, India; Former Professor & Head, Department of Political Science, University of Delhi; Former Chairperson & Director, Institute of Chinese Studies, New Delhi)\nকলিকতা বিশ্ববিদ্যালয়ৰ ৰাজনীতি বিজ্ঞান বিভাগৰ অধ্যাপক আৰু উত্তৰ-পূৱ ভাৰতৰ ৰাজনীতিৰ এগৰাকী গৱেষক ড° সমীৰ কুমাৰ দাসে লিখিছে: 'As I read Akhil Ranjan Dutta’s Hindutva Regime in Assam: Saffron in the Rainbow, I am reminded of the glorious tradition of writing buranjis -or current histories in Assam. The book effectively infuses politics with history—long lost especially in political writings.' (Prof. Samir Kumar Das, Professor in Political Science, University of Calcutta, India; Former Vice-Chancellor, University of North Bengal, Siliguri, India)\nভাৰতবৰ্ষৰ নিৰ্বাচনী ৰাজনীতিৰ এগৰাকী অগ্ৰণী বিশ্লেষক আৰু গৱেষক তথা আন্তৰ্জাতিক প্ৰকাশন গোষ্ঠীৰ দ্বাৰা প্ৰকাশিত বহু কেইখন গ্ৰন্থৰ প্ৰণেতা আৰু পুনেৰ সাবিত্ৰীবাই ফুলে বিশ্ববিদ্যালয়ৰ অধ্যাপক সুহাস পালছিকাৰে লিখিছে: 'Akhil Ranjan Dutta’s competent work provides detailed assessment of the BJP’s politics as the ruling party of Assam. 'Hindutva Regime in Assam: Saffron in the Rainbow' is an important contribution because it meticulously shows how the BJP ruptured the consensus on key issues. The book is also important for the assessment of governance that predominantly operates in the dual universe of Hindutva and neoliberalism.' (Prof. Suhas Palshikar, Chief Editor, Studies in Indian Politics, Former Professor in Political Science, Savitribai Phule University, Pune, India)\nজৱাহৰলাল নেহৰু বিশ্ববিদ্যালয়ৰ ৰাজনীতি বিজ্ঞানৰ অধ্যাপক আৰু নাগৰিকত্ব বিষয়ৰ আন্তৰ্জাতিক খ্যাতিসম্পন্ন গৱেষক অনুপমা ৰয়ে লিখিছে: 'Akhil Ranjan Dutta’s ‘Hindutva Regime in Assam: Saffron in the Rainbow’ isameticulously researched book on politics in contemporary Assam. With the help of logical and intelligently crafted arguments, Dutta takes the reader along the different routes through which the BJP amassed power in Assam, riding onapopulist strategy of appealing to an Assamese pride which overwhelmed the promised ‘rainbow’ with saffron nationalism.' (Prof. Anupama Roy, Professor, Centre for Political Studies, School of Social Sciences, Jawaharlal Nehru University, New Delhi)\n‘Hindutva Regime in Assam: Saffron in the Rainbow’ গ্ৰন্থখনে প্ৰধানত: অসমত বিজেপি নেতৃত্বাধীন চৰকাৰ ক্ষমতালৈ অহাৰ পৰা- অৰ্থাৎ ২০১৬ চনৰ পৰা ২০২১ চনলৈকে- এই পাচঁ বছৰৰ অসমৰ ৰাজনীতি আৰু অৰ্থনীতিৰ বিষয়ে বহলাই আলোচনা কৰিছে । উপ শিৰোনাম লক্ষ্য কৰিলেই হয়তো বুজিব পাৰি যে গ্ৰন্থখনৰ এক নিৰ্দিষ্ট দৃষ্টিভংগী আছে। ২০১৬ চনত ৰামধেনু সদৃশ মিত্ৰজোঁটৰ কথা কোৱা চৰকাৰখন লাহে লাহে হিন্দুত্বৰ মূল দৰ্শনটোলৈ ঘূৰি গ’ল । অৰ্থাৎ সাতোৰঙী ৰামধেনুত লাহে লাহে এই নিৰ্দিষ্ট ৰঙৰ প্ৰলেপ সানিব খুজিলে। সেয়েহে আমি ২০১৪ চনৰ লোক সভা নিৰ্বাচন আৰু ২০১৬ চনৰ বিধান সভা নিৰ্বাচন আৰু ২০১৯ চনৰ লোক সভা নিৰ্বাচন আৰু ২০২১ চনৰ বিধান সভা নিৰ্বাচনৰ ক্ষেত্ৰত ভাৰতীয় জনতা পাৰ্টীৰ নিৰ্বাচনী ৰণ কৌশল আৰু বাগধাৰাৰ মাজত বিপুল পৰিবৰ্তন লক্ষ্য কৰোঁ।\n২০১৬-২০২১- এই সময়ছোৱা অসমৰ ৰাজনীতিত এক উত্তাল সময়, আশা আৰু আশাভংগৰ সময়। ৰাষ্ট্ৰীয় নাগৰিক পঞ্জী আৰু নাগৰিকত্ব সংশোধনী বিধেয়ক/আইনৰ বিতৰ্কই ৰাজ্যৰ ৰাজনীতি তোলপাৰ কৰি ৰাখিলে । ২০১৪ আৰু ২০১৬ চনৰ নিৰ্বাচনত ভাৰতীয় জনতা পাৰ্টীয়ে অসমীয়া মানুহৰ মনত প্ৰৱল আশাৰ সঞ্চাৰ কৰিছিল। নৰেন্দ্ৰ মোডী ডাঙৰীয়াই ড° ভূপেন হাজৰিকাৰ বহু গীতৰ কলিৰে নিৰ্বাচনী ভাষণ আৰম্ভ কৰিছিল । জয়ন্ত হাজৰিকাৰ সেই প্ৰখ্যাত গীত ‘আকৌ নতুন প্ৰভাত হ’ব’- ভাৰতীয় জনতা পাৰ্টীৰ নিৰ্বাচনী শ্ল’গান আছিল । কিন্তু লাহে লাহে ই হতাশাত পৰিণত হ'ল। কিন্তু এনে হতাশাই ভাৰতীয় জনতা পাৰ্টীৰ নিৰ্বাচনী যাত্ৰাত বিৰূপ প্ৰভাৱ পেলাব নোৱাৰিলে । প্ৰৱল গণ বিতুষ্টিৰ পিছতো ২০১৯ ৰ লোক সভা নিৰ্বাচন আৰু ২০২১ ৰ বিধান সভা নিৰ্বাচনত এই দলে বিপুল সংখ্যাগৰিষ্ঠতা লাভ কৰিলে।\nপ্ৰশ্ন হয়, এইটো কেনেকৈ সম্ভৱ হ'ল? হিন্দুত্বৰ ৰাজনীতিৰ কি চমকে এই সফলতা সুনিশ্চিত কৰিলে? অসমৰ নৃগোষ্ঠীয় ৰাজনীতিক ভাৰতীয় জনতা পাৰ্টীয়ে কেনেকৈ নিজৰ শিবিৰত অন্তৰ্ভুক্ত কৰিলে আৰু তাক ধৰি ৰাখিব পাৰিলে? অসম গণ পৰিষদৰ নিৰ্বাচনী ভেঁটি কেনেকৈ ভাৰতীয় জনতা পাৰ্টীয়ে নিজৰ দখললৈ নিলে? অসমৰ জাতীয়তবাদী চিন্তা আৰু হিন্দুত্বৰ ৰাজনীতিৰ মিত্ৰতা কেনেকৈ সম্ভৱ হৈ উঠিল? হিন্দুত্বৰ ৰাজনীতি যে কেৱল মন্দিৰ কেন্দ্ৰিক হৈ থকা নাই- পৰিচয় কেন্দ্ৰিক নৃ-গোষ্ঠীয় ৰাজনীতি আৰু নব্য উদাৰতাবাদৰ সীমাহীন হিতাধিকাৰী আঁচনিৰ সমন্বয়েৰে ভাৰতীয় জনতা পাৰ্টীয়ে অতি প্ৰতিযোগিতামূলক নিৰ্বাচনী কৌশল নিৰ্মাণ কৰি তুলিছে- তাৰ সূক্ষ্ম বিশ্লেষণ অবিহনে নিৰ্বাচনী ৰাজনীতিত এই দলৰ সাফল্য বুজিব নোৱাৰি । ২০১৪, ২০১৯, ২০১৬ আৰু ২০২১- এই চাৰিওটা নিৰ্বাচনত এই দলৰ কৌশলৰ পুনৰীক্ষণ আৰু নতুন বাগধাৰাৰ আগমন লক্ষণীয়। উল্লিখিত গ্ৰন্থত মই তাৰ বহল আলোচনা কৰিছো।\nএই সময়ছোৱাত ৰাষ্ট্ৰীয় নাগৰিক পঞ্জী এক জটিল পৰিক্ৰমাৰ মাজেৰে গতি কৰিলে। প্ৰথমাৱস্থাত চৰকাৰে যথেষ্ট উৎসাহ দেখুৱাইছিল, কিন্তু লাহে লাহে নিৰ্লিপ্ততা প্ৰদৰ্শন কৰিলে আৰু শেষত পাভলুটি মাৰিলে। আন্তৰ্জাতিক পৰ্যায়ত নাগৰিক পঞ্জীক লৈ বিপুল বিতৰ্ক আৰু বিভ্ৰান্তি সৃষ্টি হ'ল। ৰাষ্ট্ৰীয় নাগৰিক পঞ্জীৰ প্ৰথম খচৰা প্ৰকাশৰ মূৰ্হুত্বত আন্তৰ্জাতিক গণ-মাধ্যমৰ প্ৰতিনিধি গৈ নেলীত উপস্থিত হৈছিল গৈ। নাগৰিক পঞ্জী বিছৰাৰ বাবে অসমৰ মানুহক বৰ্হি: বিশ্বই জাত্যাভিমানী আৰু অসহিঞ্চু আখ্যা দিলে। এই পঞ্জীৰ তিনিওখন তালিকা প্ৰকাশৰ সময়ত বিশ্বৰ আগশাৰীৰ বাতৰি কাকত সমূহৰ প্ৰথম পৃষ্ঠাৰ বাতৰি আৰু ফটো সমূহ আছিল অত্যন্ত প্ৰৰোচনামূলক। আমেৰিকা যুক্ত ৰাষ্ট্ৰৰ পৰা প্ৰকাশিত ‘নিউয়ৰ্ক টাইমছ’ৰ দৰে কাকতত তাৰ ওপৰত বিতৰ্ক হৈছিল আৰু সম্পাদকীয় পৃষ্ঠাত এই সম্পৰ্কে প্ৰবন্ধ প্ৰকাশ হৈছিল । ‘আলজাজিৰা’ত প্ৰকাশিত বাতৰিয়ে অসমত বিতৰ্কৰ জোৱাৰ তুলিছিল। অসম আন্দোলনৰ সময়ত অসমৰ জাতীয় উদ্বিগ্নতাক অতি শক্তিশালীভাৱে তুলি ধৰা অধ্যাপক সঞ্জীৱ বৰুৱাই কিন্তু নাগৰিক পঞ্জীক অতি সমালোচনাত্মক দৃষ্টিভংগীৰে আলোচনা কৰিছিল। ‘এই পঞ্জী প্ৰকাশৰ পিছত ‘দ্যা ইণ্ডিয়ান এক্সপ্ৰেছ’ কাকতত সঞ্জীৱ বৰুৱাই এই সম্পৰ্কে কেইবাটাও প্ৰবন্ধ প্ৰকাশ কৰিছিল । ১৯৮০ চনৰ ফেব্ৰুৱাৰী মাহত ড° হীৰেন গোহাঁইৰ ‘The Cudgel of Chauvinism’ শীৰ্ষক প্ৰবন্ধটোৰ আলমতেই ইতিমধ্যে উল্লিখিত ‘Economic and Political Weekly’ আলোচনীত অসম আন্দোলন সম্পৰ্কে সুদীৰ্ঘ বিতৰ্কৰ সূত্ৰপাত হৈছিল । এই বিতৰ্কৰ শিৰোনাম আছিল ‘Little Nationalism Turned Chauvinist’ . ড° হীৰেন গোহাঁইৰ প্ৰবন্ধটো প্ৰকাশৰ পিছতেই অসম আন্দোলন সম্পৰ্কে ড° অমলেন্দু গুহই লিখা সুদীৰ্ঘ প্ৰবন্ধৰ শিৰোনামেৰেই এই বিতৰ্ক চলিছিল । তাৎপৰ্যপূৰ্ণ কথাটো হ’ল অসম আন্দোলন সম্পৰ্কে ড° গোহাঁইয়ে নিজৰ দৃষ্টিভংগীৰ পুনৰীক্ষণ কৰিলে । ১৯৮৫ চনত প্ৰকাশিত তেখেতৰ ‘Assam: A Burning Question’ আৰু ২০১৯ বৰ্ষত প্ৰকাশিত ‘Struggling in A Time Warp’ গ্ৰন্থত সন্নিৱিষ্ট আৰু প্ৰায় চাৰিটা দশকত প্ৰকাশিত তেখেতৰ লেখা সমূহত এই পুনৰীক্ষণ স্পষ্ট । ৰাষ্ট্ৰীয় নাগৰিক পঞ্জীৰ সপক্ষে বক্তব্য ৰখাৰ বাবেই তেখেতক ‘Intellectual Racist’ বুলিও অভিহিত কৰা হ’ল।\nআমি সকলোৱে জানো যে ৰাষ্ট্ৰীয় নাগৰিক পঞ্জী প্ৰকাশিত হ’ল উচ্চতম ন্যায়ালয়ৰ তদাৰকীত। উচ্চতম ন্যায়ালয়ৰ বাবেও ই আছিল এক প্ৰত্যাহ্বানমূলক প্ৰক্ৰিয়া। গুৱাহাটী উচ্চ ন্যায়ালয়ৰ ন্যায়াধীশ উজ্জ্বল ভূঞাই প্ৰদান কৰা এক বিশেষ ৰায়ে নাগৰিক পঞ্জী প্ৰকাশৰ ক্ষেত্ৰত নতুন প্ৰশ্নৰ অৱতাৰণা কৰিলে। বিভিন্ন মুহূৰ্তত উচ্চতম ন্যায়ালয় কেন্দ্ৰীয় চৰকাৰৰ তৰফৰ পৰাও বাধাৰ সমূখীন হ’ল। নাগৰিক পঞ্জীৰ বাবে উচ্চতম ন্যায়ালয়ত ন্যায়িক যুঁজ আৰম্ভ কৰা Assam Public Work ৰ অভিজিত শৰ্মাই শেষত গৈ নাগৰিক পঞ্জীক বিৰোধিতা কৰাৰ বিপৰীতে অভিজিত শৰ্মাক নাগৰিক পঞ্জীৰ বাবে উচ্চতম ন্যায়ালয়ত যুঁজ কৰিবলৈ সমস্ত ধনৰ যোগান ধৰা প্ৰদীপ ভূঞাই নাগৰিক পঞ্জী সমৰ্থন কৰিলে। সদৌ অসম ছাত্ৰ সন্থাৰ স্থিতি অস্পষ্ট হৈ পৰিল । বিদেশত গৱেষণা কৰি থকা এদল অসমীয়া যুৱকে তীক্ষ্ণ যুক্তিৰে নাগৰিক পঞ্জীৰ বিৰোধিতা কৰিলে। পূৰ্ববংগীয় মুছলমানৰ চিন্তাশীল মহলতো মতৰ বিভাজন হ’ল। শাসনাধিষ্ঠিত চৰকাৰে এই পঞ্জীক লৈ বহুবাৰ পাভলুটি মাৰিলে। সদ্য প্ৰকাশিত গ্ৰন্থত মই এই গোটেই বিতৰ্কসমূহক তুলি ধৰিবলৈ যত্ন কৰিছোঁ। এই পঞ্জীক সমৰ্থন কৰি মই যুক্তি দৰ্শাইছো যে অৱশেষত আমি এই নাগৰিক পঞ্জীত নামভৰ্তিৰ বাবে আবেদন জনোৱা সকলোকে নাগৰিকত্ব দিব লাগিব কাৰণ বাংলাদেশৰ লগত ভাৰতৰ প্ৰত্যাৱৰ্তন চুক্তি নাই আৰু দক্ষিণ এছিয়াৰ পৰিবৰ্ত্তিত ৰাজনৈতিক প্ৰেক্ষাপট, বিশেষকৈ এই অঞ্চলত চীনৰ ক্ৰমবৰ্দ্ধিত প্ৰভাৱৰ পৰিপ্ৰেক্ষিতত ভাৰতবৰ্ষৰ কোনো চৰকাৰে বাংলাদেশ চৰকাৰক নাগৰিক পঞ্জীৰ পৰা নাম বাদ পৰি যোৱা সকলক ওভটাই লবলৈ হেঁচা দিয়াৰ সম্ভাৱনা নাই। কাৰণ দক্ষিণ এছিয়াত ভাৰতবৰ্ষৰ নিকট-আত্মীয় ৰাষ্ট্ৰ কেৱল বাংলাদেশ। তাৰ উপৰিও আন্তৰ্জাতিক নজৰৰ বাবে ভাৰত চৰকাৰে তেওঁলোকক কাৰাগাৰত বন্দী কৰি ৰাখিব নোৱাৰে । গতিকে অসমৰ বৃহত্তৰ নাগৰিক সমাজে এই ক্ষেত্ৰত এক গঠনমূলক ভূমিকা পালন কৰিব লাগিব । অন্যথা আমি বিদেশী বনাম নাগৰিকত্বৰ বেহুৰ পৰা ওলাই আহি উন্নয়নৰ কথা কেতিয়াও ভাৱিব নোৱাৰিম ।\nনাগৰিকত্ব সংশোধনী বিধেয়কৰ যাত্ৰা দীঘলীয়া। কিন্তু তাৎপৰ্যপূৰ্ণ কথাটো হ’ল যি সকল শৰণাৰ্থীৰ বাবে নাগৰিকত্ব সংশোধনী আইন প্ৰণয়ন কৰা হ’ল তেওঁলোকে কিন্তু নাগৰিকত্ব দাবী কৰা নাছিল। তেওঁলোকে নাগৰিকত্ব আইন আৰু নিয়মাৱলীয়ে প্ৰৱৰ্তন কৰা প্ৰতিষ্ঠান সমূহ সক্ৰিয় আৰু সংবেদনশীল হৈ উঠা কথাটোতহে গুৰুত্ব দিছিল। এই আইনৰ মূল কথা সেয়েহে হিন্দুত্বৰ ৰাজনীতি। যৌথ সংসদীয় কমিটিয়ে প্ৰস্তুত কৰা সূদীৰ্ঘ প্ৰতিবেদন পঢ়িলেই এইবোৰ কথা স্পষ্টকৈ ধৰিব পাৰি। এই প্ৰতিবেদনত অসম চুক্তিৰ প্ৰশ্নটোক বিশদ ভাৱে আলোচনা কৰা হৈছে । এই প্ৰতিবেদনে চাৰিটা কেন্দ্ৰীয় প্ৰশ্ন আলোচনা কৰিছে- তাৰে তিনিটা নাগৰিকত্ব সংশোধনী বিধেয়ক কেন্দ্ৰিক আৰু আনটো হ’ল অসম চুক্তি বনাম এই বিধেয়ক। এই চাৰিটা প্ৰশ্নৰ ভিতৰত দুটা প্ৰশ্ন তন্ন-তন্নকৈ আলোচনা কৰা হৈছে- তাৰে প্ৰথমটো হ’ল এই বিধেয়কে ভাৰতীয় সংবিধানৰ মৌলিক প্ৰমূল্যক প্ৰত্যাহবান জনাব নেকি, আৰু আনটো হ’ল এই বিধেয়কে অসম চুক্তি আৰু এই চুক্তিৰ আধাৰত সংযোজন কৰা ভাৰতীয় নাগৰিকত্ব আইনৰ ৬(ক) দফাক কিদৰে প্ৰত্যাহবান জনাব । কোনো পক্ষ নোলোৱাকৈ কোনোবাই যদি এই প্ৰতিবেদন পঢ়ে তেন্তে তেওঁ এই বিধেয়কক সমৰ্থন কৰিব নোৱাৰে। অথচ যৌথ কমিটিয়ে এই বিধেয়কৰ সপক্ষে অনুমোদন আগবঢ়ালে। উত্তৰপূৱ ভাৰতৰ পৰাই যৌথ সংসদীয় কমিটিয়ে সৰ্বাধিক স্মাৰক পত্ৰ লাভ কৰিলে আৰু এই স্মাৰক পত্ৰ সমূহে অতি স্পষ্টভাৱে এই বিধেয়কৰ বিৰোধিতা কৰিলে। সংসদীয় কমিটিয়ে বিধেয়কৰ সপক্ষে ৰায়দান দিওঁতে ন্যায়ালয়ৰ কেতবোৰ গুৰুত্বপূৰ্ণ ৰায়ৰ প্ৰসংগও টানি আনিছে । কিন্তু অনুপমা ৰায়কে প্ৰমূখ্য কৰি বহু বিশ্লেষকে আঙুলিয়াই দিছে যে সেই বিশেষ ৰায় সমূহৰ সঠিক বিশ্লেষণ কৰা নাই সংসদীয় কমিটিয়ে। এই আটাইবোৰ দিশৰ উপৰিও বিধেয়কে আইনৰ ৰূপ পোৱাৰ পিছত অসমত সৃষ্টি হোৱা পৰিস্থিতিৰ বিষয়ে এই গ্ৰন্থত বিশদ আলোচনা আগবঢ়োৱা হৈছে । ২০১৫ চনৰ ছেপ্তেম্বৰ মাহৰ পৰা ২০২০ চনৰ মাৰ্চ মাহলৈকে- অৰ্থাৎ ক’ভিদ মহামাৰীয়ে সমাজ জীৱন অচল কৰি তোলালৈকে- এই প্ৰায় পাঁচটা বছৰত নাগৰিকত্ব সংশোধনী বিধেয়ক/আইনক লৈ অসমত সৃষ্টি হোৱা গোটেই ঘটনা প্ৰবাহক তুলি ধৰাৰ প্ৰচেষ্টা চলোৱা হৈছে। কৈ থোৱা ভাল হ’ব যে বিশ্লেষণৰ সমান্তৰালভাৱে তথ্য আৰু ঘটনা প্ৰবাহক ক্ৰমানুসাৰে তুলি ধৰা কথাটোত মই গুৰুত্ব প্ৰদান কৰিছোঁ ।\nভাৰতীয় জনতা পাৰ্টী নেতৃত্বাধীন চৰকাৰৰ কাৰ্যকালত নব্য-উদাৰ অৰ্থনীতিৰ খোলাটোত অসমৰ অৰ্থনীতি আৰু অধিকভাৱে সোমাই পৰিল। হিতাধিকাৰী আঁচনিয়ে নতুন নতুন চমক সৃষ্টি কৰিলে । সোণোৱাল চৰকাৰৰ বিত্তমন্ত্ৰী আৰু অসমৰ বৰ্ত্তমানৰ মুখ্যমন্ত্ৰী ড° হিমন্ত বিশ্ব শৰ্মাই বিগত সময়ত অসমৰ অৰ্থনীতি পুনৰ নিৰ্মাণত চৰকাৰৰ সফলতা সম্পৰ্কে যি ধৰণে ঢাক ঢোল বজালে তাৰ প্ৰকৃত প্ৰাপ্তিনো আচলতে কি? ক্ষমতালৈ আহিয়েই অসমৰ অৰ্থনীতিৰ ওপৰত প্ৰকাশ কৰা শ্বেতপত্ৰ কিমান বগা আৰু কিমান ক'লা আছিল? মোৰ বাবে গুৰুত্বপূৰ্ণ প্ৰশ্নটো আছিল এই চৰকাৰে কেৱল সপোনহে বিক্ৰী কৰিলে নেকি? Is itaDream Seller’s Economy? অসম চৰকাৰে প্ৰকাশ কৰা প্ৰতিবেদন সমূহ বিশ্লেষণ কৰিলে দেখা যায় যে এই চৰকাৰৰ দিনত আমাৰ ৰাজ্যখন আচলতে দেশৰ অন্য ৰাজ্যৰ তুলনাত পূৰ্বৰ তৰুণ গগৈ চৰকাৰে এৰি যোৱা স্থানতে থাকিল । এই চৰকাৰে অসমৰ কৃষিখণ্ডত বিপ্লৱৰ সূচনা কৰাৰ প্ৰতিশ্ৰুতি দিছিল। কিন্তু যোৱা সময়ছোৱাত খেতিৰ ভুমিও বৃদ্ধি নাপালে আৰু প্ৰতি হেক্টৰ মাটিত শস্যৰ উৎপাদনো নাবাঢ়িল । খাদ্য ভৰাঁলত মজুত থকা খাদ্যৰ পৰিমাণো বৃদ্ধি নাপালে। প্ৰস্তাৱিত বাজেট ব্যয় ঠিকেই বৃদ্ধি পালে, কিন্তু প্ৰকৃত বাজেট ব্যয় পূৰ্বৰ চৰকাৰৰ দিনত হোৱাৰ দৰে প্ৰায় ৬০ শতাংশতে সীমাবদ্ধ হৈ ৰ’ল ।। ২০১৬ চনত ক্ষমতালৈ আহিয়েই প্ৰকাশ কৰা ‘শ্বেতপত্ৰ’ত বিত্তমন্ত্ৰী ড° হিমন্ত বিশ্ব শৰ্মাই তৰুণ গগৈৰ বাজেটক ফুলা বেলুন আখ্যা দিছিল। তাৰ কাৰণ দেখুৱাই কোৱা হৈছিল যে বাজেট প্ৰস্তাৱ আৰু বাজেট ব্যয়ৰ মাজত বিপুল ব্যৱধান । তাৰ অন্তৰালৰ কাৰণো হ’ল প্ৰস্তাৱিত বাজেট ৰূপায়নৰ বাবে চৰকাৰৰ ৰাজহৰ অভাৱ। একেই কথা সোণোৱাল চৰকাৰৰ ক্ষেত্ৰটো প্ৰযোজ্য। চৰকাৰৰ আভ্যন্তৰীণ ৰাজহ কিছু পৰিমাণে বৃদ্ধি পালে। কিন্তু বাজেটত প্ৰস্তাৱ কৰা ধৰণে কেন্দ্ৰীয় চৰকাৰৰ পৰা ৰাজহ লাভ নকৰিলে। তাৰ পিছতো চৰকাৰে চমক সৃষ্টি কৰিলে নতুন নতুন হিতাধিকাৰী আঁচনিৰ জৰিয়তে। লক্ষণীয় কথাটো হ’ল এনে আঁচনিয়ে আমাৰ জন-নিৰাপত্তাৰ মৌলিক দিশ সমূহত কোনো বিশেষ প্ৰভাৱ পেলাব নোৱাৰিলে । চৰকাৰী প্ৰতিবেদনতে স্পষ্ট হৈ উঠিল যে ৰাজ্যত নিবনুৱাৰ শতাংশ পূৰ্বতকৈ বৃদ্ধি পালে । আটাইতকৈ দুখৰ ছবিখন দেখা পোৱা গ’ল Sustainable Development Goal ৰ বেলিকা । এই ক্ষেত্ৰত অসমৰ প্ৰাপ্তি অতি শোচনীয় হৈ ৰ’ল । আটাইতকৈ দুখ লগা ছবি খন Health and Wellbeing শিতানত । চৰকাৰৰ প্ৰাপ্তিৰ সীমাবৰ্দ্ধতা চৰকাৰৰ প্ৰতিবেদনতেই স্পষ্ট।\nসোণোৱাল চৰকাৰৰ শাসনকালত সংঘটিত ৰাজনৈতিক ঘটনা সমূহৰ ভিতৰত অন্যতম আছিল কাজিৰঙাৰ বেদখল উচ্ছেদ অভিযান । এই অভিযান চলিছিল গুৱাহাটী উচ্চ ন্যায়ালয়ৰ এটা ৰায়ৰ ভিত্তিত। ২০১৫ চনতে প্ৰদান কৰা ৰায়টোক ৰূপায়িত কৰাত প্ৰাথমিকতা প্ৰদান কৰিলে ২০১৬ চনৰ মে’ মাহত ক্ষমতালৈ অহা বিজেপি নেতৃত্বাধীন চৰকাৰে তাৰ বিৰুদ্ধে কাজিৰঙাত প্ৰৱল গণ প্ৰতিবাদ গঢ়ি উঠিল। এই প্ৰতিবাদে দুটা গুৰুত্বপূৰ্ণ দিশ উন্মোচন কৰি দিলে- (১) মূল সুঁতিৰ অসমীয়া জাতীয়তাবাদৰ যি জাত্যাভিমানী ৰূপ তাৰ এক ধৰ্মাভিমানী সংকীৰ্ণতাও আছে। বেদখল উচ্ছেদ অভিযান আৰম্ভ হোৱাৰ লগে লগে জাতীয় সংগঠন সমূহে চৰকাৰক বাহ: বাহ: দিয়াৰ লগে লগে কাজিৰঙাক তৎকালে বাংলাদেশীৰ আগ্ৰাসনৰ পৰা মুক্ত কৰাৰ দাবী জোৰদাৰ হৈ উঠিল। অথচ যিবোৰ গাওঁত উচ্ছেদ অভিযান হৈছিল সেইবোৰৰ স্থাপিত হৈছিল স্বাধীনতাৰ আগে পিছে। সেইবোৰত জনজাতীয় লোকৰ বসতিও আছিল । এই প্ৰশ্নবোৰক জাতীয় সংগঠন সমূহে গুৰুত্বই নিদিলে। ফলত চৰকাৰৰ উচ্ছেদ বিৰোধী অভিযানে ৰাজনৈতিক বৈধতা লাভ কৰিলে । (২) দ্বিতীয় প্ৰশ্নটো হ’ল পৰিবেশ বা অভয়াৰণ্যৰ মূল্য মানুহৰ মূল্যতকৈ বেছি নেকি। উন্নয়ন আৰু পৰিবেশতন্ত্ৰৰ মাজত চলি থকা যুঁজখনত আৰু এটা দিশ সংযোজিত হ’ল। অৰ্থাৎ উন্নয়নে পৰিবেশ পাৰিপাৰ্শ্বিকতা বিনষ্ট কৰাতো যি দৰে ভয়াৱহ কথা ঠিক সেইদৰে পৰিবেশ ৰক্ষাৰ নামত মানুহৰ বসতি- বিশেষকৈ সাধাৰণ মানুহৰ বসতি আৰু জীৱন-জীৱিকা উচ্ছেদ কৰাটোও ভয়াৱহ কথা। ঠিক এনে সময়তেই বি বি চিৰ কাজিৰঙা বিষয়ক ডকুমেণ্টাৰী ‘Killng for Conservation’ বিতৰ্কইও এক জোকাৰণি তুলিলে। বিতৰ্কৰ পৰিপ্ৰেক্ষিতত বিবিচিয়ে এই ডকুমেণ্টাৰী প্ৰদৰ্শন বন্ধ কৰিলে সঁচা- কিন্তু বিবিচিৰ দক্ষিণ এছিয়াৰ সাংবাদিক Justin Rowlatt ৰ ‘Kaziranga: The Park that shoots people to protect Rhinos’ শীৰ্ষক প্ৰবন্ধ প্ৰকাশ পালে ১০ ফেব্ৰুৱাৰী ২০১৭ তাৰিখে । সেই প্ৰবন্ধ এতিয়াও বিবিচিৰ ৱেব পেইজত উপলবদ্ধ। এই আটাইবোৰে কাজিৰঙা সংৰক্ষণ আৰ্হিটো সম্পৰ্কত বিভিন্ন প্ৰশ্ন উত্থাপন কৰিলে। উচ্ছেদ বিৰোধী অভিযানৰ বিৰিদ্ধে গঢ়ি উঠা গণ আন্দোলনক নেতৃত্ব দিবলৈ গৈ কৃষক মুক্তি সংগ্ৰাম সমিতিৰ নেতা অখিল গগৈ জেইলত সোমালেগৈ ।\nএনে বিতৰ্কৰ মাজতে অখিল গগৈক ৰাষ্ট্ৰীয় ঐক্য সংহতিৰ প্ৰতি ভাবুকি সৃষ্টি কৰাৰ অভিযোগত ৰাষ্ট্ৰীয় নিৰাপত্তা আইনৰ অধীনত গ্ৰেপ্তাৰ হ’ল। কিন্ত ৰাষ্ট্ৰীয় নিৰাপত্তা আইনত গ্ৰেপ্তাৰ হোৱা অখিল গগৈৰ মুক্তিৰ সপক্ষে দিয়া গুৱাহাটী উচ্চ ন্যায়ালয়ৰ ৰায়টোৱে দেশৰ নিৰাপত্তাৰ নামত চৰকাৰে কিদৰে ৰাষ্ট্ৰীয় নিৰাপত্তা আইনৰ অপ-প্ৰয়োগ কৰিছে সেই কথা বিস্তাৰিতভাৱে প্ৰকাশ কৰিলে আৰু অখিল গগৈক জামিন দিলে। প্ৰায় ৭০ পৃষ্ঠা দৈৰ্ঘ্যৰ গুৱাহাটী উচ্চ ন্যায়ালয়ৰ এই ৰায় গণতান্ত্ৰিক ৰাজনীতিৰ বাবে এক ঐতিহাসিক ৰায় ।\nনাগৰিকত্ব সংশোধনী আইনৰ বিৰুদ্ধে গঢ়ি উঠা ব্যাপক গণ আন্দোলনে চৰকাৰৰ বৈধতাক প্ৰত্যাহবান জনাই প্ৰায় স্ববিৰ কৰি তোলা অসমৰ ৰাজনীতিক ক'ভিড মহামাৰীয়ে হঠাৎ সলনি কৰি দিলে আৰু অসমৰ ৰাজনীতিত সক্ৰিয় হৈ থকা ধৰ্মীয় মেৰুকৰণে বৃহত্তৰ সমাজখনকে ছানি ধৰিলে আৰু চৰকাৰৰ প্ৰতি গণ বৈধতা নিৰ্মাণ কৰি দিলে। সেই অৰ্থত ক’ৱিড মহামাৰী শাসনাধিষ্ঠিত চৰকাৰখনৰ বাবে ৰাজনৈতিক আশীৰ্বাদ হৈ উঠিল। গণ প্ৰতিবাদৰ অন্ত পৰিল আৰু ক’ভিড বিৰোধী যুঁজখনত ৰাজ্যৰ সাধাৰণ জনতা হৈ পৰিল চৰকাৰৰ সহঃযোগী। ‘আৰোগ্য নিধি’লৈ ৰাজ্যৰ কৰ্মচাৰীকে প্ৰমূখ্য কৰি সাধাৰণ নাগৰিকে এশ কোটিতকৈও অধিক পুঁজিৰ অৰিহণা যোগালে। এই সংকটৰ সময়ত ক’ভিড আক্ৰান্ত সকলৰ ধৰ্ম পৰিচয়টো সমুখলৈ আহিল, বিশেষকৈ মাৰ্চ-এপ্ৰিল ২০২০ ৰ প্ৰথম ঢৌৰ সময়ত । আৰু এই গোটেই ঘটনা প্ৰবাহৰ মাজেৰেই ৰাজ্যখন আগবাঢ়িল ২০২১ বৰ্ষৰ বিধান সভা নিৰ্বাচনলৈ।\n২০২১ বৰ্ষৰ বিধান সভা নিৰ্বাচনত সভ্যতাৰ সংকটৰ বাগধাৰা প্ৰৱল হৈ উঠিল। বিৰোধী মহাজোঁটৰ সম্ভাৱনাক নৱ গঠিত দুই ৰাজনৈতিক দলেও প্ৰত্যাহবান জনালে । বিজেপি আৰু এ আই ইউ ডি এফ ইটো সিটোৰ পৰিপূৰক হৈ উঠিল আৰু নিৰ্বাচনী সফলতাত আন দলতকৈ আগবাঢ়িল। মুখ্যমন্ত্ৰী পদৰ বাবে ড° হিমন্ত বিশ্ব শৰ্মা বাচনিত উঠিল। তাৰ অন্যতম কাৰণ এইয়ে যে ড° শৰ্মাই দুটা কাম সমানে কৰি নিজৰ কৃৰ্তিত্ব প্ৰতিপন্ন কৰিলে- এফালে ধৰ্মৰ ভিত্তিত ৰাজনৈতিক বাগধাৰা নিৰ্মাণৰ কৌশল আৰু অন্য হাতে নব্য-উদাৰ অৰ্থনীতিয়ে অপৰিহাৰ্য কৰি তোলা সীমাহীন লোকৰঞ্জনবাদী নীতিৰ জৰিয়তে সৃষ্টি কৰা গণ চমক। সমান্তৰালভাৱে পুৰ্ববংগীয় মুছলমানৰ বিৰুদ্ধে চাহ জনগোষ্ঠীক ভাৰতীয় জনতা পাৰ্টীয়ে ভোট বেংক হিচাবে নিৰ্মাণ কৰিলে। হিন্দুত্ববাদ আৰু নব্য উদাৰতাবাদৰ মাজত গঢ়ি উঠা মিত্ৰতা অসমৰ ৰাজনীতিত স্পষ্টভাৱে প্ৰতিফলিত হ’ল। এই আটাইবোৰ দিশৰ তথ্যভিত্তিক আলোচনাকেই সাঙুৰি লৈছে 'Hindutva Regime in Assam: Saffron in the Rainbow' গ্ৰন্থখনে।\nশেষত কব খুজিছোঁ মইনো এই গ্ৰন্থখন কিয় লিখিলো সেই বিষয়ে । অধ্যাপক সমীৰ কুমাৰ দাসে এই গ্ৰন্থখনক বুৰঞ্জী অৰ্থাৎ Current History বুলি কৈছে। বুৰঞ্জী হ’ল বৰ্তমানৰ ইতিহাস। ঘটি থকা ঘটনাবোৰকেই এনে ইতিহাসে ধৰি ৰাখে। সেইবাবে এনে গ্ৰন্থৰ বহুবোৰ প্ৰত্যাহবান আৰু সীমাবদ্ধতা আছে। বিশেষকৈ ই নিৰ্ভৰ কৰে সাংবাদিকে যোগান ধৰা খবৰৰ ওপৰত। নিৰ্মোহ বিশ্লেষণতকৈও নিজৰ ৰাজনৈতিক দৃষ্টিভংগীৰ এক ডাঙৰ প্ৰভাৱ ৰৈ যায় এনে গ্ৰন্থত। তথাপিও মই ‘Current History’ বৰ প্ৰাসংগিক বুলি ভাৱো, কাৰণ ইতিহাস লিখাৰ বাবে ই হৈ পৰে গুৰুত্বপূৰ্ণ সমল। আহোম সকলে আৰম্ভ কৰা বুৰঞ্জী লিখা পৰম্পৰা লাহে লাহে নোহোৱা হ’ল। ফলত আমি আমাৰ সামগ্ৰিক ইতিহাস লিখাৰ ক্ষেত্ৰতো নানান প্ৰত্যাহবানৰ সমূখীন হৈছো। ধৰক গোপীনাথ বৰদলৈৰ সময়ৰ কথা। আমি গোপীনাথ বৰদলৈৰ কথা ভাৱিলেই কি কথা মনলৈ আহে- মুছলীম লীগ আৰু কেবিনেট মিশ্যনৰ বিৰুদ্ধে তেওঁ নেতৃত্ব দিয়া যুঁজখন, শৰণাৰ্থীৰ প্ৰশ্নত নেহেৰু আৰু কেন্দ্ৰীয় চৰকাৰৰ স’তে হোৱা মতানৈক্য আৰু সংবিধান সভাত, বিশেষকৈ ষষ্ঠ অনুসূচী তৈয়াৰ কৰাত তেওঁৰ ভূমিকা । কিন্তু সেই সময়ত, বিশেষকৈ স্বাধীনতা লাভৰ ঠিক পিছতেই অসম চৰকাৰে অসম নিৰ্মাণৰ বাবে কি নীতি গ্ৰহণ কৰিছিল, বিধান সভাত কি কি আইন প্ৰণয়ন হৈছিল, চৰকাৰৰ কৃষি আৰু উদ্যোগিক নীতি কি আছিল, ১৯৫০ ৰ বৰ ভূঁইকপ কি দৰে মোকাবিলা কৰিছিল, বাজেটকে প্ৰমুখ্য কৰি বিধান সভাৰ গুৰুত্বপূৰ্ণ বিতৰ্ক কি আছিল, Public Maintenance Order Act কিয় কৰিবলগীয়া হৈছিল, বিৰোধীৰ ভূমিকা কি আছিল- ইত্যাদি দিশবোৰৰ সামগ্ৰিক আলোচনা পাবলৈ নাই। বিষ্ণুৰাম মেধি অথবা পৰৱৰ্তী সময়ৰ অসমৰ ৰাজনীতিৰ সামগ্ৰিক চিত্ৰনো আমাৰ হাতত নাই। আমাৰ গৱেষণা হৈ পৰিছে প্ৰশ্ন ভিত্তিক- ভাষা, প্ৰব্ৰজন, নৃগোষ্ঠীয় আন্দোলন ইত্যাদি। সেয়েহে নিজৰ সময়ক সীমাবদ্ধতাৰ মাজেৰে হ’লেও সামগ্ৰিক ৰূপত ধৰি ৰখাটো জৰুৰী। আৰু সেই দিশটো মনত ৰাখিয়েই মই এই গ্ৰন্থ প্ৰণয়ন কৰিছোঁ । নিজৰ সীমাবদ্ধতা সম্পৰ্কে মই অৱগত।\nনিজৰ গ্ৰন্থৰ বিষয়ে ইমান দীঘলীয়াকৈ লিখাটো বৰ সুখদায়ক কথা নহয় । তথাপিও সকলোৱে যিহেতু এই গ্ৰন্থখন নপঢ়ে আৰু গ্ৰন্থখনো যিহেতু সকলোতে উপলবদ্ধ নহয় সেয়েহে কোনো পাঠক বা গৱেষকৰ বাবে গ্ৰন্থখন প্ৰয়োজন হ'লে তেওঁলোকে যাতে গ্ৰন্থখন ক্ৰয় কৰাৰ আগেয়ে গ্ৰন্থখনৰ বিষয়ে এক সম্যক ধাৰণা কৰিব পাৰে তাৰ বাবেই এই পৰিচয় ডাঙি ধৰিলো।\nলেখকৰ আনবোৰ লেখা অসমীয়াৰ সুখ-দুখৰ পাতত পঢ়িবলৈ একত্ৰ লিংকঃ https://www.xukhdukh.com/search/label/DR-AKHIL-RANJAN-DUTTA\nTags # BOOK # book review # BOOK-DISCUSSION # DR-AKHIL-RANJAN-DUTTA # কিতাপ # গ্ৰন্থ আলোচনা # ড° অখিল ৰঞ্জন দত্ত\nBy xukhdukh.com on September 21, 2021


হেৰমান কাৰ্ম হেস্ (ইংৰাজী: Hermann Karl Hesse) (২ জুলাই ১৮৭৭-৯ আগষ্ট ১৯৬২) আছিল জাৰ্মানীত জন্ম গ্ৰহণ কৰা এজন বিশিষ্ট কবি, ঔপন্যাসিক আৰু চিত্ৰকৰ। ১৯৪৬ খ্ৰীষ্টাব্দত তেওঁ সাহিত্যত ন'বেল বঁটা লাভ কৰে। ভাৰতীয় শ্ৰমণ দৰ্শনৰ আধাৰত ১৯২২ চনত তেওঁ জাৰ্মান ভাষাত সিদ্ধাৰ্থ নামৰ কালজয়ী উপন্যাসখনো ৰচনা কৰিছিল।\n(১৯০০) হেৰমান লস্কাৰ\n(১৯০৬) বিনিথ দ্য হুইল (দ্য প্ৰডিজি নামে প্ৰকাশিত)\n(১৯১৪) ইন দি ওল্ড সান\n(১৯১৯) ষ্ট্ৰেঞ্জ নিউজ ফ্ৰম অ্যানাদাৰ ষ্টাৰ\n(১৯১৯) ডেমিয়ান (এমিল সিনক্লেয়াৰ ছদ্মনামে প্ৰকাশিত)\n(১৯৩২) জাৰ্নি টু দ্য ওয়েষ্ট\n(১৯৪৩) দ্য গ্লাস বিড গেম (ম্যাজিষ্টাৰ লুডি নামে প্ৰকাশিত)\n↑ "Nobel Prize in Literature 1946". Nobel Foundation. http://nobelprize.org/nobel_prizes/literature/laureates/1946/index.html। আহৰণ কৰা হৈছে: 2008-10-17.\n"https://as.wikipedia.org/w/index.php?title=হেৰমান_হেস&oldid=282055"ৰ পৰা অনা হৈছে\nএই পৃষ্ঠাখন ১৩ জুন, ২০২১ তাৰিখে ১৫:৫৫ বজাত অন্তিম সংশোধন কৰা হৈছিল।


উন্নতি কবিতাটিৰ মূলভাব - Summary of Poem Unnati - Assam Bed Help\nIn this post, you will get the summary of the Assamese poem “Unnati”. The poet of this poem is Ananda Chandra Agarwala. This Assamese poem is taken from the Assamese textbook of class 6. But it is not mandatory that this poem is in all Assamese textbooks of any school. ইয়াত উন্নতি নামৰ কবিতাটিৰ মূলভাব দিয়া হৈছে। কবিতটিৰ কবি আনন্দ চন্দ্ৰ আগৰৱালা। কবিতাটোৰ সাৰাংশ সহজ ভাষাত সকলো ছাত্ৰ-ছাত্ৰীয়ে বুজি পোৱাকৈ দিয়া হৈছে। কবিতাটো ষষ্ঠ শ্ৰেণীৰ পাঠ্য-পুথিৰ পৰা লোৱা হৈছে।\nউন্নতি – কবিতাটোৰ সাৰাংশ (Unnati)\nকবি: আনন্দ চন্দ্ৰ আগৰৱালা\nশৰীৰৰ উন্নতিলৈ লাগে পবিত্ৰতা\nমানসিক উন্নতিৰ উপায় সততা\nস্বাৰ্থত্যাগ সামাজিক উন্নতিৰ মূল\nকি আছে মহৎ সেৱা ধৰমৰ তুল?\nসমাজৰ উন্নতিৰ স্বাৰ্থ পৰিহৰা,\nআধ্যাত্মিক উন্নতিত সেৱা ধৰ্ম ধৰা।\nসকলোকে নাভাবিলে নিজৰ আপোন\nজগতত সেৱা ধৰ্ম নহয় সাধন।\nতুমি আমি সকলোটি অংশ ঈশ্বৰৰ\nসাধ্যমতে কৰোঁ হিত সকলো লোকৰ\nআনন্দৰ জিলিঙনি পৰিব হিয়াত\nসৰগৰ পাৰিজাত ফুলিব ধৰাত।\nThe summary of this poem “Unnati” is given below. It is written in very simple language so that every student can understand it properly. উন্নতি কবিতাটিৰ মূলভাব তলত দিয়া হৈছে।\nউন্নতি কবিতাটিৰ মূলভাব / সাৰাংশ – Summary of the Poem Unnati\nপ্ৰশ্ন: উন্নতি কবিতাটিৰ মূলভাব লিখা।\nকবিতাটিৰ মূলভাব: এইটো এটা ভাবগভীৰ কবিতা। কবিতাটিত তিনিবিধ উন্নতিৰ কথা কোৱা হৈছে। কবিৰ মতে, শৰীৰৰ উন্নতি কৰিবলৈ হ’লে বিভিন্নভাৱে পবিত্ৰতা ৰক্ষা কৰিব লাগে। মনৰ উন্নতিৰ বাবে প্ৰয়োজন সততা। সৎ মানুহৰ মানসিক উন্নতি হয়।\nকবিয়ে তৃতীয়বিধ উন্নতিৰ কথা বহলাই কৈছে। সেইবিধ হ’ল সামাজিক উন্নতি। ইয়াৰ বাবে প্ৰথম প্রয়োজন স্বাৰ্থত্যাগ। স্বাৰ্থত্যাগ কৰিবৰ বাবে থাকিব লাগিব বহল বা উদাৰ মনোভাব, সকলোকে আপোন বুলি ভাবিব পাৰিব লাগিব, নহ’লে সেৱা ধৰ্ম নহয় অৰ্থাৎ সামাজিক উন্নতি নহয়। সকলোকে আপোন বুলি ভাবিবলৈ আটাইকে ঈশ্বৰৰ অংশ বুলি ধৰিলেহে সমান বুলি, আপোন বুলি ভাবিব পৰা যাব। মনলৈ আনন্দ আহিব। যেতিয়া মানুহে আটাইকে আপোন বুলি ভাবি মিঃস্বাৰ্থভাৱে সেৱা কৰিব পাৰিব, তেতিয়া পৃথিৱীখন এখন ফুলনিৰ দৰে সুন্দৰ হ’ব আৰু সেই পৃথিৱীখনলৈ সৰগৰ শান্তি আৰু সুখ নামি আহিব।


Nahorore Pate Pate Junak Lyrics | Sangita Borthakur | Assamese Lyrics - AssameseLyrical.com\nNahorore Pate Pate Junak Lyrics | Sangita Borthakur\nNahorore Pate Pate Junak Lyrics by Sangita Borthakur, visit AssameseLyrical.com for more Assamese lyrics\nSong: Nahorore Pate Pate Junak (নাহৰৰে পাতে পাতে জোনাক)\nSinger: Sangita Borthakur\nNahorore Pate Pate Junak Lyrics:--\nনাহৰৰে পাতে পাতে জোনাক\nফুৰিছিলোঁ হাতে হাতে ধৰি\nনগৰৰে ভিৰৰে মাজত\nআমি তাতে হ’লোঁ এৰা-এৰি\nজোনাকে সুধিছে জুমি জুমি\nপালা নেকি ঠিকনা?\nবতাহে সুধিছে ঘূৰি ঘূৰি\nহ’লা কিয় আনমনা?\nসৌ সুদূৰত কিন্নৰ ৰূপত\nআছে নেকি হৈ অশৰীৰী...?\nনাহৰৰে পাতে পাতে জোনাক...\nহৃদয়ে সুধিছে জ্বলি-পুৰি\nকিয় কিয় সমলি...\nনল’নানো কিয় বুটলি ?\nপৰশে মৰমে মধূ শিহৰণ আদৰি...\nপাইছোঁ মই আজিহে বিচাৰি\nকিয় এই স্পন্দন?\nকিয় এই ক্ৰন্দন?\nকিয়নো নোযোৱা পাহৰি...?\nসেয়ে আমি দুয়ো অশৰীৰী\nহ’লোঁ আমি তাতে এৰা-এৰি\nAssamese Lyrics Nahorore Pate Pate Junak Lyrics Old Assamese Lyrics Sangita Borthakur\nAssamese Lyrics - AssameseLyrical.com: Nahorore Pate Pate Junak Lyrics | Sangita Borthakur


বাসু চেটাৰ্জী - অসমীয়া ৱিকিপিডিয়া\n১০ জানুৱাৰী, ১৯৩০\nআমেৰ, মেৰৱাৰা, ব্ৰিটিছ ভাৰত\n৪ জুন, ২০২০ (৯০ বছৰ)\nদুগৰাকী দুহিতা, সোণালী ভট্টাচাৰ্য আৰু ৰূপালী গুহ\nবাসু চেটাৰ্জী (১০ জানুৱাৰী, ১৯৩০ - ৪ জুন, ২০২০) এজন ভাৰতীয় চলচ্চিত্ৰ পৰিচালক আৰু চিত্ৰনাট্যকাৰ। চিত্ৰনিৰ্মাতা হৃষিকেশ মুখাৰ্জী আৰু বাসু ভট্টাচাৰ্যৰ দৰে বাসু চেটাৰ্জীও আছিল ১৯৭০ৰ পৰা ১৯৮০ৰ দশকৰ মধ্যম চিনেমা বা মধ্যম ৰাস্তাৰ চিনেমাৰ অগ্ৰদূত। হৃষিকেশ মুখাৰ্জী আৰু বাসু ভট্টাচাৰ্যৰ চিনেমাৰ দৰে চেটাৰ্জীৰ চিনেমাসমূহো মধ্যবিত্ত পৰিয়ালৰ প্ৰেম আৰু বিবাহ সম্পৰ্কীয়।১৯৮৬ চনত নিৰ্মিত এক ৰুকা হুৱা ফেইচলা আৰু ১৯৮৯ত নিৰ্মিত কমলা কী মৌত এনেধৰণৰ চিনেমা। তেওঁক উচ পাৰ, ছোটি চি বাত (১৯৭৫), চিটচোৰ(১৯৭৬) ৰজনীগন্ধা(১৯৭৪), পিয়া কা ঘৰ (১৯৭২), খট্টা মিঠা(১৯৭৮), চক্ৰব্যূহ (১৯৭৮), বাতৌ বাতৌ ম্যে (১৯৭৯), প্ৰিয়তমা (১৯৭৭), মন পচন্দ, হমাৰি বহু অল্‌কা, চৌকিন (১৯৮২) আৰু চামেলী কী চাদি (১৯৮৬) আদি ব্যৱসায়িক ভাবে সফল চিনেমাৰ বাবে জনা যায়। বাসু চেটাৰ্জী পৰিচালিত ব্যৌমকেশ বক্সি দূৰদৰ্শনৰ জনপ্ৰিয় ধাৰাবাহিক। ২০২০ চনৰ ৪ জুন তাৰিখে মুম্বাইস্থিত নিজা বাসভৱনত তেওঁৰ মৃত্যু হয়।\n4.3 পৰিচালক (দূৰদৰ্শনৰ ধাৰাবাহিক)\n4.4 সহ পৰিচালক\nআজমেৰ, ৰাজস্থানত বাসু চেটাৰ্জীৰ জন্ম হৈছিল।\nমুম্বাইৰপৰা প্ৰকাশিত সাপ্তাহিক ট্যেবলয়েড Blitz-ৰ ইলাচট্ৰেটৰ আৰু কাৰ্টুনিষ্ট হিচাপে বাসু চেটাৰ্জীয়ে তেওঁৰ কৰ্মজীৱন আৰম্ভ কৰিছিল। চলচ্চিত্ৰ নিৰ্মাণত কেৰিয়াৰ আৰম্ভ কৰাৰ আগতে তেওঁ Blitz-ত ১৮বছৰ কাম কৰিছিল। তেওঁ ৰাজ কাপুৰ আৰু ৱাহিদা ৰহমান অভিনীত “তিচৰি কসম” চলচ্চিত্ৰত পৰিচালক বাসু ভট্টাচাৰ্যৰ সহযোগী ৰূপে কাম কৰিছিল, যিখন চিনেমাই ১৯৬৬ চনত শ্ৰেষ্ঠ চলচ্চিত্ৰৰ ৰাষ্ট্ৰীয় চলচ্চিত্ৰ বঁটা লাভ কৰে। ১৯৬৯ চনত নিৰ্মিত “চাৰা আকাশ” বাসু চেটাৰ্জীৰ প্ৰথম চলচ্চিত্ৰ। এইখন চিনেমাৰ বাবে তেওঁ ফিল্মফেয়াৰ বঁটা লাভ কৰিছিল।\nমিঠুন চক্ৰৱৰ্তী, অমিতাভ বচ্চন, বিনোদ মেহৰা, ৰতি অগ্নিহোত্ৰী, মুন মুন সেন, মৌচুমী চেট্টাৰ্জী, নিতু সিং, জিতেন্দ্ৰ, দেৱ আনন্দ, ধৰ্মেন্দ্ৰ, হেমা মালিনী, অনিল কাপুৰ, অমৃতা সিং আদি বহু নামী-দামী অভিনেতা-অভিনেত্ৰীয়ে তেওঁৰ ছবিত কাম কৰিছে।\nহঠাৎ বৃষ্টি, হঠাৎ সেই দিন আদি বহুতো সফল বঙালী ছবিও তেওঁ নিমাৰ্ণ কৰিছে। বাসু চেটাৰ্জী ব্যোমকেশ বক্সি, ৰজনী আদিৰ দৰে জনপ্ৰিয় আৰু বহুল প্ৰচলিত দূৰদৰ্শন ধাৰাবাহিকৰো নিৰ্মাতা আৰু নিৰ্দেশক।\n১৯৭৭ চনৰ দশম মস্কো ফিল্ম ফেষ্টিভেলত তেওঁ জুৰীৰ সদস্য আছিল। এচিয়ান একাডেমি অৱ ফিল্ম এণ্ড টেলিভিছনৰ ইণ্টাৰনেচনেল ফিল্ম এণ্ড টেলিভিছন ক্লাৱৰ বাসু চেটাৰ্জী এগৰাকী সদস্য।\nতেওঁৰ জীয়ৰী ৰূপালী গুহও এগৰাকী চিত্ৰ পৰিচালক।\n২০০৭: আইফা জীৱনজোৰা সাধনা বঁটা\n১৯৯২: শ্ৰেষ্ঠ চলচ্চিত্ৰৰ বাবে ৰাষ্ট্ৰীয় চলচ্চিত্ৰ বঁটা( on Family Welfare) - দুৰ্গা\n১৯৯১: শ্ৰেষ্ঠ চিত্ৰনাট্য বঁটা, ফিল্মফেয়াৰ – কমলা কী মৌত\n১৯৮১: শ্ৰেষ্ঠ চলচ্চিত্ৰ, সমালোচকৰ বঁটা, ফিল্মফেয়াৰ – জীনা য়হা\n১৯৭৮: শ্ৰেষ্ঠ পৰিচালকাৰ বঁটা, ফিল্মফেয়াৰ – স্বামী\n১৯৭৭: শ্ৰেষ্ঠ চিত্ৰনাট্য বঁটা, ফিল্মফেয়াৰ, - চিটচোৰ (মনোনয়ন)\n১৯৭৬: শ্ৰেষ্ঠ চিত্ৰনাট্য বঁটা, ফিল্মফেয়াৰ – চোটি চি বাত\n১৯৭৫: শ্ৰেষ্ঠ চলচ্চিত্ৰ, সমালোচকৰ বঁটা, ফিল্মফেয়াৰ – ৰজনীগন্ধা\n১৯৭২: শ্ৰেষ্ঠ চিত্ৰনাট্য বঁটা, ফিল্মফেয়াৰ – চাৰা আকাশ\n১৯৬৯ চাৰা আকাশ হয় হয় \n১৯৭২ পিয়া কী ঘৰ হয় তাৰাচণ্ড বৰজ্যাত্যা\n১৯৭৪ ৰজনীগন্ধা হয় হয় সুৰেশ জিন্দাল, কমল চাইগল\n১৯৭৪ উচ পাৰ হয় হয় হয়\n১৯৭৬ চিটচোৰ হয় তাৰাচণ্ড বৰজ্যাত্যা\n১৯৭৬ ছোটি চি বাত হয় বি আৰ চোপ্ৰা\n১৯৭৭ চফেদ জুঁথ হয় হয় অসীম কুমাৰ\n১৯৭৭ স্বামী হয় জয়া চক্ৰবৰ্তী\n১৯৭৭ প্ৰিয়তমা হয় টি চি ডিৱান\n১৯৭৮ খট্টা মিঠা হয় হয় গুল আনন্দ, ৰমু চিপ্পি\n১৯৭৮ দিল্লেগী হয় হয় বিক্ৰম সিং দেহাল, কোঁৱৰ অজিত সিং\n১৯৭৮ তুম্‌হাৰে লিয়ে হয় হয় ৰাজ তিলক\n১৯৭৯ দৌ লড়কে দৌনৌ কৰকে হয় জয়ন্ত মুখাৰ্জী, হেমন্‌ত কুমাৰ\n১৯৭৯ মঞ্জিল হয়\n১৯৭৯ চক্ৰব্যূহ হয়\n১৯৭৯ প্ৰেম বিবাহ হয়\n১৯৭৯ ৰত্নদীপ হয়\n১৯৭৯ বাতৌ বাতৌ ম্যে হয় হয়\n১৯৮০ মন পচন্দ হয় অমিত খান্না\n১৯৮০ অপনে পৰায়ে হয় মুসীৰ আলম\n১৯৮১ জীনা য়ঁহা হয় এন পি আলি\n১৯৮২ হমাৰি বহু অলকা হয় হয় শ্যামসুন্দৰ সেকসাৰিয়া\n১৯৮২ চৌকিন হয় হয় সেনমিত মুভি ভিজুৱেল\n১৯৮৩ পচন্দ অপনি অপনি হয় হয়\n১৯৮৪ লাখৌ কী বাত হয় হয় হয়\n১৯৮৬ এক ৰুকা হুৱা ফেইচলা হয় হয়\n১৯৮৬ কিৰায়েদাৰ হয় বি আৰ চোপ্ৰা\n১৯৮৬ চামেলী কী চাদি হয় হয় ৰমেশ নিন্‌গু,সুশীল গৌড়\n১৯৮৬ চিচা হয় সট্টী চৌড়ি\n১৯৮৯ কমলা কী মৌত হয় হয়|এন এফ ডি চি\n১৯৯০ হমাৰি চাদি হয় হয়\n১৯৯৭ ত্ৰিয়াচৰিত্তৰ হয়\n১৯৯৭ গুদগুদি হয় মহেশ ভট্ট\n১৯৯৮ হঠাৎ বৃষ্টি হয় বাংলাদেশ আৰু ভাৰতৰ যুগ্ম প্ৰযোজনা বাঙালী ভাষাৰ চলচ্চিত্ৰ\n২০০১ চুপি চুপি হয় বাঙালী ভাষাৰ চলচ্চিত্ৰ\n২০০২ টাক ঝাল মিস্তি হয় বাঙালী ভাষাৰ চলচ্চিত্ৰ\n২০০৭ প্ৰতীক্ষা হয়\n২০০৭ কুছ খট্টা কুছ মিঠা হয়\n২০০৮ হচ্চেতা কি হয় বাঙালী ভাষাৰ চলচ্চিত্ৰ\n২০১১ ত্ৰিশংকু হয় বাঙালী ভাষাৰ চলচ্চিত্ৰ\n১৯৬৯ চাৰা আকাশ বাসু চেটাৰ্জী\n১৯৭৪ ৰজনীগন্ধা সুৰেশ জিন্দাল, কমল চাইগল\n১৯৭৪ উচ পাৰ নিজৰ\n১৯৭৭ চফেদ জুঁথ অসীম কুমাৰ\n১৯৭৮ খট্টা মিঠা গুল আনন্দ, ৰমু চিপ্পি\n১৯৭৮ দিল্লেগী বিক্ৰম সিং দেহাল, কোঁৱৰ অজিত সিং\n১৯৮২ হমাৰি বহু অল্‌কা শ্যামসুন্দৰ সেকসৰিয়া\n১৯৮৪ লাখৌ কী বাত বাসু চেটাৰ্জী\n১১৯৭৯ বাতৌ বাতৌ ম্যে নিজৰ\n১৯৮৩ পচন্দ অপনি অপনি নিজৰ\n১৯৮৬ এক ৰুকা হুৱা ফেইচলা নিজৰ টিভি ফিল্ম\nপৰিচালক (দূৰদৰ্শনৰ ধাৰাবাহিক)[সম্পাদনা কৰক]\nপৰিচালক : দূৰদৰ্শনৰ ধাৰাবাহিক/চিনেমা\n১৯৮৫ ৰজনী দিল্লী দূৰদৰ্শন কেন্দ্ৰ\n১৯৮৫ দৰ্পন দিল্লী দূৰদৰ্শন কেন্দ্ৰ\n১৯৮৬ এক ৰুকা হুৱা ফেইচলা দিল্লী দূৰদৰ্শন কেন্দ্ৰ (টিভি ফিল্ম)\n১৯৮৮ কাকাজী কহেঁ দিল্লী দূৰদৰ্শন কেন্দ্ৰ\n১৯৯০-৯১ ভীম ভৱানী দিল্লী দূৰদৰ্শন কেন্দ্ৰ\n১৯৯৩ আৰু ১৯৯৭ ব্যোমকেশ বক্সি দিল্লী দূৰদৰ্শন কেন্দ্ৰ ২টা চিজন, মুঠ ৩৪টা খণ্ড\n২০০৫ এক প্ৰেম কথা দিল্লী দূৰদৰ্শন কেন্দ্ৰ ২৬টা খণ্ড\nসহ পৰিচালক[সম্পাদনা কৰক]\n১৯৬৬ তিছৰি কচম শৈলেন্দ্ৰ বাসু চেটাৰ্জি পৰিচালিত\n১৯৬৮ সৰস্বতীচন্দ্ৰ বিবেক গোৱিন্দ চাৰাইয়া পৰিচালিত\nবাৰ্ধক্যজনিত কাৰণত ২০২০ চনৰ ৪ জুন তাৰিখে মুম্বাইৰ নিজা বাসভৱনত তেখেতৰ মৃত্যু ঘটে।\n↑ "Basu Chatterrjee is jury chairperson of Jaipur film fest". indiantelevision.com. http://www.indiantelevision.com/aac/y2k12/aac48.php। আহৰণ কৰা হৈছে: 29 October 2012.\n↑ 2.0 2.1 "Filmmaker Basu Chatterjee passes away in Mumbai at 93". https://indianexpress.com.+June 4, 2020 1:30:06 pm. https://indianexpress.com/article/entertainment/bollywood/basu-chatterjee-death-6442027/। আহৰণ কৰা হৈছে:4June 2020.\n↑ Bhawana Somaaya. Cinema Images And Issues. Rupa Publications. পৃষ্ঠা. 143–. ISBN 978-8129103703. https://books.google.com/books?id=SGaNuOL8Ob4C&pg=PT143.\n↑ "Classics should be taken on, but correctly: Basu Chatterjee". The Times of India. 28 March 2013. http://timesofindia.indiatimes.com/entertainment/hindi/bollywood/news-interviews/Classics-should-be-taken-on-but-correctly-Basu-Chatterjee/articleshow/19253612.cms। আহৰণ কৰা হৈছে: 28 April 2014.\n↑ "Basu Chatterjee, who enthralled India with 'Rajinigandha' and 'Chhoti si Baat', passes away; Big B, Anil Kapoor pay tribute". https://economictimes.indiatimes.com.+Jun 04, 2020, 03.35 PM. https://economictimes.indiatimes.com/magazines/panache/veteran-film-maker-basu-chatterjee-passes-away/articleshow/76190860.cms। আহৰণ কৰা হৈছে:4June 2020.\n↑ "Director Profile: Basu Chatterjee". Cinemas of India, NFDC. http://www.cinemasofindia.com/director/view/33। আহৰণ কৰা হৈছে: 28 April 2014.\n↑ "10th Moscow International Film Festival (1977)". MIFF. Archived from the original on 16 January 2013. https://web.archive.org/web/20130116194935/http://www.moscowfilmfestival.ru/miff34/eng/archives/?year=1977। আহৰণ কৰা হৈছে:7January 2013.\n↑ "Best Screenplay Award". Filmfare Award Official Listings, Indiatimes. Archived from the original on 29 April 2014. https://web.archive.org/web/20140429080308/http://recipeguide.indiatimes.com/awards2001/ex_screenplay.htm। আহৰণ কৰা হৈছে: 28 April 2014.\n↑ Asha Kasbekar (2006). Pop Culture India! : Media, Arts, And Lifestyle. ABC-CLIO. পৃষ্ঠা. 198–. ISBN 978-1-85109-636-7. https://books.google.com/books?id=Sv7Uk0UcdM8C&pg=PA198। আহৰণ কৰা হৈছে: 29 October 2012.\n↑ "'Basu Chatterjee, director of Baaton Baaton Mein and Rajnigandha, dies at 90'". HINDUSTAN TIMES.4June 2020. https://www.hindustantimes.com/bollywood/rajnigandha-director-basu-chatterjee-dies-at-93/story-jZGNtjCIjr4Qgo2nVHj9PP.html। আহৰণ কৰা হৈছে:4June 2020.\n"https://as.wikipedia.org/w/index.php?title=বাসু_চেটাৰ্জী&oldid=280634"ৰ পৰা অনা হৈছে\nএই পৃষ্ঠাখন ০৬ জুন, ২০২১ তাৰিখে ০৯:১৩ বজাত অন্তিম সংশোধন কৰা হৈছিল।


চাহ গছত সাৰ প্ৰয়োগ আৰু মাটিৰ উৰ্ব্বৰতাৰ ব্যৱস্থাপনা — বিকাশপেডিয়া\nমূল পৃষ্ঠা / কৃষি / চাহ খেতি / চাহ গছত সাৰ প্ৰয়োগ আৰু মাটিৰ উৰ্ব্বৰতাৰ ব্যৱস্থাপনা\nচাহ গছত সাৰ প্ৰয়োগ আৰু মাটিৰ উৰ্ব্বৰতাৰ ব্যৱস্হাপনা\nচাহ খেতি এবিধ বহু বৰ্ষীয় খেতি৷ চাহ গছে ইয়াৰ শ্ৰী বৃদ্ধিৰ বাবে মাটিৰ পৰা অবিৰত ভাৱে আৱশ্যকীয় মৌলিক উপাদান সমুহ আহৰণ কৰে যাৰ ফলত মাটিৰ উৰ্ব্বৰতা শক্তি (Fertility) লাহে লাহে কমি আহে ৷ মাটিৰ উৰ্ব্বৰতা সঠিক পৰিমানত ৰাখিবলৈ (Balanced) চাহ খেতিত সাৰ প্ৰয়োগ কৰা হয়৷ কিন্তু দেখা গৈছে চাহখেতিত সাৰ প্ৰয়োগ কৰোতে ক্ষুদ্ৰ চাহ খেতিয়ক সকলে কিছুমান আসোঁৱাহপূৰ্ণ পদ্ধতি অৱলম্বন কৰাৰ ফলত মাটিৰ উৎপাদন ক্ষমতা (Productivity) ক্ৰমান্বয়ে কমি যায় আৰু তাৰ ফলত কেচাঁপাতৰ উৎপাদন (Production) হ্ৰাস পায়৷\nগছৰ বৃদ্ধিৰ বাবে আৱশ্যকীয় ষোল্লবিধ মৌলিক উপাদানৰ ভিতৰত মূখ্য উপাদান (Major nutrient) কেইবিধ হ’ল নাইট্ৰ’জেন (N)ফচফৰাচ্ (P) আৰু পটাছ (K) ৷ এই তিনিবিধ উপাদান যুক্ত সাৰ সঠিক অনুপাতত মিহলাই নিৰ্দ্দিষ্ট সময়ৰ ব্যৱধানত প্ৰয়োগ কৰিব লাগে ৷ বহু বছৰ একেৰাহে অধিক উৎপাদনক্ষম সঁচ, বিশেষকৈ ‘কম্বোদ’ (Cambod) ক্ল’নৰ ব্যৱহাৰে মুখ্য উপাদান তিনিবিধৰ লগতে আন দুবিধ গৌণ উপাদান (Secondary nutrient) চালফাৰ (S) আৰু মেগনেচিয়াম (Mg) জিংক (Zn) বা বৰণ (B) যুক্ত সাৰ প্ৰয়োজন সাপেক্ষে চাহ গছত প্ৰয়োগ কৰিব লাগে ৷\nচাহখেতিত সচৰাচৰ ব্যৱহাৰ হোৱা কিছুমান সাৰ আৰু ইয়াত থকা উপাদানৰ পৰিমান তলৰ তালিকাত দেখুওৱা হ’ল ৷\nতালিকা নং ১ : বিভিন্ন প্ৰকাৰৰ সাৰ আৰু ইয়াত থকা উপাদান\nউপাদানৰ পৰিমান (%)\nএম’নিয়াম চালফেট্ নাইট্ৰেট্\nডি এ পি (D A P)\nৰ’ক ফচফেট্ (RP)\nডাই কেলচিয়াম ফচফেট্ (DCP)\nমিউৰেট অৱ পটাছ (MOP)\nচালফেট অৱ পটাছ (SOp)\nচাহগছত প্ৰয়োগ কৰিব লগীয়া উপাদান সমুহৰ পৰিমাণ জনা থাকিলে ইয়াৰ বাবে প্ৰয়োজনীয় বিভিন্ন সাৰৰ পৰিমান তলত দিয়া ৰূপান্তৰ তালিকা খনৰ পৰা নিৰ্ণয় কৰিব পাৰি৷\nতালিকা নং-২ : গছৰ বাবে প্ৰয়োজন হোৱা মূখ্য উপাদানসমুহ সাৰলৈ ৰূপান্তৰ\nকোনবিধ সাৰলৈ ৰূপান্তৰ কৰিব\nপূৰণ কৰিব লগা সংখ্যা\nএম’নিয়াম চালফেট (SOA)\nডি এ পি (DAP)\nএচ এচ পি (SSP)\nৰ’ক ফচফেট (RP)\nধৰা হওঁক, আপোনাক প্ৰতি বিঘাত ২৪ কি: গ্ৰা: নাইট্ৰজেন, ৮ কি: গ্ৰা: ফচফৰাচ আৰু ২০ কি: গ্ৰা: পটাছ প্ৰয়োগ কৰিবলৈ কোৱা হৈছে ৷ যদি সেই সময়ত বজাৰত উপলদ্ধ সাৰ কেইবিধ ইউৰীয়া, এচ এচ পি (SSP) আৰু এম. অ. পি. (MOP) হয়, তেন্তে প্ৰয়োগ কৰিব লগীয়া সাৰৰ পৰিমাণ হ’ব\n২৪ কি: গ্ৰা: নাইট্ৰজেন X ২.১৭৮ = ৫২.২০০ কি: গ্ৰা: ইউৰীয়া\n৮ কি: গ্ৰা: ফচফৰাচ X ৬.২৫০ = ৫০.০০০ কি: গ্ৰা: এচ এচ পি\n২০ কি: গ্ৰা: পটাছ X ১.৬৬৬ = ৩৩.৪০০ কি: গ্ৰা: মিউৰেট অৱ পটাছ\nযদি বজাৰত সেই সময়ত এচ. এচ. পি. নাথাকে তাৰ সলনি ফচফৰাচৰ বাবে আমি ডি. এ. পি. ব্যৱহাৰ কৰিব পাৰো ৷ তেনে ক্ষেত্ৰত ওপৰত উল্লেখ কৰা উপাদানবোৰৰ জোখত সাৰৰ পৰিমান হ’ব –\nইউৰীয়া = ৪৫.৪০০ কি: গ্ৰা:\nডি.এ.পি. = ১৭.৪০০ কি: গ্ৰা:\nএম.অ’.পি. = ৩৩.৪০০ কি: গ্ৰা:\nআকৌ যেতিয়া, সাৰৰ পৰিমান জনা থাকে তেতিয়া সেই সাৰত থকা উপাদান সমূহৰ পৰিমাণ জানিবলৈ তলত দিয়া তালিকাখন ব্যৱহাৰ কৰিব পাৰি ৷\nতালিকা নং-৩ : বিভিন্ন প্ৰকাৰৰ সাৰ ইয়াত থকা উপাদানলৈ ৰূপান্তৰ\nউদাহৰণ স্বৰূপে ৪৫ কি: গ্ৰা: ইউৰীয়াত নাইট্ৰ’জেন (N) ৰ পৰিমাণ কিমান হ’ব জানিবলৈ ৪৫ কি: গ্ৰা: ক ০.৪৬ ৰে পূৰণ কৰিলে যিমান পোৱা যাব (৪৫ কি: গ্ৰা: X ০.৪৬ = ২০.৭০ কি: গ্ৰা: ) সিমান পৰিমাণৰ নাইট্ৰ’জেন আছে বুলি ঠিৰাং কৰিব পাৰি ৷ সেইদৰে ৪৫ কি: গ্ৰা: ডি.এ.পি. ত ৪৫ কি: গ্ৰা: X ০.১৮ = ৮.১ কি: গ্ৰা: নাইট্ৰ’জেন থাকিব ৷\nচাহপুলি ৰোৱাৰ সময়ত সাৰ প্ৰয়োগ\nচাহপুলি ৰোপন কৰোতে কেৱল ফচফৰাচ যুক্ত সাৰ অতি কম পৰিমানে আৰু লগতে প্ৰতিটো পুলিত ২-৩ কি: গ্ৰা: পচন সাৰ প্ৰয়োগ কৰিব লাগে ৷ এচ.এচ.পি. ৩০ গ্ৰাম আৰু ৰ’ক ফচফেট ৩০ গ্ৰাম, মুঠ ৬০ গ্ৰামৰ মিশ্ৰণ এটা তৈয়াৰ কৰি মিশ্ৰণটোৰ আধা ভাগ গাতঁটোৰ তলিত আৰু বাকী আধা মাটিৰ পৰা ৫ ছে: মি: তলত ভেঁটিৰ চাৰিওফালে গাঁতটোত প্ৰয়োগ কৰিব লাগে ৷ এই বিষয়ে “চাহপুলি ৰোৱাৰ বিজ্ঞান সন্মত পদ্ধতি” ত বিতংকৈ কোৱা হৈছে ৷\nপুলি গছত (Young tea) সাৰ প্ৰয়োগ\nচাহগছক অধিক পাত উৎপাদনৰ বাবে নাইট্ৰ’জেন (N), শিপা গঠনৰ বাবে ফচফৰাচ (P) আৰু ফে’ম গঠনৰ বাবে পটাছ (K) ৰ প্ৰয়োজন ৷ পুলি গছৰ গঠন প্ৰক্ৰিয়াৰ সময়ত (Formative stage) এক বৈজ্ঞানিক পদ্ধতিৰে নিৰূপণ কৰা জৈৱিক মিশ্ৰণ অৰ্থাৎ YTD মিশ্ৰ সাৰ প্ৰয়োগ কৰিব লাগে ৷\nপুলি গছত YTD মিশ্ৰসাৰ প্ৰয়োগ কৰাৰ সময়ত তলত উল্লেখ কৰা কথা কেইটাৰ ওপৰত গুৰুত্ব দিয়া হয় ৷\nগা-গছৰ বৃদ্ধিৰ বাবে প্ৰয়োজন হোৱা পুষ্টিৰ যোগান ধৰিবলৈ শিপাৰ দ্ৰুত বৃদ্ধি ৷\nবহু বছৰলৈ গছ জোপাৰ পৰা অধিক উৎপাদন পোৱাৰ লক্ষ্যৰে স্হায়ী ফ্ৰেম (Permanent frame) গঠন ৷\nপটাছৰ অভাৱৰ বাবে পুলি গছৰ স্হায়ী ফ্ৰে’ম গঠনত যাতে ব্যাঘাত নজন্মে ৷\nগছৰ ফ্ৰে’ম গঠনৰ সময়তো যাতে কেচাঁপাত প্ৰচুৰ পৰিমাণে উৎপাদন হয় তাৰ ব্যৱস্হা কৰা ৷\nYTD মিশ্ৰসাৰ প্ৰস্তুতকৰণ\nYTD মিশ্ৰসাৰ সাধাৰণতে ১০: ৫: ১০ আৰু ১০: ৫: ১৫ অনুপাতত প্ৰয়োগ কৰা হয় ৷ ১০০ কি: গ্ৰা: YTD মিশ্ৰসাৰত ১০ কি: গ্ৰা: নাইট্ৰ’জেন (N), ৫ কি: গ্ৰা: ফচফৰাচ (P) আৰু ১০ বা ১৫ কি: গ্ৰা: পটাছ থাকে ৷\nতালিকা নং ৪ : ১০০ কি: গ্ৰা: YTD মিশ্ৰসাৰ তৈয়াৰ কৰিবলৈ প্ৰয়োজন হোৱা বিভিন্ন সাৰৰ পৰিমাণ (কি: গ্ৰা: )\n১০ : ৫ : ১০ YTD মিশ্ৰসাৰ\n১০ : ৫ : ১৫ YTD মিশ্ৰসাৰ\nমাটিত পটাছৰ পৰিমাণ ১০০ পি.পি এমতকৈ বেছি হ’লে\nমাটিত পটাছৰ পৰিমাণ ১০০ পি.পি এমতকৈ কম হ’লে\nবালি বা ডল’মাইট\nযদি মাটি পৰীক্ষা কৰা নাই, তেতিয়া ১০: ৫: ১৫ অনুপাতত YTD মিশ্ৰসাৰ প্ৰয়োগ কৰিব৷ এনেদৰে ব্যৱহাৰ কৰিলে পটাছৰ অভাৱৰ বাবে পুলিগছৰ স্হায়ী ফ্ৰেম গঠনত ব্যাঘাত নজন্মে ৷\nYTD মিশ্ৰসাৰ প্ৰস্তুত কৰোতে সকলোতকৈ শেষত এচ.এচ.পি. বা ডি.এ.পি. সাৰখিনি মিশ্ৰণটোৰ লগত মিহলাব লাগে ৷ অন্যথা মিশ্ৰণটো লালীগুৰৰ নিচিনাকৈ গোট মাৰিব ৷\nসাৰ প্ৰয়োগৰ পৰিমাণ\nতলৰ তালিকাত (তালিকা নং-৬) পুলি গছত YTD মিশ্ৰসাৰৰ পৰিমান আৰু প্ৰয়োগ পদ্ধতি উল্লেখ কৰা হ’ল (মাটি পৰীক্ষা নকৰিলে)৷\nতালিকা নং-৬ : পুলি গছত সাৰ প্ৰয়োগৰ পৰিমান আৰু প্ৰয়োগ পদ্ধতি\nপুলিৰ বয়স (বছৰ)\nYTD মিশ্ৰসাৰৰ পৰিমাণ (প্ৰতিজোপাত প্ৰতিবাৰত)(গ্ৰা: )\nপ্ৰয়োগৰ ব্যৱধান (সপ্তাহ)\nপ্ৰতিবাৰত (কি: গ্ৰা: )\nবছৰটোতYTDমিশ্ৰসাৰৰ মুঠ পৰিমাণ (কি: গ্ৰা: )\nঘূৰণীয়া বা ৰিং পদ্ধতি\nসাধাৰণতে মাৰ্চ-এপিল মাহত যেতিয়া দুই এজাক বৰষুণে মাটি ডৰা জীপাল কৰি তোলে তেতিয়া YTD মিশ্ৰসাৰৰ প্ৰথম ভাগ (First split)প্ৰয়োগ কৰিব লাগে ৷\nডবা-পিতা বৰষুণ, প্ৰখৰ ৰ’দ বা বন-বাত নিৰণি নকৰা মাটিত সাৰ প্ৰয়োগ কৰিব নালাগে ৷\nআনপ্ৰুণ গছত নতুনকৈ পাত ওলোৱাৰ সময়ত আৰু কলম কৰা গছত ২-৩ খিলা নতুন পাত ওলোৱা অৱস্হাতহে সাৰ প্ৰয়োগ কৰিব লাগে ৷\nপুলি গছত সাৰ প্ৰয়োগ কৰিবৰ সময়ত তলৰ কথা কেইটা মন কৰিব\nপুলি গছৰ শিপা গঠন এটা অবিৰত প্ৰক্ৰিয়া আৰু পৈণত গছৰ তুলনাত পুলি গছত শিপাৰ পৰিমাণ কম, সেয়ে YTD মিশ্ৰসাৰ এবাৰতে প্ৰয়োগ নকৰি নিৰ্দ্দিষ্ট সময়ৰ ব্যৱধানত কম পৰিমাণে প্ৰয়োগ কৰিব লাগে ৷\nপুলি গছৰ শিপাৰ অৱস্হানতহে YTD মিশ্ৰসাৰ প্ৰয়োগ কৰিব লাগে ৷\nপুলি গছৰ বয়স বৃদ্ধিৰ লগে লগে YTD মিশ্ৰসাৰ প্ৰয়োগৰ পৰিমানো (Dose) বঢ়াই যাব লাগে ৷\nগা-গছৰ গুৰিত লগাকৈ (Collar region) কেতিয়াও সাৰ প্ৰয়োগ কৰিব নালাগে ৷ গছৰ সংস্পৰ্শলৈ আহিলে সাৰে গছৰ বাকলি নষ্ট কৰে আৰু গছজোপা মাৰি পেলোৱাৰ সম্ভাৱনা থাকে ৷\n০, +১, +২ আৰু +৩ বছৰীয়া পুলিত গছৰ গুৰিৰ চাৰিওফালে ঘূৰণীয়া বা ৰিং পদ্ধতিত (Ring method) আৰু +৪ আৰু +৫ বছৰীয়া পুলিত ছটিয়াই (Broadcasting) মিশ্ৰসাৰ প্ৰয়োগ কৰিব লাগে ৷\nচাহ গছৰ ওপৰিভাগে আহল বহলকৈ যিমান অংশ আৱৰি থাকে গছৰ শিপায়ো প্ৰায় সিমান অংশ মাটিৰ তলত আৱৰি থাকে ৷ গতিকে চাহ গছৰ ওপৰিভাগৰ গঠনৰ পৰা শিপাৰ বিস্তাৰ নিৰ্ণয় কৰিব পাৰি ৷\nগছৰ গুৰিৰ পৰা ওপৰিভাগ ঘেৰৰ এক তৃতীয়াংশ ঠাই বাদ দি বাকী থকা দুই তৃতীয়াংশ ঠাইত সাৰ প্ৰয়োগ কৰিব লাগে ৷\nগছৰ গুৰিটোৰ চাৰিওফালে ভালদৰে চাফ চিকুন কৰি চেপেটা আৰু অলপ জোঙা মাৰি এডালেৰে সাৰ প্ৰয়োগ কৰিব লগা অঞ্চলৰ মাটিখিনি পাতলীয়াকৈ খুচৰি দিব লাগে ৷ তাৰ পাচত উপযুক্ত পৰিমাণত YTD মিশ্ৰসাৰ ৰিং পদ্ধতিত প্ৰয়োগ কৰি আতঁৰাই ৰখা শুকান বন-বাত, জাবৰ ইত্যাদি দি সাৰ প্ৰয়োগ কৰা ঠাই খিনি ঢাকি দিব লাগে ৷\nউদাহৰণ স্বৰূপে এজোপা গছৰ ওপৰিভাগৰ ব্যাস (দ) যদি ৬০ ছে: মি: হয়, ইয়াৰ এক তৃতীয়াংশ হব ২০ ছে: মি: ৷\nএই ২০ ছে: মি: ব্যাসৰ ৰিং এটা গছৰ গুৰিৰ পৰা বাদ দিব লাগে, অৰ্থাৎ গা-গছৰ গুৰিৰ পৰা চাৰিওফালে ১০ ছে: মি: ব্যাসাৰ্দ্ধৰ ৰিং এটাত সাৰ দিব নালাগে ৷\nবাকী থকা ৪০ ছে: মি: ব্যাসৰ লগত অতিৰিক্ত ১০ ছে: মি: বৃত্তটোৰ বাহিৰত যোগ দি যিমান ঠাই পোৱা যাব তাতহে সাৰ প্ৰয়োগ কৰিব লাগে ৷\nপৈণত গছত (Mature tea) সাৰ প্ৰয়োগ\nপৈণত গছত কেচাঁপাত উৎপাদন ক্ষমতাৰ ওপৰত ভিত্তি কৰি সাৰ (NPK) প্ৰয়োগ কৰা হয় (তালিকা নং-৮) ৷\nপৈণত গছত সাধাৰণতে ছটিয়াই (Broadcasting) সাৰ প্ৰয়োগ কৰিব লাগে ৷\nসাৰ প্ৰয়োগ কৰোতে নাইট্ৰ’জেন আৰু পটাছ যুক্ত সাৰ দুবিধ ২ বা ৩ ভাগত ভাগ কৰি প্ৰয়োগ কৰিব পাৰি (তালিকা নং-৭) ৷ এনেদৰে সাৰ প্ৰয়োগ কৰিলে প্ৰয়োগ কৰা নাইট্ৰ’জেন জাতীয় সাৰৰ ব্যৱহাৰৰ ক্ষমতা বৃদ্ধি পায়৷\nফচফৰাচ যুক্ত সাৰৰ সম্পূৰ্ণ পৰিমানে একেবাৰতে বছৰটোৰ প্ৰথমবাৰ সাৰ দিয়াৰ সময়ত প্ৰয়োগ কৰিব লাগে ৷\nতালিকা নং ৭ : সাৰৰ মিশ্ৰণৰ হাৰ\nবছৰত দুবাৰ সাৰ প্ৰয়োগ কৰিলে\nবছৰত তিনিবাৰ সাৰ প্ৰয়োগ কৰিলে\nএচ এচ পি\nএম অ’ পি\n৪০ % বা ৩০ %\n২০ % বা ৩০ %\nতালিকা নং-৮ : পৈণত গছত সাৰ প্ৰয়োগৰ পৰিমাণ আৰু সময় (প্ৰতি বছৰ প্ৰতি বিঘা)\nএটা কলম চক্ৰত কেঁচাপাতৰ গড় উৎপাদন (কি: গ্ৰা: প্ৰতি বিঘাত)\nইউৰীয়া (কি: গ্ৰা: )\nএচ এচ পি (কি: গ্ৰা: )\nৰ’ক ফচফেটঁ (কি: গ্ৰা: )\nমাটিত থকা পটাছৰ ওপৰত ভিত্তি কৰি প্ৰয়োগ কৰিব লগা এম অ’ পিৰ পৰিমাণ (কি: গ্ৰা: )\n৬০ পি পি এমতকৈ কম হ’লে\n৬০-১০০ ৰ ভিতৰত হ’লে\n১০০ পি পি এমতকৈ বেছি হ’লে\n৯০০ তকৈ কম\n২৫০০ ৰ ওপৰত\nবজাৰত এচ এচ পি নাথাকিলে ৰ’ক ফচফেট প্ৰয়োগ কৰিব\nচাহ গছত সাৰ প্ৰয়োগ কৰোতে তলৰ কথা কেইটা মন কৰিব\nপকী বা কেঁচা মজিয়াত সাৰ দমাই ৰাখিব নালাগে ৷ সাৰ ঘৰত (Manure godown) বাহঁৰ চাং সাজি তাৰ ওপৰতহে মজুত ৰখাৰ ব্যৱস্হা কৰিব লাগে ৷\nগোটেই বছৰটোত প্ৰয়োজন হোৱা সাৰ একেলগে কিনি নানি প্ৰতিবাৰতে (Split) প্ৰয়োগ হোৱা মুঠ সাৰ, সাৰ প্ৰয়োগৰ আগে আগে কিনিলে সাৰৰ লোকচান কম হয় আৰু বাকী থকা সাৰ কিনিবলগীয়া টকা খিনি সেই মূহুৰ্ত্তত প্ৰয়োজন সাপেক্ষে বাগিছাৰ অন্য দৰকাৰী কামত খৰছ কৰিব পাৰি ৷\nসাৰ কিনোতে সদায় অনুমোদিত সাৰ বিক্ৰেতাৰ (Authorised dealer) পৰাহে সাৰ কিনিব ৷\nক্ষুদ্ৰ চাহ খেতিয়ক সকলে নিজা ববীয়াকৈ সাৰ নিকিনি গোট হিচাপে বা সমূহীয়াভাৱে সাৰ কিনি প্ৰত্যেক সাৰৰ এটাকৈ নমুনা (sample) লৈ পৰীক্ষাগাৰত পৰীক্ষা (sample test) কৰাই ললে ভেঁজাল সাৰ ব্যৱহাৰৰ পৰা হাত সাৰিব পাৰি ৷\nYTD বা NPK মিশ্ৰসাৰ প্ৰস্তুত কৰোতে সদায় কাঠৰ বা প্লাষ্টিকৰ সজুঁলিহে ব্যৱহাৰ কৰিব লাগে ৷\nক্ষুদ্ৰ চাহ খেতিয়ক সকলে নিজাববীয়াকৈ এখন তুলাচনী বা পাল্লা (Weighing balance) কিনি ৰখা অত্যন্ত জৰুৰী ৷ কাৰণ অনুমোদিত পৰিমানত সাৰ প্ৰয়োগ নকৰি অনুমানত বস্তা হিচাপত সাৰ মিহলি কৰি প্ৰয়োগ কৰিলে সাৰ লোকচান হোৱাৰ লগতে মাটিৰ উৰ্বৰতা তথা চাহ গছৰ উৎপাদন ক্ষমতা হ্ৰাস পায় ৷\nপ্ৰতিডৰা চাহ বাগিছাত কেতিয়া, কিমান পৰিমানত আৰু কেইবাৰ সাৰ প্ৰয়োগ কৰিলে তাৰ হিচাপ সাৰ প্ৰয়োগ কৰাৰ পিছতে পথাৰ পুস্তিকা(Field book) ত লিখি যাব লাগে ৷\nচাহ গছৰ বাবে প্ৰয়োজন হোৱা উপাদান সমুহৰ প্ৰয়োগ\nচাহ গছত গৌণ উপাদান মেগনেচিয়ামৰ (Mg) অভাৱ হ’লে সালোক সংশ্লেষণত (Photo synthesis) বাধা আহি পৰে ৷ খৰাং বতৰত গছৰ তলৰ ফালৰ পৰা পাতবোৰ সৰি যায় ৷ তেনে অৱস্হাৰ সন্মুখীন হ’লে ২ কি: গ্ৰা: মেগনেচিয়াম চালফেট্ ১০০ লি: পানীত মিহলাই অক্টোবৰৰ পৰা মাৰ্চ মাহলৈকে স্প্ৰেয়িং কৰিব লাগে৷\nগছত চালফাৰ (S) ৰ অভাৱ হ’লে পাতৰ আকাৰ সৰু হয় আৰু কুমলীয়া পাতবোৰৰ বৰণ পাতল সেউজীয়াৰ পৰা হালধীয়া হয় ৷ চালফাৰৰ অভাৱ দূৰ কৰিবলৈ প্ৰতি বিঘাত চালফেক্স (Elemental sulpher) ৩.৫০ কি: গ্ৰা: বা এলুমিনিয়াম চালফেট ১১.০০ কি: গ্ৰা: বা জিপচাম ১৫.০০ কি: গ্ৰা: মাৰ্চ-এপ্ৰিল মাহত (spring season) NPK মিশ্ৰসাৰৰ লগত মিহলাই ছটিয়াব লাগে ৷ মনত ৰাখিবলগীয়া কথা হ’ল যে চালফাৰযুক্ত সাৰ সহজে পানী জমা হ’ব পৰা মাটিত প্ৰয়োগ কৰিলে হাইড্ৰজেন চালফাইড্ নামৰ দ্ৰব্য প্ৰস্তুত হৈ চাহ গছৰ ক্ষতি কৰিব পাৰে ৷\nপাতত সাৰ প্ৰয়োগ বা ফলিয়াৰ স্প্ৰেয়িং (Foliar spraying)\nফলিয়াৰ স্প্ৰেয়িঙৰ যোগেদি গছৰ আৱশ্যকীয় মুখ্য আৰু গৌণ উপাদান সমুহ পৰিস্হিতি সাপেক্ষে পৰিপূৰক খাদ্য (supplementary dose)ৰূপে যোগান ধৰা হয় ৷ ফলিয়াৰ স্প্ৰেয়িঙৰ যোগেদি গছে এই উপাদান সমুহ গ্ৰহণ কৰাতো নিৰ্ভৰ কৰে চাহ গছৰ সঁচ, প্ৰয়োগ কৰিব লগীয়া সাৰৰ প্ৰকাৰ (form) গাঢ়তা (concentration), প্ৰয়োগৰ সংখ্যা (frequency) আৰু গছৰ বৃদ্ধিৰ ওপৰত ৷\nফলিয়াৰ স্প্ৰেয়িঙৰ বাবে তলৰ কথা কেইটা মন কৰিব\nতলত উল্লেখ কৰাৰ সময় আৰু পৰিস্হিতি সাপেক্ষেহে (ক, খ, গ, ঘ আৰু ঙ) ফলিয়াৰ স্প্ৰেয়িং কৰিব লাগে ৷\n(ক) কিছুমান জটিল পৰিস্হিতত (Stress condition, eg. Water logging, drought) গছৰ স্বাস্হ্য অটুট ৰাখিবলৈ তলত দিয়াৰ ধৰণে ফলিয়াৰ স্প্ৰেয়িং কৰিব লাগে –\nপৰিমাণ (কি: গ্ৰা: )\nডি. এ. পি.\nউপৰোক্ত মিশ্ৰণটো তৈয়াৰ কৰি তাৰ ২-৩ কি: গ্ৰা: , ২০০ লি: পানীত মিহলাই পাত তোলাৰ তৃতীয় দিনৰ পাছত ২১ দিনৰ ব্যৱধানত স্প্ৰে’ কৰিব লাগে ৷ একেলেথাৰিয়ে কমেও তিনিবাৰ স্প্ৰেয়িং কৰিব লাগে ৷\n(খ) অত্যন্ত খৰাং বতৰত ২০০ লিটাৰ পানীত ২ কি: গ্ৰা: এম. অ’. পি. (MOP) মিহলাই স্প্ৰেয়িং কৰিব লাগে ৷\n(গ) আনপ্ৰুণ গছত জানুৱাৰী-মাৰ্চ মাহলৈকে এমাহত এবাৰকৈ ২০০ লিটাৰ পানীত ১ কি: গ্ৰা: মেগনেচিয়াম চালফেট মিহলাই স্প্ৰেয়িং কৰিব লাগে ৷\n(ঘ) চেপ্তেম্বৰ, অক্টোবৰ, নবেম্বৰ, এপ্ৰিল আৰু মে’ মাহত প্ৰতিমাহে এবাৰকৈ ২০০ লিটাৰ পানীত জিংক চালফেট ১ কি: গ্ৰা: আৰু ইউৰীয়া ২ কি: গ্ৰা: মিহলাই চাহ গছত স্প্ৰেয়িং কৰিব পাৰি ৷\n(ঙ) নাৰ্চাৰী পুলিত : পুলিবোৰ যেতিয়া ৬-৮ খিলা পাত ওলায়, এপ্ৰিল-মে’ আৰু আগষ্ট-নবেম্বৰ মাহত প্ৰতিমাহে এবাৰকৈ ৰাতিপুৱা সোনকালে তলত উল্লেখ কৰা সাৰ কেইবিধ ২০০ লিটাৰ পানীত মিহলাই স্প্ৰেয়িং কৰিব লাগে –\nফলিয়াৰ স্প্ৰেয়িং কৰা পানী সদায় পৰিষ্কাৰ হব লাগে ৷\nফলিয়াৰ স্প্ৰেয়িং পৰা পক্ষত পাতৰ তল ফালেহে কৰিব লাগে ৷\nফলিয়াৰ স্প্ৰেয়িং ৰাতিপুৱা সোনকালে আৰু পাচবেলা বেলি লহিওৱাৰ সময়তহে কৰিব লাগে ৷ প্ৰখৰ ৰ’দত কেতিয়াও ফলিয়াৰ স্প্ৰেয়িং কৰিব নালাগে ৷\nড্ৰামত মিহলাব লগীয়া সাৰখিনি বঠা আকৃতিৰ এডাল মাৰিৰে পানীৰ সৈতে ভালদৰে মিহলাই ল’ব লাগে ৷\nঅনুমোদিত পৰিমাণতকৈ কম বা বেছি হাৰত সাৰ স্প্ৰে’ নকৰিব ৷\nমাটিৰ pH আৰু pH সংশোধন (soil pH and correcting of pH)\nমাটিৰ pH হ’ল মাটিডৰাৰ আম্লিক (Acidic) আৰু খাৰুৱা গুণৰ (Alkalic)ৰ মাত্ৰা (degree) জোখা এটা একক (unit) ৷ মাটিত pH ৰ মাত্ৰা ৭ তকৈ বেছি হ’লে মাটিডৰা খাৰুৱা আৰু pH ৰ মাত্ৰা ৭ তকৈ কম হ’লে মাটিডৰাক আম্লিক বোলা হয় ৷\nচাহ গছৰ স্বাভাৱিক শ্ৰী বৃদ্ধিৰ বাবে মাটিৰ pH ৰ মাত্ৰা ৪.৫-৫.৫ ৰ ভিতৰত থাকিব লাগে ৷\nমাটিৰ উপৰোক্ত pH মাত্ৰাৰ সামান্য তাৰতম্য ঘটিলে চাহ গছে মাটিৰ পৰা প্ৰয়োজনীয় খাদ্য সূচাৰুৰূপে গ্ৰহণ কৰাত ব্যাঘাত জন্মে ৷\nমাটি পৰীক্ষা কৰি মাটিৰ pH ৰ মাত্ৰা নিৰ্দ্ধাৰণ কৰিব পাৰি ৷\nমাটিৰ pH ৰ সংশোধন-\nমাটিত pH ৰ মাত্ৰা ৪.৫ তকৈ কম হ’লে –\nফেব্ৰুৱাৰী-মাৰ্চ মাহত দুই এজাক বৰষুণ হোৱাৰ পাছত আৰু মাটি জীপাল হৈ থকা অৱস্হাত প্ৰতি বিঘাত ২.৬৭ কুইন্টল পৰিমাণত ড’ল’মাইট্ প্ৰয়োগ কৰি ফাং কোৰেৰে খুচৰি মাটিৰ লগত মিহলাই (Incorporate) দিব লাগে ৷\nমাটিত pH ৰ মাত্ৰা ৫.৬ তকৈ বেছি হ’লে –\nফেব্ৰুৱাৰী-মাৰ্চ মাহত দুই এজাক বৰষুণ হোৱাৰ পাছত আৰু মাটি জীপাল হৈ থকা অৱস্হাত আইৰণ পাইৰাইট্ বা এলুমিনিয়াম চালফেট্ প্ৰতি বিঘাত ২.৬৭ কুইন্টলকৈ প্ৰয়োগ কৰিব লাগে ৷\nপ্ৰয়োগ কৰাৰ ১৫ দিনৰ পাছত ফাং কোৰেৰে প্ৰায় ৭-১৫ ছে: মি: গভীৰতালৈ মাটিৰ লগত মিহলাই দিব লাগে ৷\nমাটিৰ লগত মিহলোৱাৰ পাছতে জলসিঞ্চণৰ ব্যৱস্হা কৰিব পাৰিলে বেছি উপকৃত হ’ব পাৰি ৷\nচাহ খেতি কৰা মাটিত জৈৱিক পদাৰ্থ (Organic matter) প্ৰয়োগ কৰাৰ প্ৰয়োজনীয়তা\nজৈৱিক পদাৰ্থ প্ৰয়োগৰ ফলত গছে নাইট্ৰ’জেন, ফচফৰাচ, পটাছ, আইৰণ, এলুমিনিয়াম ইত্যাদি উপাদান সমুহ মাটিৰ পৰা সহজে আহৰণ কৰিব পাৰে ৷\nজৈৱিক পদাৰ্থ প্ৰয়োগৰ ফলত মাটিৰ খহনীয়া (soil erosion) ৰোধ হয় ৷\nজৈৱিক পদাৰ্থই মাটিক পানী ধৰি ৰখাত সহায় কৰে ৷\nজৈৱিক পদাৰ্থই মাটিত বায়ু আৰু পানী চলাচল কৰাত অৰিহণা যোগায় ৷\nজৈৱিক পদাৰ্থবোৰ মাটিত থকা কিছুমান অনুজীৱ যেনে, কেচুঁ, নাইট্ৰ’জেন ধৰি ৰখা বেক্টেৰীয়া, উপকাৰী ভেঁকুৰ আদিয়ে খাদ্য হিচাপে গ্ৰহণ কৰোতে মাটিত কিছুমান জৈৱ ৰাসায়নিক (Biochemical) বিক্ৰিয়া সংঘটিত হয় আৰু ইয়াৰ ফলত মাটিৰ উৰ্বৰতা (Fertility) অক্ষুন্ন থাকে ৷\nচাহ গছৰ শ্ৰীবৃদ্ধি আৰু প্ৰয়োগ কৰিব লগীয়া ৰাসায়নিক সাৰৰ উপযুক্ত ব্যৱহাৰৰ বাবে মাটিত এক শতাংশতকৈ বেছি কাৰ্বন থকা প্ৰয়োজন ৷ জৈৱিক পদাৰ্থই এই কাৰ্বনৰ যোগান ধৰে ৷\nমাটিক জৈৱিক পদাৰ্থ যোগান ধৰিবলৈ তলত উল্লেখ কৰা ব্যৱস্হাসমুহ গ্ৰহণ কৰিব লাগে -\nপ্ৰতিবছৰে প্ৰতিবিঘা মাটিত ৫০০ – ৭০০ কি: গ্ৰা: পচন সাৰ প্ৰয়োগ কৰিব লাগে ৷\nমাটিডৰাত ১০ ছে: মি: ডাঠকৈ গুৱাটেমালা বা মেটেকা বা দল ঘাঁহ আদিৰে ঢাকি দিয়াৰ (Mulching) ৰ ব্যৱস্হা কৰিব লাগে ৷ পৰাপক্ষত ধানৰ নৰা ব্যৱহাৰ নকৰিব ৷ যদি কৰিবলগীয়া হয়, নৰাৰ ওপৰত বিঘাই প্ৰতি ৫.৮ কি: গ্ৰা: হাৰত ইউৰীয়া ছটিয়াই তাৰ ওপৰত উঁই মৰা ঔষধ (৩০০ লিটাৰ পানীত ১ লিটাৰ ঔষধ) মিহলাই স্প্ৰেয়িং কৰিব ৷\nকলম কৰা ডাল পাতবিলাক (Prunning litters) বাগিছাৰ বাহিৰলৈ উলিয়াই নিদি কলম কৰা মাটিডৰাতে ৰাখি পচিবলৈ দিব লাগে ৷\nবাগিছাত ছাঁ গছ ৰোৱাৰ ব্যৱস্হা কৰিব লাগে ৷\nক্ৰ’টলেৰিয়া (Crotolaria), ষ্টাইল’ছেনথিচ্ (Stylosanthes) আদি গছ সেউজ সাৰ হিচাপে ৰোৱাৰ ব্যৱস্হা গ্ৰহণ কৰিব লাগে ৷\nচাহখেতি কৰিবলৈ হালবাই মুকলি কৰা মাটি চন পেলাই থব নালাগে ৷ যদি হাল বোৱাৰ পাছত চাহপুলি ৰুব পৰা নহয়, সেই মাটিডৰাত মাইম’চা (Mimosa) সিঁচি দি মাটিডৰা ঢাকিব পাৰি ৷\nতলৰ তালিকাত (তালিকা নং ৯) সহজতে পোৱা কেইবিধমান জৈৱিক পদাৰ্থ আৰু ইয়াত থকা উপাদান সমূহ উল্লেখ কৰা হ’ল৷\nতালিকা নং-৯ : জৈৱিক পদাৰ্থ আৰু ইয়াত থকা উপাদান সমূহৰ পৰিমাণ (%)\nকলম কৰা ডালপাত\nছাঁ-গছৰ সৰা পাত\nকাঁইট নথকা মাইম’চা\nRintu saikia Mar 07, 2020 06:31 AM\nচাহ খেতিৰ বিষয়ে পঢ়ি ভাল লাগিল।আশা কৰিছো ইয়াৰ পৰা কিছু পৰিমানে হলেও উপকৃত হব পাৰিম।\nমিনাক্ষী Apr 22, 2015 02:43 PM\nচাহ গছৰ খেতিৰ বিষয়ে পঢ়ি ভাল লাগিল।\nটেঙাজাতীয় ফল-মুলৰ পতংগ নিয়ন্ত্ৰণ ব্যৱস্থাপনা


বিষাক্ত সাম্প্রদায়িক ভাষণেৰে ভোটৰ অংক - নিয়মীয়া বাৰ্তা\nবিষাক্ত সাম্প্রদায়িক ভাষণেৰে ভোটৰ অংক\nধুবুৰীৰ সভাত বিজেপিৰ বিৰুদ্ধে আক্রমণাত্মক মন্তব্য ইউডিএফ মুৰব্বীৰ\nBy নিয়মীয়া বাৰ্তা On Jan 21, 2021\nনিয়মীয়া বাৰ্তা ২১ জানুৱাৰীঃ বিষাক্ত সাম্প্রদায়িক মন্তব্যৰে অসমত জুই জ্বলোৱাৰ ভয়ংকৰ অভিসন্ধিত লিপ্ত হৈছে সাংসদ তথা এ আই ইউ ডি এফৰ সভাপতি বদৰুদ্দিন আজমল৷ ছলে–বলে–কৌশলে দিছপুৰৰ গাদী দখলৰ স্বার্থত বিষাক্ত সাম্প্রদায়িক মন্তব্যৰে অসমত বিভেদৰ বীজ সিঁচি দিবলৈ ষড়যন্ত্রত লিপ্ত হৈছে আজমল৷ একপ্রকাৰ সংখ্যালঘু সম্প্রদায়ৰ মন–মগজু বিষাক্ত কৰি ভোট আদায়ৰ চেষ্টাৰে এটাৰ পাছত আন এটা সম্প্রদায়িক মন্তব্যৰে বিষবাষ্প বিয়পাবলৈ চেষ্টা কৰিছে এ আই ইউ ডি এফৰ সভাপতিজনে৷ শাসনাধিষ্ঠিত বিজেপিক আক্রমণৰ নামত সংখ্যালঘু লোকসকলৰ মাজত একপ্রকাৰ ভয়–ভাবুকিৰ পৰিৱেশ সৃষ্টিৰে ভোটযুদ্ধ পাৰ হৈ যোৱাৰ ব্লুপ্রিণ্ট ৰচনাত নামি পৰিছে এইজন তথাকথিত সংখ্যালঘু নেতা৷ কংগ্রেছ আৰু বাঁওপন্থী দলসমূহৰ সৈতে আনুষ্ঠানিক মহাজোঁটবন্ধনৰ এদিন পাছতে ধুবুৰীৰ গৌৰীপুৰৰ ডুমুৰদহৰৰ এখন দলীয় সভাত আজমলে কৰা মন্তব্যই ৰাজ্যজুৰি সৃষ্টি কৰিছে তীব্র প্রতিক্রিয়া৷ আজি অনুষ্ঠিত সভাখনত ভাষণ প্রদান কৰি এ আই ইউ ডি এফৰ সভাপতিজনে বিজেপি পুনৰ শাসনলৈ আহিলে মছজিদ ভাঙি পেলাব বুলি মন্তব্য কৰি সংখ্যালঘু লোকসকলক উচটনি দিয়ে৷ জৰা–ফুঁকা ৰাজনীতিৰে সংখ্যালঘু লোকৰ মন জয় কৰিবলৈ চেষ্টা কৰি অহা আজমলে কয়– ‘বিজেপি কাৰ শত্রু কওকচোন? বিজেপি আমাৰ শত্রু, দেশৰ শত্রু, ভাৰতৰ শত্রু, মহিলাসকলৰ শত্রু, মছজিদৰ শত্রু, দাড়িৰ শত্রু, তালাকৰ শত্রু, বাবৰি মছজিদৰ শত্রু৷ এই দলটোক আপোনালোকে ভোট দিব নেকি? এইবাৰ আপোনালোক অধিক সতর্ক হওক৷ যদিহে আপোনালোক সতর্ক নহয়, তেনেহ’লে পুনৰ অসমত বিজেপি চৰকাৰ হ’লে আপোনালোকে বোর্খা পিন্ধি বাহিৰলৈ ওলাব নোৱাৰিব৷ মুখত দাড়ি ৰাখি বাহিৰলৈ ওলাব নোৱাৰিব৷ মূৰত টুপি পিন্ধিব নোৱাৰিব৷ মছজিদত আজান দিব নোৱাৰিব৷ এই স্থানত আমি থাকিব পাৰিম নেকি?’ ইপিনে ইয়াতকৈও এখোপ আগলৈ গৈ মৌলানা বদৰুদ্দিন আজমলে সংখ্যালঘু লোকসকলক উত্তেজিত কৰাৰ ষড়যন্ত্রৰে এইদৰেও কয় যে অসমত বিভিন্ন মছজিদ বিজেপিৰ লক্ষ্য হৈ আছে৷ ভাৰতবর্ষত বিজেপিয়ে ৩,৫০০ মছজিদ তালিকাভুক্ত কৰিছে৷ কেন্দ্রত পুনৰ বিজেপি চৰকাৰ আহিলে এই মছজিদসমূহ ভাঙি দিব৷ মোদী চৰকাৰে তিনি তালাক প্রথা শেষ কৰিলে৷ বাবৰি মছজিদ ভাঙি মন্দিৰ বনালে৷\nউল্লেখ্য যে মঙলবাৰে কংগ্রেছ, চি পি আই, চি পি আই (এম), চি পি আই (এম এল) আৰু সাংসদ অজিত ভূঞা নেতৃত্বাধীন আঞ্চলিক গণ মর্চাৰ সৈতে মহাজোঁটবন্ধন কৰিছিল এ আই ইউ ডি এফে৷ নিখিল ভাৰত কংগ্রেছ কমিটীৰ কেইবাজনো শীর্ষ নেতাৰ উপস্থিতিত গুৱাহাটীস্থিত এখন হোটেলত এই মহাজোঁটবন্ধনৰ কথা আনুষ্ঠানিকভাৱে ঘোষণা কৰা হৈছিল৷ ইয়াৰ পাছতে বুধবাৰে ধুবুৰীৰ গৌৰীপুৰত আজমলে সম্বোধন কৰে নির্বাচনী সভা৷ নির্বাচনৰ দিন চমু চাপি অহাৰ সময়তে বদৰুদ্দিন আজমলে সংখ্যালঘু অঞ্চলত এইদৰে সাম্প্রদায়িক বিষবাষ্প বিয়পাবলৈ কৰা চেষ্টাই ৰাজ্যজুৰি ব্যাপক প্রতিক্রিয়া সৃষ্টি কৰিছে৷ বিগত চাৰে চাৰিটা বছৰত কোনো ধৰণৰ সাম্প্রদায়িক সংঘর্ষ নোহোৱা অসমত আজমলৰ এনে উচটনিমূলক মন্তব্যই নির্বাচনৰ প্রাক্ক্ষণত অপ্রীতিকৰ পৰিস্থিতি সৃষ্টি কৰিব বুলি বহুজনে আশংকা প্রকাশ কৰিছে৷ বিজেপি শাসনলৈ আহিলে মছজিদ ভাঙি পেলাব, মুছলমানসকলে কি খাব সেয়া নির্দিষ্ট কৰি দিব, বোর্খা পিন্ধিব নোৱাৰিব, দাড়ি ৰাখিব নোৱাৰিব আদিৰ দৰে আজমলৰ মন্তব্যই জাতি–জনগোষ্ঠীসমূহ মাজত বিভেদ সৃষ্টি কৰিব বুলিও আশংকা কৰা হৈছে৷ শেহতীয়াকৈ বদৰুদ্দিন আজমল নেতৃত্বাধীন আজমল ফাউণ্ডেচনে সন্ত্রাসবাদী সংগঠনৰে জড়িত বিদেশী সংস্থাৰ পৰা পুঁজি লাভ কৰে বুলি গুৰুতৰ অভিযোগ উত্থাপন হোৱাৰ সময়তে এইদৰে সংখ্যালঘু অঞ্চলসমূহত দলীয় সভা অনুষ্ঠিত কৰি আজমল ক্ষমতা কুক্ষিগত কৰাৰ ভয়ংকৰ ষড়যন্ত্রত লিপ্ত হৈছে বুলিও চর্চা লাভ কৰিছে৷\nক্ষমতাৰ স্বার্থত প্রদেশ কংগ্রেছ, বাঁওপন্থী দলৰ লগতে সাংসদ তথা বিশিষ্ট বুদ্ধিজীৱী অজিত কুমাৰ ভূঞা নেতৃত্বাধীন আঞ্চলিক গণ মর্চাই আজমলৰ বোকোচাত উঠি নির্বাচনী বৈতৰণী পাৰ হোৱাৰ স্বপ্ণই এতিয়া অত্যুৎসাহী কৰি তুলিছে এ আই ইউ ডি এফৰ মুৰব্বীজনক৷ কংগ্রেছৰ ভোটবেংকেৰে আগন্তুক নির্বাচনত অধিক আসন জয়েৰে বিগ ব্রাদাৰৰ ভূমিকা ল’ব বিচৰা আজমলে সেয়েহে আৰম্ভ কৰিছে সাম্প্রদায়িক বীজ সিঁচাৰ কাম৷ যিকোনো প্রকাৰে সংখ্যালঘু সম্প্রদায়ৰ ভোট হস্তগত কৰিবলৈ এটাৰ পাছত আন এটা সাম্প্রদায়িক মন্তব্য কৰিবলৈ আৰম্ভ কৰিছে নেতাজনে৷ সভাখনত আজমলে সংখ্যালঘু লোকসকলক উত্তেজিত কৰি তোলাৰ বাবে এইদৰেও কয়– ‘আপোনাৰ ঘৰত কি মাংস খাব, সেয়া বিজেপিয়ে লিখি দিব নেকি? আৰু আপোনালোকে মানিব নেকি? আমাৰ কোৰান–হাদিছত যি মাংসৰ কথা উল্লেখ আছে, আমি সেইবোৰ খাম৷ কোনোবাই ভাল পাওক বা বেয়া পাওক৷ এইখন দেশত থাকিবলৈ বিজেপিক আমি হুজুৰ বুলি মানিম নে আল্লাৰ হুকুম মানি চলিম৷’ এইবাৰ বিজেপিয়ে গৌৰীপুৰ, গোলকগঞ্জ, লাহৰীঘাট, বিলাসীপাৰা (পূব), বিলাসীপাৰা (পশ্চিম) আৰু যমুনামুখ সমষ্টিক টার্গেট কৰিছে বুলিও উল্লেখ কৰে আজমলে৷ ইয়াৰ লগে লগে আগন্তুক সময়তো নির্বাচনী লাভালাভৰ বাবে আজমলে ইয়াতকৈও ভয়াৱহ মন্তব্যৰে সাম্প্রদায়িকতাৰ বিষবাষ্প সিঁচি দিবলৈ চেষ্টা কৰিব বুলি ৰাজনৈতিক মহলত চর্চা হৈছে৷ গৌৰীপুৰত অনুষ্ঠিত সভাখনত বিধায়ক নিজানুৰ ৰহমান, নজৰুল হক, চাহাবুদ্দিন শ্বেখৰ লগতে আন আন নেতা–কর্মীও উপস্থিত থাকে৷\nব’হাগ বিহুৰ পূর্বেই হ’ব বিধানসভাৰ নির্বাচন


বৈজ্ঞানিক মানসিকতাৰে পুষ্ট মন এটিয়েই এখন উন্নত দেশ গঢ়াৰ চাবি কাঠি\nগল্প আৰু কবিতা\nআচৰিত - সচাঁইনে?\nকি দৰে কেৰিয়াৰ নিৰ্বাচন কৰিব\nই-কিতাপ ডাউনলোড কৰক\nবিজ্ঞান জগতৰ সোণালী মুকুটা\nকিতাপ কিনো আহক\nআমাক সহায় কৰক\nঅনুৰণন - দ্বিমাসিক বিজ্ঞান ই-আলোচনী\nঅনুৰণন - দ্বিমাসিক বিজ্ঞান ই-আলোচনী অনুবাদ\nঅনুৰণন - দ্বিমাসিক বিজ্ঞান ই-আলোচনী আমাৰ ফালৰ পৰা\nঅনুৰণন - দ্বিমাসিক বিজ্ঞান ই-আলোচনী প্ৰবন্ধ\nআগষ্ট 14, 2019 জানুৱাৰী 11, 2020 moie roja\t1\nজানুৱাৰী 12, 2020 ফেব্ৰুৱাৰী 21, 2020 moie roja\t0\nআপোনাৰ বাবে এজন বিশেষ ব্যক্তিৰ এক বিশেষ উদ্ধৃতি\nআটাইতকৈ বেছি কৈ চোৱা পোষ্ট সমূহ\nহৰিৎমালা - অসমৰ উদ্ভিদ জগতৰ অংকীয় সূচীপত্ৰ\nহৰিৎমালা - অসমৰ উদ্ভিদ জগতৰ অংকীয় সূচীপত্ৰ জানিবলগীয়া\nমাৰ্চ 15, 2020 মাৰ্চ 15, 2020 moie roja\t0\nঅক্টোবৰ 28, 2019 নৱেম্বৰ 23, 2019 moie roja\t0\nআমাক লগ কৰক\nঅক্টোবৰ 6, 2019 নৱেম্বৰ 23, 2019 moie roja\t1\nঅক্টোবৰ 6, 2019 অক্টোবৰ 6, 2019 moie roja\t0\nঅক্টোবৰ 5, 2019 অক্টোবৰ 28, 2019 moie roja\nঅসমৰ বিজ্ঞানৰ খবৰ সমূহ\nডিচেম্বৰ 8, 2019 ডিচেম্বৰ 8, 2019 moie roja\t0\nনৱেম্বৰ 30, 2019 নৱেম্বৰ 30, 2019 moie roja\t0\nজুলাই 29, 2019 জুলাই 29, 2019 moie roja\t0\nজুলাই 18, 2019 জুলাই 18, 2019 moie roja\t0\nজুলাই 14, 2019 জুলাই 18, 2019 moie roja\t0\nজুলাই 8, 2019 জুলাই 8, 2019 moie roja\t0\nকি দৰে কেৰিয়াৰে নিৰ্বাচন কৰিব?\nকি দৰে কেৰিয়াৰ নিৰ্বাচন কৰা উচিত?\nবাণিজ্য বিভাগ সম্পৰ্কীয় কেৰিয়াৰ সমূহ\nআগষ্ট 14, 2019 আগষ্ট 14, 2019 moie roja\nকলা বিভাগ সম্পৰ্কীয় কেৰিয়াৰ সমূহ\nবিজ্ঞান বিভাগ সম্পৰ্কীয় কেৰিয়াৰ সমূহ\nঅসমৰ বিজ্ঞান জগতৰ সোণালী মুকুটা সমূহ\nমাৰ্চ 28, 2020 মাৰ্চ 28, 2020 moie roja\t0\nজানুৱাৰী 5, 2020 জানুৱাৰী 5, 2020 moie roja\t0\nমে 17, 2019 জুন 28, 2019 moie roja\t0\nমে 8, 2019 জুন 19, 2019 moie roja\t0


পৰিকল্পনাৰ নিৰ্দেশনা পুথি(আমাৰ গাঁও আমাৰ আঁচনি) — বিকাশপেডিয়া\nমূল পৃষ্ঠা / সমাজ কল্যাণ / নীতি আৰু আঁচনিসমূহ / পৰিকল্পনাৰ নিৰ্দেশনা পুথি(আমাৰ গাঁও আমাৰ আঁচনি) / পৰিকল্পনাৰ নিৰ্দেশনা পুথি(আমাৰ গাঁও আমাৰ আঁচনি)\nসকলো কার্যকলাপ আৰু উদ্দেশ্যৰ বিষয়ে বিস্তাৰিতভাৱে আলোচনা হ’ব লাগে। কথাবিলাক বুজি লোৱাৰ বাবে যথেষ্ট সময় দিব লাগে।\nকাৰ্যাৱলীৰ কেলেণ্ডাৰ প্ৰস্তুত কৰাৰ সময়ত\nকমিটিৰ দ্বাৰা সকলো সিদ্ধান্ত গ্রহণ কৰা হ’ব লাগে।\nগাওঁ পঞ্চায়তৰ সভাপতি আৰু কমিটিয়ে গাওঁ পঞ্চায়ত কমিটি অথবা গাওসভাৰ দ্বাৰা গ্রহণ কৰা সিদ্ধান্তসমূহ চুড়ান্ত কৰিব পাৰে।\n৬. বিশেষ গাওসভা এখনৰ বাবে তাৰিখ নিদ্ধাৰণ\nপ্ৰথমখন গাওঁসভা অনুষ্ঠিত কৰাৰ বাবে ল’বলগীয়া সিদ্ধান্ত:- নিম্নলিখিত কাৰ্যসূচীসমূহ আলোচনা কৰিবলৈ গাওঁসভা অনুষ্ঠিত কৰিবৰ বাবে, এই সভাখনত পঞ্চায়ত কমিটিয়ে এটা তাৰিখ, সময় আৰু স্থান নিদ্ধাৰণ কৰিবঃ\n১। পঞ্চায়তৰ পৰিকল্পনাখন অনুমোদন কৰা নিকায়টো হৈছে গাওঁসভা। সেইকাৰণে, গাওঁসভাক শক্তিশালী কৰাৰ বাবে সকলো প্ৰকাৰে সুচল কৰা উচিত। গাওঁ পঞ্চায়তৰ সদস্যসকল আৰু সচিবগৰাকীৰ মাজত গাওঁসভাখন অনুষ্ঠিত কৰাৰ দায়িত্ব ভগাই ল’ব লাগে।\n২। গাওঁসভা অনুষ্ঠিত কৰাৰ বাবে স্থান, সময়, ৰাইজক সংগঠিত কৰা আৰু অন্যান্য আয়োজন, যেনে— বহা আৰু চাউণ্ড চিষ্টেম আদিৰ বিষয়ে আলোচনা আৰু সিদ্ধান্ত গ্রহণ কৰিব লাগে।\nগাওঁ পঞ্চায়ত উন্নয়ন পৰিকল্পনা ‘আমাৰ গাওঁ আমাৰ আঁচনি'ৰ প্ৰক্ৰিয়াৰ বিষয়ে সজাগতা সৃষ্টি তথা সচেতনতা বৃদ্ধি কৰাৰ বাবে গাওঁসভা অনুষ্ঠিত কৰিব লাগে। গাওঁসভাই কার্যাৱলীৰ কেলেণ্ডাৰখন অনুমোদন কৰিব আৰু লগতে কার্যকৰী দল আৰু প্ৰচাৰ কমিটি গঠন কৰাৰ বাবেও সিদ্ধান্ত গ্রহণ কৰিব।\nগাওঁসভাত উপস্থিত থকাৰ কাৰণে গাওঁবাসীসকলক সংগঠিত কৰাৰ বাবে, সভাপতিয়ে ৱাৰ্ডৰ সদস্যসকলক দায়িত্ব অর্পণ কৰিব। গাওঁসভাত উপস্থিত থাকিবলগীয়া ব্যক্তিসকলক আমন্ত্রণ জনোৱা চিঠিবিলাক সময়মতে প্ৰেৰণ কৰাৰ দায়িত্ব সচিবৰ ওপৰত ন্যস্ত থাকিব। সেইদৰে স্থান, চাউণ্ড চিষ্টেম, উপস্থিত থকা লোকসকলৰ পঞ্জীকৰণ ইত্যাদিৰ দায়িত্বও সচিবৰ ওপৰতেই ন্যস্ত থাকিব।\n৭. সম্পদৰাজিৰ ভঁৰালৰ বিষয়ে আলোচনা\nৰাইজৰ অংশগ্রহণেই হৈছে গাওঁ পঞ্চায়ত উন্নয়ন পৰিকল্পনাখনৰ প্রধান আৱশ্যকতা। পৰিস্থিতি বিশ্লেষণ, প্রয়োজনসমূহৰ নক্সা অংকন, অতিৰিক্ত সম্পদৰাজি আহৰণ, সম্পত্তিৰ ব্যৱস্থাপনা ইত্যাদি সকলো কামৰ বাবে ৰাইজৰ অংশগ্ৰহণৰ প্রয়োজন হয়। এই ক্ষেত্ৰত ৰাইজক সংগঠিত কৰাটো আৰু ৰাইজক সংগঠিত কৰাৰ বাবে এখন ফলপ্রসূ পৰিকল্পনা থকাটো খুবেই আৱশ্যক। চতুর্দশ বিভীয় আয়োগৰ নির্দেশাৱলী অনুসাৰে নিজস্ব উৎসৰ ৰাজহ উপার্জন আৰু অন্যান্য উৎসসমূহৰ ওপৰত গুৰুত্ব আৰোপ কৰা হ’ব। গাওঁ পঞ্চায়ত কমিটিৰ সভাত, চলিত বর্ষ আৰু তাৰ লগতে বিগত বৰ্ষৰ নিজস্ব উৎসৰ ৰাজহৰ তথ্যসমূহো উপস্থাপন কৰিব লাগে। পঞ্চায়ত কমিটিয়ে বিস্তাৰিতভাৱে পঞ্চায়তৰ সম্পদৰাজিৰ ভৰালটোৰ বিষয়ে আলোচনা কৰা উচিত। গাওঁ পঞ্চায়াতে আলোচনা কৰিবলগীয়া সম্পদৰাজিৰ ভঁৰালটোৰ প্ৰতিবেদনখন গাওঁ পঞ্চায়তৰ সচিবৰ দ্বাৰা প্রস্তুত কৰা হ’ব লাগে।\nএক প্রণালীবদ্ধ পদ্ধতিৰে, গাওঁ পঞ্চায়তত উপলব্ধ আৰু গাওঁ পঞ্চায়তৰ সম্ভাৱ্য সম্পদৰাজিৰ আনুমানিক হিচাপ কৰি উলিয়াব লাগিব। গাওঁ পঞ্চায়তৰ বাবে পৰিকল্পনা কৰোঁতে, মূলতঃ গাওঁ পঞ্চায়তত ঢুকি পাব পৰা সম্পদৰাজিৰ ভৰাঁলটোৰ বিষয়ে বিবেচনা কৰিব লাগিব। ইয়াত আমি গাওঁ পঞ্চায়তৰ ওচৰত উপলব্ধ অথবা আগন্তুক দিনবোৰত সৃষ্টি কৰিব পৰাৰ সম্ভাৱনীয়তা থকা বিত্তীয় আৰু মানৱ সম্পদৰ বিষয়ে আলোচনা কৰিম। এই উদ্দেশ্যে অংকিত কৰা সম্পদৰাজি, এক সংযোজিত আৰু সমন্বিত উপায়ে সর্বাধিক সহভাগী সৃষ্টি কৰা কামত ব্যৱহাৰ কৰিব লাগিব। এইদৰে হিচাপ কৰি উলিওৱা গাওঁ পঞ্চায়তৰ সম্পদৰাজিৰ ভৰাঁলটোৰ\nভিতৰত নিম্নলিখিত পুঁজিৰ উৎসসমূহ সামৰি লোৱা হ’বঃ\n1ৰাজ্যখনলৈ আগবঢ়োৱা চতুর্দশ বিভীয় আয়োগৰ বৰঙণিৰ ধন।\n2. উন্নয়নমূলক কামকাজৰ বাবে ৰাজ্যিক বিত্তীয় আয়োগৰ দ্বাৰা আগবঢ়োৱা পুঁজি।\n3. সম্প্রতি চলি থকা কেন্দ্রীয়ভাৱে প্ৰৱৰ্তিত ধ্বজাবাহী আঁচনিৰ (মহাত্মা গান্ধী ৰাষ্ট্ৰীয় গ্ৰাম্য নিয়োগ নিশ্চিত আইন, ইন্দিৰা আৱাস যোজন, ৰাষ্ট্ৰীয় সামাজিক সাহায্য কাৰ্যসূচী, ৰাষ্ট্ৰীয় গ্ৰাম্য স্বাস্থ্য মিছন, সংহত শিশু বিকাশ আঁচনি, সৰ্বশিক্ষা অভিযান ইত্যাদি)ধন।\n4. ৰাজ্যিক পৰিকল্পনাৰ আঁচনি (জিলা উন্নয়ন পৰিকল্পনা, মুখ্যমন্ত্ৰীৰ বিশেষ পেকেজ কাৰ্যসূচী আদি)।\n5. নিজস্ব উৎসৰ ৰাজহ ।\n6. ৰাইজৰ দ্বাৰা আগবঢ়োৱা বৰঙণি (নগদ ৰূপত অথবা শ্ৰমত ৰূপত)।\n7. সাংসদ আৰু বিধায়কৰ এলেকা উন্নয়ন পুঁজি।\nবৃহৎ পৰিসৰৰ গাওঁ পঞ্চায়তৰ বিত্তীয় সম্পদৰাজিৰ ভঁৰাল\nসম্পূৰ্ণৰকমে বন্ধনযুক্ত (Tied) -ইন্দিৰা আৱাস যোজনা, প্রধানমন্ত্রী গ্রাম চড়ক যোজনা, ৰাষ্ট্ৰীয় সামাজিক সাহায্য আঁচনি।\n2. আংশিকভাৱে বন্ধনমুক্ত (Untied) তথা শিথিল কৰিব পৰা-(মহাত্মা গান্ধী ৰাষ্ট্ৰীয় গ্রাম্য নিয়োগ নিশ্চিত আইন, ৰাষ্ট্ৰীয় গ্রামীন জীৱিকা মিছন, ৰাষ্ট্ৰীয় গ্রাম্য স্বাস্থ্য অভিযান, সর্বশিক্ষা অভিযান।\n3. যথেষ্ট পৰিমাণে বন্ধনমুক্ত (Untied) – ৰাজীৱ গান্ধী পঞ্চায়ত সা-শক্তিকৰণ অভিযান।\n4. সম্পূৰ্ণৰকমে বন্ধনমুক্ত (Untied) – কেন্দ্রীয় বিত্তীয় আয়োগৰ বৰঙণি, ৰাজ্যিক বিত্তীয় আয়োগৰ বৰঙণি আৰু নিজস্ব উৎসৰ ৰাজহ।\n5. গাওঁবাসীসকলৰ দ্বাৰা আগবঢ়োৱা বৰঙণি তথা শ্ৰমদান আদি।\nসম্পদৰাজিৰ ভঁৰালৰ তালিকা প্ৰস্তুতিৰ প-পত্ৰ\nপ্ৰাপ্তি (বিগত ২০১৪-২০১৫)বৰ্ষৰ কালছোৱাত প্ৰাপ্তি (টকা)\nআগন্তুক ২০১৫-২০১৬ বৰ্ষৰ সম্ভাব্য প্ৰাপ্তি (টকা)\nমহাত্মা গান্ধী ৰাষ্ট্ৰীয় গ্ৰাম্য নিয়োগ নিশ্চিত আইন\nচতুৰ্দশ বিত্তীয় আয়োগ\nজিলা উন্নয়ন পৰিকল্পনা\nনিজস্ব উৎসৰ ৰাজহ\nইন্দিৰা আৱাসা যোজনা\nগ্ৰাম্য গৃহ নিৰ্মাণ\nসমন্বিত জলচ্ছেদ ব্যৱস্থাপনা কাৰ্যসূচী\nৰাষ্ট্ৰীয় শাৰীৰিকভাৱে অক্ষম লোকৰ পেন্সন আঁচনি\nৰাষ্ট্ৰীয় পৰিয়াল কল্যাণ আঁচনি\nৰাষ্ট্ৰীয় বৃদ্ধকালীন পেন্সন আঁচনি\nৰাষ্ট্ৰীয় বিধৱা পেন্সন আঁচনি\nস্বচ্ছ ভাৰত মিছন(গ্ৰামীন)\nপ্ৰধান মন্ত্ৰী গ্ৰাম চড়ক যোজনা\nৰাজীৱ গান্ধী পঞ্চায়ত স-শক্তিকৰণ অভিযান\nৰাষ্ট্ৰীয় গ্ৰামীন জীৱিকা মিছন\nপঞ্চম বিত্তীয় আয়োগ\nযিকোনো বিভাগীয় আঁচনি\nচলিত বৰ্ষত লাভ কৰা ধনৰাশিৰ আধাৰত পঞ্চায়তৰ দ্বাৰা আগন্তুক বৰ্ষৰ প্ৰত্যাশিত প্ৰাপ্তি ধনৰ হিচাপ কৰি উলিওৱা হ’ব। আগন্তুক বৰ্ষৰ বাবে চলিত বৰ্ষৰ ধনৰাশিৰ সৈতে ১০ শতাংশ ধন যোগ কৰা হ’ব।\nসম্পদ আহৰণ হৈছে গাওঁ পঞ্চায়ত এখনৰ উন্নয়নৰ মূল কাৰক। এখন গাওঁ পঞ্চায়তৰ সীমিত বিত্তীয় পুঁজিটোৰ ভিতৰত চৰকাৰৰ অনুদান আৰু পঞ্চায়তখনৰ নিজস্ব উৎসৰ ৰাজহক সামৰি লোৱা হৈছে। গাওঁ পঞ্চায়তে ইয়াৰ এলেকাটোৰ ভিতৰত উপলব্ধ সকলো প্রকাৰৰ স্থানীয় সম্পদৰাজিক চিনাক্ত কৰিবলৈ সক্ষম হ’ব লাগিব। পঞ্চায়ত পৰ্যায়ৰ গতিশীল নেতৃত্বৰ সহায়ত গাঁও পঞ্চায়তৰ উন্নয়নৰ কাৰণে প্রয়োজন হোৱা অতিৰিক্ত সম্পদৰাজি আহৰণ কৰিব পৰা যায়। এনে অতিৰিক্ত সম্পদৰাজিৰ ভিতৰত আহৰণ কৰিব পৰা কিছুমান সম্পদৰ বিষয়ে তলত উল্লেখ কৰা হ’ল।\nমানৱ সম্পদসমূহ কি কি ?\nপঞ্চায়তৰ উন্নয়নৰ পটভূমিত, সৰল ভাষাত ক’বলৈ গ’লে মানৱ সম্পদসমূহ হৈছেঃ\nবিভিন্ন উদ্দেশ্যৰ বাবে শাৰীৰিকভাৱে কাম কৰিবলৈ শাৰীৰিকভাৱে কাম কৰা শ্ৰমিকৰ প্ৰয়োজন হয়:\nৰাস্তা, পদপথ, নলা, খেলপথাৰ ইত্যাদিৰ নিৰ্মাণৰ বাবে। ৰাইজৰ অংশগ্ৰহণৰ জৰিয়তেও শাৰীৰিক ভাৱে কাম কৰা শ্রমিক শক্তি লাভ কৰিব পৰা যায়। তেনে কামত ৰাইজৰ অংশগ্ৰহণৰ ইচ্ছা অধিক হ’ব, যিবোৰ কামৰ চাহিদা বা ভাৱে অনুভূত চাহিদা বা অভাৱৰ ভিত্তিত পৰিকল্পনা গ্রহণ কৰা হ’লে, আদর্শগতভাৱে মানৱ সম্পদ লাভ কৰাটো অধিক সহজ হৈ পৰে।\nতলত উল্লেখ কৰা সেৱা সমূহৰ দৰে মানৱ সম্পদ:\nশয্যাগত ৰোগীৰ যতন, উপশমকাৰী যতন।\nবৃদ্ধ লোক আৰু শাৰীৰিকভাৱে বাধাগ্রস্ত লোকসকলৰ সামূহিক যতন।\nৰাজহুৱা সম্পত্তিৰ ব্যৱস্থাপনা:\nখোৱাপানীৰ সা-সুবিধা, ৰাজহুৱা শৌচালয় ইত্যাদি সম্পত্তিৰ ব্যৱস্থাপনা তথা ৰক্ষণাবেক্ষণৰ ব্যৱস্থাৰ প্রয়োজন। এইবিলাকত নূন্যতম ব্যয় বহন কৰিবলগীয়া হয়।\nবৌদ্ধিক আৰু বৃত্তিগত শ্ৰমিক:\nপৰিকল্পনা প্রস্তুত আৰু প্রকল্পৰ লিখনিমূলক কামৰ বাবে।\nকার্যসূচীসমূহৰ নিৰীক্ষণৰ বাবে।\nবিভিন্ন ধৰণৰ প্ৰশিক্ষণ কাৰ্যসূচী চলাই নিয়াৰ বাবে।\nৰাইজক সংগঠিত আৰু সজাগতা সৃষ্টিৰ বাবে।\nপঞ্চায়তৰ হকে অধ্যয়ন কৰাৰ বাবে।\nশিক্ষাৰ গুণগত মান উন্নীত কৰিবলৈ কাৰ্যসূচীৰ আয়োজন কৰাৰ বাবে\nকলা আৰু ক্ৰীড়াৰ উন্নয়নৰ বাবে মানৱ সম্পদ:\nবিদ্যালয়সমূহত প্ৰশিক্ষণ অথবা কৰ্মশালা পাতিবৰ বাবে শিল্পী আৰু ক্ৰীড়াবিদসকলৰ সেৱা গ্ৰহণ কৰিব পৰা যায়। বৃত্তিগত লোক আৰু শিল্পীৰ সহায়ত শিক্ষামূলক পুতলা তৈয়াৰ কৰিব পৰাও যায়।\nতলত উল্লেখ কৰা কাৰ্যকলাপবিলাকৰ বাবে মানৱ সম্পদৰ প্ৰয়োজন হয়:\nসামূহিক উন্নয়ন বাবে সমূহীয়া সিদ্ধান্ত গ্রহণ\nসামাজিক হিচাপ পৰীক্ষা আৰু সামূহিক নিৰীক্ষণ\nগাওঁ পঞ্চায়তৰ উন্নয়নৰ কাৰণে কাম কৰিবলৈ ইচ্ছুক লোকসকলক পঞ্চায়তখনে চিনাক্ত কৰিব আৰু তেওঁলোকৰ তালিকা এখন প্রস্তুত কৰিব লাগে। এই প্রক্রিয়াটোৰ জৰিয়তে গাওঁ পঞ্চায়তে ওপৰত উল্লেখ কৰা কার্যকলাপবিলাক সম্পন্ন কৰিবলৈ আৱশ্যক হোৱা মানৱ সম্পদ বিচাৰি উলিয়াবলৈ সক্ষম হ’ব লাগিব।\nসম্পদ আহৰণৰ প্ৰকাৰবিলাক\nগাওঁত কোনো মানৱপ্ৰেমী থাকিলে, তেওঁলোকৰ পৰা সম্পদ সংগ্ৰহ কৰিব পৰা যায়। পঞ্চায়তে এনে লোকসকলৰ অৱস্থান চিনাক্ত কৰিব আৰু তেওঁলোকক লগ ধৰিব লাগে। গাঁৱত থকা আর্থিকভাৱে সচ্ছল ব্যক্তিসকলৰ পৰাও সম্পদ আহৰণ কৰিব পৰা যায়। যিসকল ব্যক্তিয়ে নিজৰ গাওঁ এৰি গৈছে আৰু আর্থিক তথা বৃত্তিগতভাৱে নিজকে প্রতিষ্ঠা কৰিছে, তেওঁলোককো লগ ধৰিব পৰা যায়, যিহেতু তেওঁলোকেও নিজৰ পিতৃ-মাতৃ আৰু সম্বন্ধীয় লোক থকা নিজৰ গাওঁখনৰ উন্নয়নৰ বাবে বৰঙণি আগবঢ়াবলৈ আগ্রহী হ’ব পাৰে। যদি গাওঁ পঞ্চায়তে নিজকে দায়িত্বশীল, সমর্থবান আৰু দায়বদ্ধ বুলি প্রমাণিত অথবা আশ্বস্ত কৰিব পাৰে, তেনেহলে মানুহে বৰঙণি আগবঢ়াবলৈ ইচ্ছুক হ’ব পাৰে। এই ক্ষেত্ৰত তলত উল্লেখ কৰা সামগ্ৰীসমূহো সংগ্ৰহ কৰিব পৰা যায়ঃ\nবিদ্যালয়, অঙ্গনৱাদী আৰু প্রাথমিক স্বাস্থ্যকেন্দ্ৰ আদিৰ বাবে আচবাব,\nঅঙ্গনৱাদীৰ বাবে পুতলা,\nচিকিৎসালয় অথবা প্রাথমিক স্বাস্থ্যকেন্দ্ৰৰ বাবে যন্ত্রপাতি,\nবিদ্যালয়ৰ শিশুসকলৰ বাবে শিক্ষামূলক সামগ্ৰী,\nচিকিৎসালয় তথা দৰিদ্ৰ লোকসকলৰ বাবে ঔষধপাতি,\nবিত্তীয় সম্পদৰাজি আহৰণ\nৰাইজৰ পৰা প্রকল্প ব্যয়ৰ এটা অংশ আহৰণ কৰিব পৰা যায় অর্থাৎ প্রকল্প ব্যয়ৰ এটা অংশ পঞ্চায়তৰ দ্বাৰা আৰু আন এটা অংশ ৰাইজৰ বৰঙণিৰ দ্বাৰা বহন কৰিব পৰা যায়।\nসকলো বৰঙণিৰ বিষয়ে তথ্যসহ প্রতিপাদন কৰা উচিত। এই প্রক্রিয়াটো সম্পূর্ণ স্বচ্ছ আৰু দায়বদ্ধ হ’ব লাগে।\nসম্পদ আহৰণৰ এই দিশবিলাকৰ বিষয়ে গাওঁ পঞ্চায়তৰ সভাত আলোচনা কৰিব লাগে আৰু অতিৰিক্ত সম্পদ আহৰণ কৰিবৰ বাবে এখন পৰিকল্পনা যুগুত কৰিব লাগে।\nগাওঁ পঞ্চায়তত প্ৰচাৰ পৰিৱেশ সৃষ্টিৰ প্রক্রিয়াৰ বিষয়ে আলোচনা:\nৰাইজৰ মাজত গাওঁ পঞ্চায়ত উন্নয়ন পৰিকল্পনা “আমাৰ গাওঁ আমাৰ আঁচনি” জনপ্রিয় কৰি তুলিব পৰা আৱশ্যকীয় আহিলা আৰু কৌশলৰ বিষয়ে আলোচনা কৰিব লাগিব যাতে তেওঁলোকৰ সক্রিয় অংশগ্রহণ নিশ্চিত কৰিব পৰা হয়। এই ক্ষেত্ৰত নিম্নলিখিত আহিলা আৰু কৌশল গ্রহণ কৰিব পৰা যায়ঃ\n2. লাউডস্পীকাৰেৰে ঘোষণা তথা প্ৰচাৰ,\n3. বেনাৰ আৰু পোষ্টাৰ প্ৰদৰ্শন,\n5. আত্মসহায়ক গোটৰ জৰিয়তে প্ৰচাৰ,\n6. বিদ্যালয়ৰ শিশু আদিৰ জৰিয়তে প্ৰচাৰ,\nআলোচনা-বিলোচনাৰ জৰিয়তে সংশিষ্ট গাওঁ পঞ্চায়তখনেও ইয়াৰ নিজৰ কৌশল উদ্ভাৱন কৰিব পাৰে।\n৮. আমন্ত্ৰণী পত্ৰ আৰু খচৰা চিঠিৰ বিষয়ে আলোচনা:-\nপ্ৰথমখন গাওঁসভাৰ বাবে, সমল গোট, আগশাৰীৰ কৰ্মী, স্থানীয় সংগঠন আদিলৈ পঠাবলগীয় আমন্ত্ৰণী পত্ৰ আৰু খচৰা চিঠিবিলাক গাওঁ পঞ্চায়ত কমিটিৰ সভাত উপস্থাপন কৰিব লাগে। এইবিলাক প্ৰক্ৰিয়াৰ জৰিয়তে, পঞ্চায়তৰ সদস্যসকলে প্ৰশাসনিক প্ৰক্ৰিয়াসমূহৰ বিষয়ে এক সাধাৰণ ধাৰণা লাভ কৰিব পাৰিব। সেইকাৰণে এইবিলাকৰ বিষয়ে আলোচনা কৰাটো আৰু বিস্তাৰিতভাৱে সকলোকে অৱগত কৰাটো অতি গুৰুত্বপূৰ্ণ কথা।\nগাওঁসভাত উপস্থিত থকাৰ বাবে সমল গোট, আগশাৰীৰ কমী আৰু স্থানীয় সংগঠনসমূহলৈ লিখা চিঠিৰ আৰ্হি\nআন্তৰিক সদিচ্ছা গ্রহণ কৰিব। আপোনাক জনাবলৈ পাই সুখী হৈছো যে, এইবেলি চতুৰ্দশ বিত্তীয় আয়োগে গাওঁ পঞ্চায়তলৈ প্রত্যক্ষভাৱে পুঁজি আগবঢ়াইছে। ইয়াৰ পটভূমিত, আমাৰ গাওঁ পঞ্চায়তে ৰাইজৰ অংশগ্ৰহণৰ সৈতে, এখন গাওঁ পঞ্চায়ত উন্নয়ন পৰিকল্পনা প্ৰস্তুত কৰাৰ প্ৰয়োজন হৈ পৰিছে।\nযিহেতু গাওঁসভাখন গাওঁ পর্যায়ৰ উন্নয়নৰ বাবে গঠন কৰা এক সাংবিধানিক নিকায়, সেইকাৰণে গাওঁ পঞ্চায়ত উন্নয়ন পৰিকল্পনাখনৰ আৰম্ভণি কৰিবলৈ, এই পৰিকল্পনাৰ প্রক্রিয়াসমূহৰ বিষয়ে আলোচনা কৰিবৰ বাবে অহা ..../…./২০১৬ তাৰিখে দিনৰ ... বজাত ........... (স্থান)ত গাওঁসভাৰ বৈঠক এখন আহ্বান কৰা হৈছে।\nউক্ত বৈঠকত অংশগ্রহণ কৰিবৰ কাৰণে আৰু লগতে আপোনাৰ মূল্যবান পৰামর্শ আগবঢ়াবৰ কাৰণে আপোনাক আমন্ত্ৰণ কৰা হ’ল।\nগাওঁসভাৰ বৈঠক এখন আহ্বান কৰা হৈছে।\nবৈঠকৰ কাৰ্যসূচীসমূহ হৈছেঃ\nগাওঁ পঞ্চায়তৰ সভাপতিয়ে কাৰ্যকৰী / দল প্ৰচাৰ কমিটিৰ সদস্যসকললৈ লিখা চিঠিৰ আৰ্হি-\nআন্তৰিক সদিচ্ছা গ্রহণ কৰিব। আপোনাক জনাবলৈ পাই সুখী হৈছো যে, চতুর্দশ বিত্তীয় আয়োগে পৰিকল্পনাৰ ক্ষেত্ৰত গাওঁ পঞ্চায়তসমূহৰ ওপৰত গুৰুত্ব আৰোপ কৰিবলৈ সিদ্ধান্ত গ্রহণ কৰিছে। সেই অনুসাৰে, বিত্তীয় আয়োগে গাওঁ পঞ্চায়তসমূহলৈ প্রত্যক্ষভাৱে পুঁজি হস্তান্তৰ কৰাৰ ব্যৱস্থা গ্রহণ কৰিছে। মন কৰিবলগীয়া যে, এই পুঁজি লাভ কৰিবৰ বাবে গাওঁ পঞ্চায়তে এখন উন্নয়ন পৰিকল্পনা প্রস্তুত কৰিব লাগিব। এই উদ্দেশ্যে গাওঁ পঞ্চায়তৰ উন্নয়ন পৰিকল্পনাখন প্রস্তুত কৰিবলৈ, গাওঁ পঞ্চায়তৰ বাবে আপোনাৰ কাৰিকৰী তথা বৃত্তিগত জ্ঞান আৰু অভিজ্ঞতাৰ প্রয়োজন হৈ পৰিছে। গাওঁ পঞ্চায়তৰ প্ৰতি আপোনাৰ বৰঙণিৰ কথা বিবেচনা কৰি, পৰিকল্পনাখন প্রস্তুত কৰাৰ ক্ষেত্ৰত পঞ্চায়তীৰাজ অনুষ্ঠানৰ সদস্যসকলক সহায় কৰাৰ বাবে আপোনাক পৰিকল্পনাৰ সৈতে জড়িত কার্যকৰী দল / প্রচাৰ কমিটিৰ এগৰাকী সদস্য হিচাপে মনোনীত কৰা হৈছে। পৰিকল্পনাৰ সমগ্র প্রক্রিয়াটোত আপোনাৰ মূল্যবান সময় আৰু দিহা-পৰামৰ্শৰ বিষয়ে কৃতজ্ঞতাৰে স্মৰণ কৰা হ’ব।\nধন্যবাদেৰে আপোনাৰ বিশ্বাসী\nগ্রহণ কৰিবলগীয়া মূল সিদ্ধান্তসমূহ\nপ্ৰথমখন গাওঁসভাৰ বাবে তাৰিখ, স্থান আৰু সময় নিদ্ধাৰণ,\nকার্যকৰী দল আৰু প্ৰচাৰ কমিটিৰ খচৰা তালিকা অনুমোদন,\nবিশেষজ্ঞ ব্যক্তি আৰু অনুষ্ঠানবিলাকলৈ আমন্ত্রণ,\nপৰিৱেশ সৃষ্টিৰ পৰিকল্পনা প্রস্তুতকৰণ আৰু অনুমোদন,\nপৰিকল্পনা প্রস্তুত কৰাৰ বাবে কাৰ্যকৰী কেলেণ্ডাৰ এখন প্রস্তুতকৰণ\n১.৪ পৰৱতী কার্যকলাপ\nদায়িতুবাহীসকলঃ গাঁও পঞ্চায়তৰ সভাপতি আৰু সচিব শীঘ্ৰে গ্ৰহণ কৰিবলগীয়া কাৰ্যব্যৱস্থা\nগাওঁ পঞ্চায়তৰ জাননী ফলকত পঞ্চায়ত কমিটিৰ সিদ্ধান্তসমূহ প্রদর্শন কৰিব লাগিব।\nপ্ৰথমখন গাওঁসভাৰ আয়োজন\nসকলো সদস্য আৰু সমল ব্যক্তিলৈ কাৰ্যাৱলীৰ কেলেণ্ডাৰ বিতৰণ কৰা। কাৰ্যাৱলী কেলেণ্ডাৰখন গাওঁ পঞ্চায়তৰ জাননী ফলকত আঁৰি দিব লাগে।\nপ্ৰথমখন গাওঁ পঞ্চায়তৰ অংশগ্রহণকাৰীসকললৈ আমন্ত্ৰণী চিঠি প্ৰেৰণ কৰা।\nসকলো অনুষ্ঠান, ৰাষ্ট্ৰীয় গ্রামীন জীৱিকা মিছনৰ গ্ৰাম্য সংগঠন আৰু আত্মসহায়ক গোটলৈ গাওঁসভাৰ চিঠি আৰু জাননী প্ৰেৰণ কৰা।\nগাওঁসভাৰ বাবে ৰাইজক সংগঠিত পৰিৱেশ সৃষ্টিৰ কাম আৰম্ভ কৰা।\nগাওঁ পঞ্চায়তৰ সচিবগৰাকীয়ে গাওঁসভাৰ বৈঠকৰ কার্যবিৱৰণীখন লিখিব লাগে। উক্ত কাৰ্যবিৱৰণীখনত সভাপতি আৰু সচিবৰ লগতে এজন বা দুজন নির্বাচিত প্রতিনিধিৰ দ্বাৰা স্বাক্ষৰ হ’ব লাগে। সচিবগৰাকীয়ে গাওঁসভাত পাঠ কৰি শুনোৱাৰ পিছত, গাওঁসভাৰ পাঁচগৰাকী সদস্যই এইখনত প্রতিস্বাক্ষৰ কৰিব লাগে।\nপঞ্চায়ত কমিটিৰ কাৰ্যবিৱৰণী-\nগাওঁ পঞ্চায় তৰসচিবগৰাকীয়ে পঞ্চায়ত কমিটিৰ সভাৰ কার্যবিৱৰণীখন লিখিব লাগে আৰু সভাত উপস্থিত থকা সকলো সদস্যই ইয়াত প্রতিস্বাক্ষৰ কৰিব লাগে। গাওঁ পঞ্চায়তৰ সদস্যসকলৰ মাজত কাৰ্যবিৱৰণীৰ প্ৰতিলিপি বিতৰণ কৰিব লাগে।পঞ্চায়ত কমিটিয়ে গাওঁসভাত গ্ৰহণ কৰা সিদ্ধান্তসমূহ চুড়ান্ত কৰিব লাগে।\nঅংশগ্ৰহণমূলক পৰিকল্পনাৰ কিয় প্ৰয়োজন?\nঅংশগ্ৰহণমূল পৰিকল্পনাৰ প্ৰধান তথা গুৰুত্বপূৰ্ণ ধাৰণাটো হৈছে, তৃণমূল পৰ্যায়ত পৰিকল্পনা গ্ৰহণ তথা উপযুক্ত কাৰ্যব্যৱস্থা গ্ৰহণৰ জৰিয়তে, তৃণমূল পৰ্যায়ৰ উন্নয়নৰ সৈতে জড়িত বিষয়সমূহ মোকাবিলা কৰিব পৰাটো। উন্নয়নমূলক কামকাজত স্থানীয় ৰাইজৰ অংশগ্ৰহণে, স্থানীয় উন্নয়নৰ প্ৰকৃত সমস্যাসমূহ চিনাক্ত কৰাত আৰু লগতে সেইবিলাক বিষয়ত প্ৰয়োজনভিত্তিক কাৰ্যব্যৱস্থা গ্ৰহণ কৰাৰ ক্ষেত্ৰত সহায় কৰিব। অংশগ্ৰহণমূলক পৰিকল্পনাৰ জৰিয়তে ৰাইজৰ বিভিন্ন শ্ৰেণীৰ লোকসকলে, উন্নয়নৰ প্ৰক্ৰিয়াটোত সমান তথা প্ৰত্যক্ষ সুযোগ-সুবিধা লাভ কৰিব পাৰিব। অংশগ্রহণমূলক পৰিকল্পনাৰ আন এক গুৰুত্ব হৈছে, ইয়ে সম্পদসমূহ লিক হোৱাটো প্রতিহত কৰিব পাৰিব। গাওঁ পঞ্চায়তে অংশগ্রহণমূলক পৰিকল্পনাৰ ক্ষেত্ৰত ৰাইজক নেতৃত্ব দিব লাগে। আচলতে গাওঁ পঞ্চায়তৰ নেতৃত্বই হৈছে গাওঁ পঞ্চায়ত উন্নয়ন পৰিকল্পনাৰ ৰাজহাড় স্বৰূপ। অংশগ্রহণমূলক পৰিকল্পনাৰ জৰিয়তে, উন্নয়নৰ পৰিকল্পনা প্রস্তুত কৰা সম্পর্কে আৰু গণতান্ত্রিক ভাৱধাৰাৰ বিষয়ে ৰাইজৰ জ্ঞান বৃদ্ধি পাব আৰু এইদৰে তেওঁলোকৰ নাগৰিকত্বৰ\nউন্নয়নতো বৰঙণি যোগাব পাৰিব। গাওঁসভাৰ বৈঠক এখনত নিম্নলিখিত বিষয়সমূহৰ ক্ষেত্ৰত আলোচনা হোৱা উচিত:\nঅংশগ্ৰহণমূলক পৰিকল্পনাৰ ক্ষেত্ৰত গাওঁবাসীসকলৰ ভূমিকা:-\nগাওঁ উন্নয়নৰ স্থিতিৰ মূল্যায়ণ\nপ্রকৃত উন্নয়নমূলক সমস্যাসমূহৰ চিনাক্তকৰণ\nউন্নয়নমূলক সমস্যাসমূহৰ সমাধানৰ উপায় বিচাৰি উলিওৱা\nসমস্যাসমূহৰ অগ্রাধিকাৰ নিৰূপণ আৰু সিবিলাকৰ সমাধান\nপৰিকল্পনা প্রস্তুতিত অংশগ্রহণ আৰু প্রকল্প প্রস্তুতকৰণ\nসম্পদসমূহৰ আৱণ্টনত অংশগ্রহণ কৰা\nৰূপায়ণত অংশগ্রহণ কৰা\nনিৰীক্ষণ আৰু সামাজিক হিচাপ পৰীক্ষণত অংশগ্রহণ কৰা\nসম্পত্তিসমূহৰ ব্যৱস্থাপনাত অংশগ্রহণ কৰা\nঅতিৰিক্ত সম্পদ আহৰণ\nহিতাধিকাৰী আৰু হিতপ্রাপ্তিৰ এলেকাসমূহৰ চিনাক্তকৰণ\nপ্রাকৃতিক সম্পদৰাজিৰ ব্যৱস্থাপনাত অংশগ্রহণ কৰা\nবিত্তীয় সম্পদৰাজি লিক হোৱাটো প্ৰবিহত কৰা\nসম্ভাৱনাপূর্ণ সম্পদৰাজি চিনাক্ত তথা সম্পদৰাজিৰ ফলপ্রসূ ব্যৱহাৰ কৰিবলৈ সামুহিক দায়িত্ব গ্রহণ\nগাওঁ পঞ্চায়ত উন্নয়ন পৰিকল্পনাৰ প্রক্রিয়া আৰম্ভ কৰাৰ এইখন প্রথম গাওঁসভা হ'ব, গতিকে গাওঁ পঞ্চায়ত কমিটিখনে সমগ্র প্রক্রিয়াটোৰ বিষয়ে এক উমৈহতীয়া বুজাবুজিত উপনীত হ’ব লাগিব। প্রক্রিয়াটাৰ আৰম্ভ কৰিবৰ বাবে তেওঁলোকক স্থানীয় সমল ব্যক্তিসকল, সামুহিকভিত্তিৰ সংগঠন, বেচৰকাৰী সংগঠন আদিৰ সহায়-সমৰ্থনৰ প্রয়োজন হয়। ইয়াৰ বাবে পঞ্চায়ত কমিটিয়ে এনে ব্যক্তি তথা সংগঠনসমূহ চিনাক্ত কৰিব লাগে আৰু তেওঁলোকলৈ আনুষ্ঠানিকভাৱে আমন্ত্রণ জনাব লাগে। পঞ্চায়তে, গাওঁ পঞ্চায়ত উন্নয়ন পৰিকল্পনাৰ সমগ্ৰ কালছোৱাত, তেওঁলোকক সমর্থন কৰিবলৈ সক্ষম তিনিগৰাকী স্বেচ্ছাসেৱী সমল ব্যক্তি বাছনি কৰিব লাগে। তেতিয়াৰে পৰা তেওঁলোকক ‘পঞ্চায়তৰ সমল ব্যক্তি” হিচাপে উল্লেখ কৰা হ’ব। পঞ্চায়তৰ সমল ব্যক্তিসকলে গাওঁ পঞ্চায়তৰ এক পৰিকল্পনাৰ কোষ হিচাপে কাম কৰিব লাগিব। পঞ্চায়তৰ সমল ব্যক্তিসকলক লৈ কোষ এটা গঠন কৰাটো অকল পঞ্চায়তখনৰে পঞ্চায়তখনৰ দায়িত্ব। উল্লেখযোগ্য যে, পঞ্চায়তৰ সমল ব্যক্তিসকলৰ মাজত কম পক্ষেও এগৰাকী মহিলা থাকিব লাগিব।\nগাওঁসভাৰ এই বৈঠকখনত, গাওঁ পঞ্চায়ত পৰ্যায়ৰ কাৰ্যকৰী দল আৰু প্ৰচাৰ কমিটিত অন্তর্ভুক্ত কৰিবৰ বাবে, পঞ্চায়ত কমিটিয়ে সম্ভাৱ্য সদস্যসকলৰ এখন তালিকাও প্রস্তুত কৰিব লাগিব। চূড়ান্ত অনুমোদনৰ কাৰণে দুয়োখন তালিকাকে গাওঁসভাৰ বৈঠকত উপস্থাপন কৰা হ'ব। কার্যকৰী দলবিলাকে পৰিকল্পনাৰ প্রক্রিয়াত গাওঁ পঞ্চায়তলৈ সমৰ্থন আগবঢ়োৱাৰ প্রয়োজন হ’ব। গাওঁ পঞ্চায়ত উন্নয়ন পৰিকল্পনাৰ ৰাজ্যিক নির্দেশাৱলী অনুসাৰে, প্ৰতিখন গাওঁ পঞ্চায়ততে ৮ গৰাকী সদস্যবিশিষ্ট চাৰিটাকৈ কাৰ্যকৰী দল থাকিব লাগে। পঞ্চায়ত কমিটিৰ সদস্যসকল, সংশ্লিষ্ট পঞ্চায়তখনৰ বাসিন্দা হিচাপে থকা সমজাতীয় বিভাগসমূহৰ কৰ্মচাৰীসকল আৰু পঞ্চায়তৰ সমল ব্যক্তিসকল কাৰ্যকৰী দলৰ পদেন সদস্য হ’ব। এগৰাকী আগ্রহ থকা পঞ্চায়তৰ সদস্য কার্যকৰী দলৰ অধ্যক্ষ হ’ব পাৰিব। আনহাতে সংশ্লিষ্ট বিষয়ৰ সৈতে জড়িত থকা চৰকাৰী কর্মচাৰী এগৰাকী উক্ত কার্যকৰী দলৰ আহ্বায়ক হ’ব পাৰিব। উদাহৰণস্বৰূপে, শিক্ষাৰ বিষয়ত থকা কাৰ্যকৰী দলটোত, শিক্ষাৰ প্ৰতি বিশেষ আগ্রহ থকা এগৰাকী পঞ্চায়ত সদস্য অধ্যক্ষ হ’ব পাৰিব আৰু বিদ্যালয় এখনৰ প্রধান শিক্ষক অথবা আন শিক্ষক এগৰাকী উক্ত কার্যকৰী দলৰ আহ্বায়ক হ’ব পাৰিব।\nপঞ্চায়তৰ প্ৰচাৰ কমিটিখন হৈছে গাওঁ পঞ্চায়ত এলেকাত পৰিৱেশ সৃষ্টিৰ ক্ষেত্ৰত নেতৃত্ব প্রদান কৰা আন এক সহায়ক গাঁথনি। যিহেতু ই এখন প্ৰচাৰ কমিটি, সেইবাবে ইয়াক ৰাইজ আৰু সকলো গাওঁ তথা অংশীদাৰবিলাকৰ প্ৰতিনিধিসকলৰ ব্যাপক সমর্থনৰ প্রয়োজন হয়। এই প্ৰচাৰ কমিটিখনত একশতকৈও অধিক সদস্য থাকিব পাৰে। গাওঁ পঞ্চায়তৰ সভাপতি আৰু সচিবগৰাকী প্ৰচাৰ কমিটিখনৰ যথাক্রমে সভাপতি আৰু আহ্বায়ক হ’ব। পঞ্চায়তৰ ৱাৰ্ড পর্যায়ত, সংশ্লিষ্ট ৱাৰ্ডৰ সদস্যগৰাকীৰ অধ্যক্ষতাত বিশৰ পৰা পাঁচশ গৰাকী সদস্যক লৈ আন এখন কমিটি গঠন কৰা হ’ব আৰু এই কমিটিখনৰ নাম হ’ব ৱার্ড পর্যায়ৰ প্ৰচাৰ কমিটি।\nগাওঁ পঞ্চায়তৰ সভাপতি গৰাকীয়ে পঞ্চায়ত কমিটিৰ বৈঠকত সভাপতিত্ব কৰিব লাগে। পঞ্চায়তৰ প্ৰথম বৈঠকখনত সভাপতি, পঞ্চায়তখনৰ অন্য সকলো সদস্য আৰু সচিবগৰাকীৰ উপস্থিতি অতি আৱশ্যক। এই বৈঠকখন পঞ্চায়তৰ কাৰ্যালয় অথবা পঞ্চায়তৰ চৌহদত অনুষ্ঠিত হোৱা উচিত।\nগাওঁসভাখনেই হৈছে একমাত্র মঞ্চ, যিখন মঞ্চত ৰাইজে তেওঁলোকৰ চাহিদাবিলাক পূৰণ কৰাৰ বাবে পৰিকল্পনা প্রস্তুত কৰিব পাৰে। অৱশ্যে, এইটো পোহৰলৈ আহিছে যে, গাওঁসভাবিলাকে এতিয়াও সঠিক পদ্ধতিৰে কাম কৰিব পৰা নাই। ৰাইজে আজিও গাওঁসভা অথবা ইয়াৰ গুৰুত্বৰ বিষয়ে জ্ঞান আহৰণ কৰিব পৰা নাই। সেইকাৰণে এই পৰিকল্পনাৰ নির্দেশনা পুথিখনত গাওঁসভাৰ ওপৰত বিশেষ গুৰুত্ব আৰোপ কৰা হৈছে, যিটোৰ অবিহনে গাওঁ পঞ্চায়ত উন্নয়ন পৰিকল্পনা ‘আমাৰ গাওঁ আমাৰ আঁচনি’ খন একেবাৰে নিষফল হৈ যাব। সেইকাৰণে, গাওঁ পঞ্চায়ত উন্নয়ন পৰিকল্পনাৰ কাম কাজবিলাক নিয়াৰিকৈ সম্পন্ন কৰিবৰ বাবে, তিনিখন গাওঁসভা অনুস্থিত কৰাৰ বাবে নির্দেশ প্রদান কৰা হৈছে। পূর্বে নিৰ্দ্ধাৰিত কৰা অনুসাৰে সাওঁসভাৰ বৈঠক অনুষ্ঠিত কৰা হ’লেও, গাওঁ পঞ্চায়ত উন্নয়ন পৰিকল্পনা প্রক্রিয়াৰ বাবে এক বিশেষ গাওঁসভাৰ বৈঠক অনুষ্ঠিত কৰিবই লাগিব।\n২.১ গাওঁ পঞ্চায়ত উন্নয়ন পৰিকল্পনাৰ প্ৰথমখন গাওঁসভাৰ উদ্দেশ্যসমূহ\nগাওঁ পঞ্চায়ত উন্নয়ন পৰিকল্পনাৰ সমগ্র প্রক্রিয়াটোৰ ক্ষেত্ৰত, গাওঁসভা অনুষ্ঠিত কৰাটোৱেই হৈছে প্ৰথমটো কাম। গাওঁসভাৰ বৈঠক আৰু ইয়াৰ কাৰ্যসূচীসমূহৰ বিষয়ে ৰাইজক যথেষ্ট আগেয়ে অৱগত কৰিব লাগে। ৰাজ্যিক নিৰ্দেশাৱলী (অসম পঞ্চায়ত আইন, ১৯৯৪) অনুসাৰে গাওঁসভাৰ বৈঠকৰ থূল হ’ব লাগিব। এই গাওঁসভাৰ বৈঠকখনত গাওঁ পঞ্চায়তৰ সভাপতি গৰাকীয়ে সভাপতিত্ব কৰিব লাগিব। গাওঁ পঞ্চায়তখনে নিশ্চিত কৰিব লাগিব যাতে গাওঁসভাৰ বৈঠকত সর্বাধিক সংখ্যক গাওঁসভাৰ সদস্য উপস্থিত থাকে। এই বৈঠকলৈ সমজাতীয় বিভাগসমূহৰ কৰ্মচাৰীসকলক আমন্ত্ৰণ জনোৱাটো বাধ্যতামূলক। নিম্নলিখিতভাৱে বহলভিত্তিত গাওঁসভাৰ উদ্দেশ্যসমূহক শ্ৰেণীকৰণ কৰিব পৰা যায়:\nগাওঁ পঞ্চায়ত উন্নয়ন পৰিকল্পনা ‘আমাৰ গাওঁ আমাৰ আচনি'ৰ সৈতে অংশগ্রহণকাৰীসকলক চিনাকি কৰি দিয়া\nগাওঁ পঞ্চায়ত উন্নয়ন পৰিকল্পনা ‘আমাৰ গাওঁ আমাৰ আচনি'ৰ বিষয়ে স্থানীয় ৰাইজক সজাগ কৰা\nগাওঁ পঞ্চায়ত উন্নয়ন পৰিকল্পনাৰ কেলেণ্ডাৰখনৰ ক্ষেত্ৰত অনুমোদন জনোৱা\nপ্ৰচাৰ কমিটিৰ অনুমোদন\nকার্যকৰী দলৰ সদস্যসকলৰ তালিকা অনুমোদন\nপৰিৱেশ সৃষ্টিৰ পৰিকল্পনাখন অনুমোদন\nসম্পদৰাজিৰ ভঁৰালৰ বিষয়ে আলোচনা\nউন্নয়নমূলক সমস্যা আৰু বার্ষিক পৰিকল্পনাত অন্তৰ্ভুক্ত হ’বলগীয়া বিষয়সমূহৰ ওপৰত প্ৰাৰম্ভিক আনোচনা।\n২.২ প্রস্তুতিমূলক কাৰ্যাৱলী\nদায়িত্বসমূহঃ গাঁও পঞ্চায়তৰ সভাপতি আৰু সচিব\nচৰকাৰৰ দ্বাৰা জাৰি কৰা আদেশ তথা মাননীয় মন্ত্ৰী আৰু আয়ুক্তৰ পৰা লাভ কৰা চিঠিৰ একোটা প্ৰতিলিপি থাকিব লাগিব\nসভাপতিৰ সৈতে আলোচনা কৰি উপ-সভাপতি অথবা সচিবগৰাকীয়ে কাৰ্যসূচী প্ৰস্তুত কৰিব লাগিব\nগাওঁসভাৰ বিষয়ে এক সপ্তাহৰ আগেয়ে জনাই, সকলো সমজাতীয় বিভাগৰ আগশাৰীৰ কৰ্মী, ৰাজহুৱা কৰ্মী, সামূহিক কৰ্মী, সামূহিকভিত্তিক চিঠি প্ৰেৰণ কৰা\nগাওঁসভাৰ বিষয়ে পিতৃ-মাতৃসকলক জনাবলৈ স্কুলীয়া ছাত্র-ছাত্ৰীসকলক জড়িত কৰা\nগাওঁসভা আৰু ইয়াৰ উদ্দেশ্যসমূহৰ বিষয়ে ৰাইজক সজাগ কৰি তুলিবৰ বাবে, কিছুমান পোষ্টাৰ আঁৰি দিয়া, প্ৰচাৰ-পত্ৰ বিতৰণ কৰা, লাউডস্পীকাৰেৰে ঘোষণা কৰা আৰু দেৱাল লিখন আদিৰ ব্যৱস্থা কৰা\nগাওঁসভাৰ বাবে স্থানৰ দিহা কৰা\n“আমাৰ গাওঁ আমাৰ আঁচনি”ৰ শ্লোগান আৰু ওগাওঁ পঞ্চায়ত উন্নয়ন পৰিকল্পনা বিষয়টো গাওঁসভাত উপস্থাপন কৰাৰ বাবে এগৰাকী সমল ব্যক্তিৰ ওপৰত দায়িত্ব অৰ্পণ কৰা(অৱশ্যে, জিলা প্ৰকল্প ব্যৱস্থাপনা গোট অথবা সম্প্ৰসাৰণ প্ৰশিক্ষণ কেন্দ্ৰৰ সমল ব্যক্তিয়ে প্ৰথমখন গাওঁসভাৰ বৈঠকত এই শ্লোগান আৰু পৰিকল্পনাৰ বিষয়টো উপস্থাপন কৰাৰ বাবে পৰামৰ্শ আগবঢ়োৱা হৈছে)\nগাওঁসভাৰ বাবে অনুসৰণ কৰিবলগীয়া কাৰ্যসূচী আৰু কাৰ্যাৱলী:\nঅংশগ্ৰহণকাৰীসকলৰ নাম পঞ্জীকৰণ:\nসমাজৰ বিভিন্ন শ্ৰেণী(অনুসূচীত জাতি/অনুসূচীত জনজাতি/অন্যান্য, বিশেষ উল্লেখসহ)\nঠিকনা(ৱাৰ্ড নং আৰু গাওঁ)\n2. আদৰণি ভাষণ: উপ-সভাপতি/সচিব\n3. সভাপতিৰ আসন গ্ৰহণ\n4. কার্যসূচী অনুমোদনঃ- কাৰ্যসূচী পাঠ, বিষয়বস্তুৰ সৈতে চিনাকি হোৱা আৰু কাৰ্যসূচী অনুমোদন কৰা\n5. গাওঁ পঞ্চায়ত উন্নয়ন আঁচনিৰ সৈতে চিনাকি কৰি দিয়াঃ-গাওঁ পঞ্চায়তৰ সচিব অথবা এগৰাকী সমল ব্যক্তিৰ দ্বাৰা “আমাৰ গাওঁ আমাৰ আচনি’ উপস্থাপন কৰিব লাগিব\n6. সমল ব্যক্তি অথবা নির্বাচিত প্রতিনিধিৰ দ্বাৰা গাওঁ পঞ্চায়ত উন্নয়ন আঁচনি আৰু এই ক্ষেত্ৰত ৰাইজৰ ভূমিকা সম্পর্কে তেওঁলোকৰ মাজত সচেতনতাৰ সৃষ্টি কৰা\n7. গাওঁসভাত খচৰা কাৰ্যাৱলীৰ কেলেণ্ডাৰ দাখিল কৰা আৰু তাত গাওঁসভাৰ অনুমোদন লাভ কৰা\n8. কার্যকৰী দলৰ সদস্যসকলৰ খচৰা তালিকা দাখিল কৰা আৰু ইয়াত অনুমোদন জনোৱা\n9. পঞ্চায়ত পর্যায়ৰ প্ৰচাৰ কমিটিৰ খচৰা তালিকা দাখিল কৰা আৰু ইয়াত অনুমোদন জনোৱা\n10. ৱার্ড পর্যায়ৰ প্ৰচাৰ কমিটি গঠনৰ ওপৰত সিদ্ধান্ত গ্রহণ কৰা\n11. সম্পদৰাজিৰ ভঁৰালৰ বিষয়ে যুগুত কৰা প্রতিবেদন দাখিল কৰা\n12. গাওঁৰ প্ৰধান উন্নয়নমূলক সমস্যাসমূহৰ ওপৰত মুকলিভাৱে আলোচনা কৰা আৰু ৰাইজৰ অনুভূত চাহিদাবিলাক চিনাক্ত কৰা\n13. প্রথম বছৰৰ পৰিকল্পনাখনত অন্তৰ্ভুক্ত কৰিবলগীয়া ৰাইজৰ অনুভূত চাহিদাবিলাকৰ ওপৰত আলোচনা কৰা\nউন্নয়নমূলক বিষয়সমূহৰ ওপৰত মুকলি আলোচনা দুই প্ৰকাৰে সুচল কৰিব পৰা যায়ঃ\nযদি গাওঁসভাৰ উপস্থিতিৰ সংখ্যা ১০০ জনতকৈ অধিক হয়, তেনেহলে একোটা গোটক একোটা বিষয়ৰ ওপৰত দায়িত্ব প্রদান কৰি, বিষয় অনুসাৰে দলভিত্তিত আলোচনা সম্পন্ন কৰিব পৰা যায়।\nপ্ৰতিটো ৱাৰ্ড আৰু বিষয় অনুসাৰে আলোচনাঃ সম্ভৱপৰ ক্ষেত্ৰত সমস্যাসমূহ পাঁচ বছৰীয়া পৰিকল্পনাটোৰ চলিত বিত্তীয় বৰ্ষত সমাধান কৰিব লাগে আৰু অপেক্ষাকৃতভাৱে বৃহৎ সমস্যাসমূহ দ্বিতীয় বৰ্ষৰ পৰা সমাধান কৰাৰ দিহা কৰিব লাগে। শীঘ্ৰেই হাতত ল’বলৈ প্রয়োজন হোৱা কামবিলাকৰ বিষয়েও আলোচনা কৰিব লাগে।\nবিষয়ভিত্তিক আলোচনা কৰা গোটবিলাকক, তেওঁলোকে আলোচনা কৰা আৰু তাৰ আধাৰত বিষয়বস্তু উপস্থাপন কৰাৰ বাবে উপলব্ধ সময়ৰ বিষয়ে আগধৰি জনাই দিব লাগে। বিষয়ভিত্তিক আলোচনাৰ জৰিয়তে চিনাক্তকৃত সমস্যাসমূহ কাৰ্যকৰী দলৰ সদস্যৰ দ্বাৰা নিজ নিজ বিষয়ভিত্তিক গোট আৰু গাওঁসভাত তলত উল্লেখিত প্ৰ-পত্ৰ অনুসাৰে সম্পাদিত বা প্রতিপাদিত কৰিব লাগে।\nচলিত বৰ্ষ(২০১৫-১৬)ৰ বাবে চিনাক্তকৃত উন্নয়নমূলক বিষয় বা সমস্যা\nপৰৱৰ্তী চাৰি বছৰ(২০১৬-২০)ৰ বাবে গ্ৰহণ কৰিবলগীয়া উন্নয়নমূলক বিষয় বা সমস্যা\nগাওঁসভা অনুষ্ঠিত তথা পৰিচালনা কৰাৰ বাবে মনত ৰাখিবলগীয়া বিষয়সমূহ\nপ্ৰতিটো কাৰ্যসূচী উপস্থাপন কৰাৰ পিছত, সেই বিষয়ে আলোচনা কৰাৰ বাবে সময় দিব লাগিব।\nআলোচনা বিলাকৰ পিছত, স্পষ্টীকৰণ (যদিহে থাকে) বিচাৰিব আৰু স্পষ্টীকৰণ দিব পাৰিব। অন্য কোনো প্রশ্নাৱলী থাকিলেও সিবিলাকৰ উত্তৰ দিব পৰা যাব।\nসভাপতিগৰাকীয়ে সিদ্ধান্তসমূহ পঢ়ি শুনাব লাগিব।\nসচিবগৰাকীয়ে কার্যবিৱৰণীৰ বহীখনত কাৰ্যবিৱৰণী লিখিব লাগিব।\nগাওঁসভাত পাঠ কৰিবলগীয়া সিদ্ধান্তসমূহৰ কাৰ্যবিৱৰণীখনত সভাপতি, সচিব, দুজন বা তিনিজন ৱাৰ্ডৰ সদস্যই স্বাক্ষৰ কৰিব লাগিব আৰু গাওঁসভাৰ পাঁচগৰাকী সদস্যই প্রতিস্বাক্ষৰ কৰিব লাগিব।\n২.৪ পৰৱতী কার্যকলাপ\nকার্যকৰী দলৰ সদস্য আৰু প্ৰচাৰ কমিটিৰ সদস্যসকলৰ ভূমিকা আৰু দায়িত্ববিলাকৰ বিষয়ে জনাই সেইসকল সদস্যৰ হাতত আনুষ্ঠানিকভাৱে চিঠি অর্পণ কৰা।\nকাৰ্যকৰী দলৰ সভাৰ বাবে তাৰিখ, সময় আৰু স্থান নিৰ্দ্ধাৰণ কৰা।\nগাওঁসভাৰ সিদ্ধান্তসমূহ কাৰ্যকৰী কৰাৰ বাবে পৰৱৰ্তী ব্যৱস্থা গ্ৰহণ কৰা।\nপঞ্চায়তৰ জাননী ফলক আৰু অন্যান্য ৰাজহুৱা অনুষ্ঠানসমূহত গাওঁসভাৰ সিদ্ধান্ত আৰু অনুমোদিত কাৰ্যাৱলীৰ কেলেণ্ডাৰখন প্রকাশ কৰা।\nকার্যকৰী দলৰ সদস্যসকলৰ বাবে আয়োজিত সাম্প্রতিক প্রশিক্ষণৰ বিষয়ে সভাৰ বাবে তাৰিখ নিদ্ধাৰণ কৰা।\nআঞ্চলিক পঞ্চায়ত আৰু জিলা পৰিষদলৈ কাৰ্যাৱলীৰ কেলেণ্ডাৰ প্ৰেৰণ কৰা।\nগাওঁসভাত আলোচিত উন্নয়নমূলক বিষয় তথা সমস্যাসমূহৰ তালিকা একত্ৰিত কৰা আৰু প্রথম বছৰৰ বার্ষিক পৰিকল্পনাৰ বাবে এখন সৰল পৰিকল্পনাৰ দলিল প্রস্তুত কৰা।\nপঞ্চায়ত পৰ্যায়ত প্ৰশিক্ষণ\nগাওঁ পঞ্চায়ত উন্নয়ন পৰিকল্পনা “আমাৰ গাওঁ আমাৰ আচনি” হৈছে নির্বাচিত প্রতিনিধি, ৰাইজ তথা বিষয়া-কর্মচাৰীসকলৰ বাবে সম্পূৰ্ণৰকমে এক নতুন প্রক্রিয়া। ই অংশগ্রহণমূলক পৰিকল্পনাৰ আধাৰিত আৰু এই অংশগ্রহণমূলক পৰিকল্পনাখন প্রস্তুত কৰাৰ কামত বহুতো পদক্ষেপ জড়িত হৈ আছে। এই পদক্ষেপসমূহৰ ভিতৰত আছে- চাহিদাৰ মূল্যায়ণ, পৰিস্থিতিৰ অধ্যয়ন, পৰিকল্পনা প্ৰস্তুতি আৰু প্রকল্পৰ ৰূপদান। সম্পত্তি এই কাৰ্যবিলাকৰ বিষয়ে ৰাইজৰ মাজত সজাগতা সীমিত। তদুপৰি, এক দক্ষতা গঢ়াৰ কাৰ্যসূচী হিচাপে গাওঁ পঞ্চায়ত উন্নয়ন পৰিকল্পনাৰ আৰ্হি প্রস্তুত কৰা হৈছে, যাতে অৱশেষত ইয়ে পঞ্চায়তৰ প্ৰশাসনিক ক্ষমতাৰ উন্নয়ন সাধন কৰিব পাৰে। সেইকাৰণে গাওঁ পঞ্চায়তৰ সদস্ আৰু কার্যকৰী দলৰ সদস্যসকলে পৰিকল্পনাৰ নিৰ্দেশনা পুথিখন বিতংভাৱে পঢ়া আৰু শিকি বুজি লোৱা উচিত।\nপ্রশিক্ষণ গ্ৰহণ আৰু গাওঁ পঞ্চায়ত উন্নয়ন পৰিকল্পনাৰ পৰিকল্পনা তথা ৰাজ্যিক নির্দেশাৱলীৰ বিষয়ে ভালদৰে পৰিচিত হ’বলৈ।\nকমিটিৰ সদস্যসকলৰ সৈতে “আমাৰ গাওঁ আমাৰ আচনি”ৰ দৰ্শন বা কল্পদূষ্টিৰ বিষয়ে আলোচনা কৰিবলৈ।\nপৰিকল্পনা প্ৰস্তুতি, ৰূপায়ণ আৰু নিৰীক্ষণ প্ৰক্ৰিয়াৰ ওপৰত প্ৰশিক্ষণ দিবলৈ।\nকাৰ বাবে প্ৰশিক্ষণ:\nপঞ্চায়ত কমিটিৰ সদস্য\nকাৰ্যকৰী দলৰ সদস্য\nপ্ৰচাৰ কমিটিৰ সদস্যসকললৈ দিকদৰ্শী প্ৰশিক্ষণ\nগাওঁ পঞ্চায়ত উন্নয়ন পৰিকল্পনাৰ অধীনত প্রশিক্ষণ অনুষ্ঠিত কৰাৰ বাবে ৰাজ্যিক গ্রামোন্নয়ন প্রতিষ্ঠান, পঞ্চায়ত আৰু গ্রামোন্নয়ন বিভাগ আৰু ইউনিচেফৰ দ্বাৰা যুটীয়াভাৱে পৃথক প্রশিক্ষণৰ নির্দেশনা পুথি প্রস্তুত কৰা হৈছে।\nৰাজ্যিক গ্রামোন্নয়ন প্রতিষ্ঠানে সকলো সম্প্রসাৰণ প্রশিক্ষণ কেন্দ্ৰ আৰু জিলা প্রকল্প ব্যৱস্থাপনা গোটসমূহক প্রশিক্ষণ দান কৰিব আৰু তাৰ বিপৰীতে তেওঁলোকে স্থানীয় প্রশিক্ষণসমূহ চলাই নিব। ৰাজ্যিক গ্রামোন্নয়ন প্রতিষ্ঠানে ইয়াৰ সম্প্রসাৰণ প্রশিক্ষণ কেন্দ্ৰসমূহৰ জৰিয়তে প্রশিক্ষণবিলাক অনুষ্ঠিত কৰিব। এই প্রশিক্ষণৰ কালছোৱাত এখন বিস্তৃত নির্দেশাৱলী / নির্দেশনা পুথিৰ যোগান ধৰা হ’ব। দিকদৰ্শনৰ কাৰ্যসূচী আৰু প্রশিক্ষণ প্রক্রিয়াত নিম্নলিখিত বিষয়সমূহ সামৰি ল’ব লাগিব:\nআমাৰ গাওঁ আমাৰ আঁচনি কিয় লাগে\n2. গাওঁ পঞ্চায়ত উন্নয়ন পৰিকল্পনা আমাৰ গাওঁ আমাৰ আঁচনিৰ পৰিচিতি\n3. পৰিৱেশ সৃষ্টি\n4. বিভিন্ন অংশীদাৰ সকলৰ ভূমিকা আৰু দায়িত্ব\n5. পৰিস্থিতিৰ বিশ্লেষণ\n6. উন্নয়নৰ স্থিতি বিষয়ক প্ৰতিবেদন প্ৰস্তুতি\n7. বাৰ্ষিক পৰিকল্পনা প্ৰস্তুতি\n8. গাওঁ পঞ্চায়ত উন্নয়ন পৰিকল্পনা প্ৰস্তুতি\n9. প্রকল্পৰ দলিল প্ৰস্তুতি ১০\n10. ৰূপায়ণৰ কৌশল\n11. নিৰীক্ষণ আৰু মূল্যায়ণ\nদায়িত্বসমূহ: পঞ্চায়ত কমিটি\nগাওঁ পঞ্চায়তৰ প্ৰশিক্ষণৰ বাবে তাৰিখ চূড়ান্তকৰণ\nসকলো পঞ্চায়তীৰাজ অনুষ্ঠানৰ সদস্য আৰু কাৰ্যকৰী দল তথা প্ৰচাৰ কমিটিৰ সদস্যসকলক আমন্ত্রণ জনোৱা আৰু প্রশিক্ষণত তেওঁলোকৰ অংশগ্রহণ নিশ্চিত কৰা\nপ্রশিক্ষণৰ সময়সূচী প্রস্তুত কৰা\nপ্রশিক্ষণৰ বাবে সংশ্লিষ্ট সকলো লোককে সংগঠিত কৰা\nসমূহীয়াভাৱে অধ্যয়ন কৰিব পৰাকৈ গাওঁ পঞ্চায়ত কার্যালয়ত প্রশিক্ষণৰ নিদের্শনা পুথি আৰু পৰিকল্পনাৰ নির্দেশনা পুথি দুয়োখন উপলব্ধ হ’ব লাগে\nগাওঁ পঞ্চায়ত উন্নয়ন পৰিকল্পনা “আমাৰ গাওঁ আমাৰ আঁচনি’ৰ ৰাজ্যিক নির্দেশাৱলী উপস্থাপন কৰা আৰু তাক ভালদৰে বুজি লোৱা\nগাওঁ পঞ্চায়ত উন্নয়ন পৰিকল্পনাৰ প্ৰক্ৰিয়াৰ বিষয়ে আলোচনা কৰা\nপৰিস্থিতি বিশ্লেষণ আৰু উন্নয়নৰ স্থিতি বিষয়ক প্রতিবেদন প্রস্তুত প্রণালীৰ প্রক্রিয়া উপস্থাপন কৰা\nপ্ৰথমখন গাওঁসভাৰ ফলাফল সম্পর্কে আলোচনা কৰা\nবিভিন্ন অংশীদাৰসকলৰ ভূমিকা আৰু দায়িত্ববিলাক আৰু লগতে তেওঁলোকে সন্মুখীন হ’ব পৰা প্রত্যাহ্বানবিলাক আৰু তেওঁলোকৰ সীমাবদ্ধতাৰ বিষয়ে আলোচনা কৰা\nবিভিন্ন দল যেনে- কাৰ্যকৰী দল, প্ৰচাৰ কমিটি আৰু পঞ্চায়ত কমিটিৰ মাজত কামবিলাক ভগাই দিয়া\n৩.৪ পৰৱতী কার্যকলাপ\nদায়িত্বসমূহ: গাঁও পঞ্চায়তৰ সভাপতি আৰু সচিব\nপৰিস্থিতি বিশ্লেষণৰ আহিলা আৰু প্রক্রিয়াৰ সৈতে পৰিচিত হোৱা\nপৰিয়ালৰ জৰীপ, গুৰুত্ব আৰোপিত দলৰ সৈতে দলীয় আলোচনা, প্রতিষ্ঠানিক জৰীপ আৰু অংশগ্রহণমূলক গ্রাম্য সূচিতকৰণৰ অনুশীলনৰ লগত খাপ খোৱা প্রশ্নাৱলীৰ সৈতে পৰিচিত হোৱা\nপৰিস্থিতি বিশ্লেষণৰ কেলেণ্ডাৰ প্ৰস্তুত কৰা\nপৰিস্থিতিৰ বিশ্লেষণ আৰু তথ্যৰাজি সংগ্ৰহৰ তাৰিখৰ বিষয়ে সমজাতীয় বিভাগসমূহক অৱগত কৰা\nতথ্যৰাজি সংগ্ৰহৰ দায়িত্ববিলাকৰ বাবে দলসমূহ বিভক্ত কৰা\nতথ্যৰাজি সংগ্ৰহৰ বাবে পৰিৱেশ সৃষ্টি কৰা\nপৰিস্থিতিৰ বিশ্লেষণ বুলিলে গাওঁ পঞ্চায়তৰ উন্নয়নৰ স্থিতিৰ মূল্যায়ণক বুজোৱা হয়। এই মূল্যায়ণে গাঁৱত উপলব্ধ বিভিন্ন সেৱা, সা-সুবিধা আৰু আন্তঃগাঁথনিৰ বিষয়ে তলচিহ্নৰ তথ্যৰাজি আহৰণ কৰাৰ ক্ষেত্ৰত প্রভূত সহায় কৰে। এনে ধৰণৰ এক বিশ্লেষণে, গাওঁখনত সমাধান কৰিবলগীয়া বিষয় বা সমস্যাসমূহৰ অগ্রাধিকাৰ নিৰূপণৰ বাবে এক আধাৰ হিচাপে কাম কৰিব পাৰে।\nগাওঁ পঞ্চায়তৰ সাম্প্রতিক দৃশ্যাৱলী, সমাজ আৰু আর্থিক অৱস্থাৰ বিস্তৃত বিৱৰণ সংগ্ৰহ কৰিবলৈ।\nগাওঁখনত উপলব্ধ বুনিয়াদী অসামৰিক সেৱা, আন্তঃগাঁথনি আৰু সা-সুবিধাসমূহৰ গুণগত মানৰ মূল্যায়ণ কৰিবলৈ।\n৪.২ পৰিস্থিতিৰ বিশ্লেষণ কিয় কৰিব লাগে?\nপৰিস্থিতিৰ বিশ্লেষণ কৰিব লাগে, কিয়নো ইয়ে,\nপৰিস্থিতি বিশ্লেষণৰ আহিলা আৰু প্ৰক্ৰিয়াৰ সৈতে পৰিচিত কৰি দিয়ে\nপৰিয়ালৰ জৰীপ, গুৰুত্ব আৰোপিত দলৰ সৈতে দলীয় আলোচনা, প্রতিষ্ঠানিক জৰীপ আৰু অংশগ্রহণমূলক গ্রাম্য সূচিতকৰণৰ অনুশীলনৰ সৈতে খাপ খোৱা প্রশ্নাৱলীৰ সৈতে পৰিচিত কৰি দিয়ে\nপৰিস্থিতি বিশ্লেষণৰ কেলেণ্ডাৰ প্ৰস্তুত কৰাত সহায় কৰে।\nপৰিস্থিতিৰ বিশ্লেষণ আৰু তথ্যৰাজি সংগ্ৰহৰ তাৰিখৰ বিষয়ে সমজাতীয় বিভাগসমূহক অৱগত কৰে\nতথ্যৰাজি সংগ্ৰহৰ দায়িত্ববিলাকৰ বাবে দলসমূহ ভাগ কৰি দিয়ে\nতথ্যৰাজি সংগ্ৰহৰ বাবে পৰিৱেশ সৃষ্টি কৰে\nতথ্যৰাজি সংগ্ৰহৰ সময়সূচী\nদলৰ দলপতিৰ নাম\nদলৰ সদস্যসমূহৰ নাম\nতথ্যৰাজি সংগ্ৰহৰ তাৰিখ\nসাক্ষাৎ কৰা ব্যক্তিৰ নাম\nকৃষি আৰু আনুষঙ্গিক খণ্ড\nপঞ্চায়তৰ জনসংখ্যা-বিষয়ক তথ্য\n২০১১ চনৰ লোকপিয়ল\nNFHS, DLHS, DISE জৰীপ\nঘৰে ঘৰে গৈ কৰা জৰীপ\nগুৰুত্ব আৰোপিত দলৰ সৈতে দলগত আলোচনা\nসামাজিক মানচিত্ৰ আৰু সম্পদৰ মানচিত্ৰ অংকন\nগলিয়ে গলিয়ে পদযাত্ৰা\nউৎস-ৰাষ্ট্ৰীয় গ্ৰাম্য উন্নয়ন প্ৰতিষ্ঠান\nশেহতীয়া উন্নীতকৰণ: Jun 21, 2019


নাগৰিকত্ব সংশোধনী বিধেয়ক-২০১৬ কি, জানেনে? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nনাগৰিকত্ব সংশোধনী বিধেয়ক-২০১৬ কি, জানেনে?\n‘নাগৰিকত্ব সংশোধনী বিধেয়ক-২০১৬ হ’ল ১৯৫৫ চনৰ নাগৰিকত্ব আইনৰ সংশোধনীৰ এক বিধেয়ক। এই বিধেয়কখন ২০১৬ চনৰ ১৯ জুলাইত প্ৰথম উত্থাপন কৰা হৈছিল। বৰ্তমান অসম তথা উত্তৰ-পূৰ্বাঞ্চলত তীব্ৰ বিৰোধিতা কৰা এই বিধেয়কখনৰ জৰিয়তে আফগানিস্তান, বাংলাদেশ আৰু পাকিস্তানৰ কিছু সংখ্যালঘু জাতিৰ অবৈধ অনুপ্ৰৱেশকাৰীক ভাৰতীয় নাগৰিকত্ব দিব বিচৰা হৈছে।\nকোনো বিদেশী নাগৰিকে ভাৰতত বাস কৰাৰ সময়সীমা ১১ বছৰ হ’লেহে পূৰ্বতে ভাৰতীয় নাগৰিকত্বৰ বাবে আবেদন কৰিব পাৰে। কিন্তু এই বিধেয়কৰ জৰিয়তে এই নিয়ম সলনি কৰি ইয়াৰ সময়সীমা ৬ বছৰ কৰিব বিচৰা হৈছে। এই বিধেয়কখনে কিন্তু মুছলমানৰ বাদে খ্ৰীষ্টান, শিখ, বৌদ্ধ, জৈন, পাৰ্ছী আদি লোকৰ লগতে বিশেষতঃ হিন্দু লোকক নাগৰিকত্ব দিবলৈ বিচাৰিছে।\nভাৰতীয় সংবিধান অনুসৰি এজন লোকক ভাৰতীয় নাগৰিক বুলি গণ্য কৰা হয় যদিহে-\n১. জন্মসূত্ৰে তেওঁ ১৯৫০ চনৰ ২৬ জানুৱাৰী বা তাৰ পাছত ভাৰতত জন্ম হয়।\n২. দ্বিতীয়তে পিতৃ-মাতৃ ভাৰতীয় নাগৰিক হ’লে তেওঁ ভাৰতীয় নাগৰিক হ’ব।\n৩. ভাৰতীয় নাগৰিকত্ব বিধি অনুসৰি (১৯৮৬ চনৰ ভাৰতীয় নাগৰিকত্ব আইন অনুসৰি) আবেদন জনাই ভাৰতীয় নাগৰিকত্ব লাভ কৰিব পাৰে।\n৪. কোনো বিদেশীয়ে স্বাভাৱিক প্ৰক্ৰিয়াৰে ভাৰতীয় নাগৰিক হিচাপে থাকিবলৈ আবেদন জনালে আৰু চৰকাৰে সেই আবেদনত অনুমোদন দিলে তেওঁ ভাৰতীয় নাগৰিক হ’ব পাৰে।\n৫. কোনো নতুন অঞ্চল ভাৰতৰ ভৌগলিক সীমাত অন্তৰ্ভূক্ত হ’লে সেই অঞ্চলৰ বাসিন্দা সকলে ভাৰতীয় নাগৰিকত্ব লাভ কৰিব পাৰিব।\nভাৰতৰ সংবিধানত নাগৰিকত্ব এক ডাঙৰ বিষয়। ভীমৰাও আম্বেদকাৰে নাগৰিকত্ব সন্দৰ্ভত সংবিধানত মন্তব্য কৰিছে- ‘কোনো লোক জন্মসূত্ৰে ভাৰতীয় হ’লে, যদিহে তেওঁৰ পিতৃ-মাতৃ বৈধ ভাৰতীয় তেন্তে তেওঁ ভাৰতীয় নাগৰিক। তাৰ উপৰিও পূৱ পাকিস্তান, পশ্চিম পাকিস্তান আৰু আফগানিস্তানৰ কোনো ধৰ্মীয় সংখ্যালঘু লোকে উক্ত দেশৰ নাগৰিকৰ প্ৰমান পত্ৰসহ ১১ বছৰ ভাৰতত বাস কৰিলে ভাৰতৰ নাগৰিকত্ব লাভ কৰিব পাৰিব।’\nএই নাগৰিকত্ব আইন ১৯৫৫ত উল্লেখিত পূৱ পাকিস্তান, ধৰ্মীয় সংখ্যালঘু শব্দই এতিয়া সমস্যাৰ সৃষ্টি কৰিছে। কিয়নো ১৯৭১ চনত পূৱ পাকিস্তান বাংলাদেশ ৰূপে এখন পৃথক ৰাষ্ট্ৰ হ’ল। যাৰ বাবে বাংলাদেশৰ কোনো নাগৰিকে ভাৰতৰ নাগৰিকত্ব বিচাৰি আবেদন কৰাৰ কোনো অৱকাশ নাই।\nঅসমত এই বিধেয়কক লৈ প্ৰতিবাদ হোৱাৰ কাৰণ আছে। নাগৰিকত্ব আইন ১৯৫৫ৰ মতে যিবোৰ বিদেশী লোকে পৰ্যাপ্ত নথি পত্ৰ অবিহনে ভাৰতত প্ৰৱেশ কৰে বা ভিছাৰ ম্যাদ শেষ হোৱাৰ পাছত ভাৰতত বসৱাস কৰি আছে তেওঁলোকক অনুপ্ৰৱেশকাৰী হিচাপে গণ্য কৰা হয়। ইফালে, ১৯৮৫ চনত স্বাক্ষৰিত অসম চুক্তি অনুসৰি ১৯৭১ চনৰ ২৫ মাৰ্চৰ সকলো অবৈধ বাংলাদেশী নাগৰিকক বিদেশী বুলি গণ্য কৰি বিতাৰিত কৰাৰ কথা আছিল।\nশেহতীয়া এই নাগৰিকত্ব সংশোধনী বিধেয়ক-২০১৬ই অসম চুক্তিক অৱমাননা কৰে। কিয়নো এই বিধেয়কখন আইনত পৰিণত হ’লে ২০১৪ চনৰ ৩১ ডিচেম্বৰৰ আগতে বাংলাদেশ, আফগানিস্তান আৰু পূৱ পাকিস্তানৰ পৰা ভাৰতলৈ অহা সেই দেশৰ সংখ্যালঘু লোক সকলে ভাৰতত থকাৰ অনুমতি লাভ কৰিব।\nএই বিধেয়কে ‘অভাৰচিছ চিটিজেন কাৰ্ডহোল্ডাৰ’ৰ ৰেজিষ্ট্ৰেশ্যন চমুকৈ অ চি আইৰ নিয়মো ভংগ কৰিব। ভাৰত এনে এখন দেশ যিখন দেশে বহু বিদেশী নাগৰিকৰ বোজা লৈ আছে। তাৰ ভিতৰত অসমত এই বোজা সৰ্বাধিক। ইতিমধ্যে ভাৰতত ইৰান, বাংলাদেশ, শ্ৰীলংকা, পাকিস্তান, আফগানিস্তান, তীব্বত আদি দেশৰ বহু অনুপ্ৰৱেশকাৰী আছে।\nপূৱ বংগৰ পৰা অহা শৰনাৰ্থীসকল পশ্চিম বংগ, বৰাক উপত্যকা আৰু ত্ৰিপুৰাত বসবাস কৰি আছে। বেছিভাগ শৰনাৰ্থী এই ঠাই সমূহত থকাৰ বিপৰীতে অতি কম সংখ্যক শৰনাৰ্থীহে অন্য ৰাজ্যই লয়। সেই সময়ত পূৱ বংগৰ পৰা অহা লোকসকলৰ কিছু অংশক দিল্লী, ওড়িশা, মধ্যপ্ৰদেশতো সংস্থাপন কৰা হৈছিল। বংগমূলীয় শৰনাৰ্থী থকা ৰাজ্য সমূহৰ ভিতৰত অসম আৰু পশ্চিম বংগতে বেছি সংখ্যকে বসবাস কৰিছিল।\nভাৰতীয় সংবিধানৰ ৫/১১ অনুচ্ছেদত নাগৰিকত্বৰ কথা উল্লেখ আছে। সংবিধানে ভাৰতীয় সংসদত নাগৰিকত্ব আইন গ্ৰহণৰ ক্ষমতাও দিছিল। ১৯৫৫ চনত এই আইন সংসদত গৃহীত হৈছিল। য’ত ৫টা প্ৰক্ৰিয়াৰে ভাৰতীয় নাগৰিকত্ব লাভ কৰিব পাৰিব বুলি উল্লেখ আছে। কিন্তু ২০১৬ চনত লোকসভাত উত্থাপন কৰা নাগৰিকত্ব সংশোধনী বিধেয়কত কেইটামান নিৰ্দিষ্ট ধৰ্মৰ লোকক ভাৰতীয় নাগৰিক হোৱাৰ সুবিধা দিয়াৰ বাবে যি প্ৰচেষ্টা লোৱা হৈছে সেই প্ৰচেষ্টাই সংবিধানৰ ১৪ নং অনুচ্ছেদত থকা সম অধিকাৰ ভংগ কৰিব।\nভাৰত এখন ধৰ্ম নিৰপেক্ষ দেশ। তেনে ক্ষেত্ৰত এইদৰে নিৰ্দিষ্ট ধৰ্মীয় লোকক নাগৰিকত্ব প্ৰদানৰ বাবে এই সংশোধনী পদক্ষেপে ভাৰতীয় সংবিধানে প্ৰদান কৰা ধৰ্ম নিৰপেক্ষতাক উলংঘন কৰে। এই বিধেয়কখন গৃহীত হ’লে অসমৰ ভাষিক গাঁথনিত ই বিৰূপ প্ৰভাৱ পেলাব। অসমীয়া ভাষা সংকটাপূৰ্ণ হ’ব।\nঅসমৰ খিলঞ্জীয়া ভূমি পুত্ৰসকলৰ আৰ্থ আৰু ৰাজনৈতিক অধিকাৰ সংকোচন কৰিব এই বিধেয়কে। ভাৰতীয় সংবিধানৰ ধৰ্ম নিৰপেক্ষৰ চৰিত্ৰক ই বিনষ্ট কৰিব। এই বিধেয়কখনে ৰাষ্ট্ৰীয় নাগৰিকপঞ্জী উন্নীতকৰণৰ প্ৰক্ৰিয়াক মূল্যহীন কৰি তুলিব। নাগৰিকত্ব সংশোধনী বিধেয়ক কোনো কাৰণতে অসম আৰু অসমীয়াৰ বাবে শুভ বুলি ক’ব নোৱাৰি। সেয়েহে এই বিধেয়কৰ বিৰুদ্ধে প্ৰতিবাদ সাব্যস্ত হৈছে।\nএই খিনিতে লক্ষণীয় কথা যে ২০১৪ চনলৈ কোনো লোকে নাগৰিকত্ব আবেদন কৰিব পাৰিলে এন আৰ চিৰ জৰিয়তে বিদেশী চিনাক্তকৰণ প্ৰক্ৰিয়াত চূড়ান্ত বেমেজালি আৰু নাগৰিকত্বৰ বাবে আবেদন কৰা লোকসকলে নাগৰিকত্ব লাভ কৰিলে এন আৰ চিতো তেওঁলোকৰ নাম অন্তৰ্ভূক্ত কৰিবলৈ বাধ্য হ’ব। তেনে পৰিস্থিতিত এন আৰ চিৰ বৈধ-অবৈধ নাগৰিকৰ সময়সীমাৰ কি মূল্য থাকিব।\nলক্ষণীয় যে, ২০১৪ আৰু ২০১৫ চনত দুখন অধিসূচনাৰ জৰিয়তে ভাৰতে পাৰপত্ৰ অধিনিয়ম সংশোধন কৰিছিল। কেন্দ্ৰীয় চৰকাৰে ইতিমধ্যে ২০১৪ চনৰ ৩১ ডিচেম্বৰলৈকে অহা ৬টা নিৰ্দিষ্ট ধৰ্মৰ লোকক বৈধ কাগজ নাথাকিলেও জেললৈ বা দেশান্তৰ কৰিব নোৱাৰিব বুলি নিয়ম বান্ধি দিছে। এই বিধেয়কক লৈ হোৱা আলোচনাত ৰাজ্যসভাত কেন্দ্ৰীয় গৃহ ৰাজ্যমন্ত্ৰী কিৰেণ ৰিজিজুৱে ঘোষণা কৰিছিল ২০১৪ চনলৈকে অহা সকলো হিন্দু নাগৰিকেই বৈধ নাগৰিক। অৰ্থাৎ হিন্দু নাগৰিকৰ বাবেহে চৰকাৰে যে এই বিধেয়কখন আনিবৰ বাবে চেষ্টা চলাইছে সেয়া সেইদিনাই স্পষ্ট হৈ পৰিছিল।\n২০১৯ চনত ৮ জানুৱাৰীত গণ প্ৰতিবাদৰ পিছতো কেন্দ্ৰীয় চৰকাৰে লোকসভাত এই বিধেয়ক গৃহীত কৰিছিল। ৰাজ্যসভাত অৱশ্যে এই বিধেয়ক গৃহীত কৰাৰ ক্ষেত্ৰত চৰকাৰৰ পথ সহজ নহ’ব যদিও সকলো ধৰণৰ চেষ্টা অব্যাহত ৰাখিছে। পুনৰ ৩১ জানুৱাৰী, ২০১৯ত এই বিধেয়কখন ৰাজ্যসভাত উত্থাপনৰ বাবে কেন্দ্ৰীয় চৰকাৰে চেষ্টা চলাব বুলি চৰ্চা হৈছে।\nনাগৰিকত্ব সংশোধনী বিধেয়কৰ বিৰুদ্ধে উত্তৰ-পূৱৰ কেইবাখনো ৰাজ্যই গুৰুত্বপূৰ্ণ সিদ্ধান্ত গ্ৰহণ কৰিছে। নাগালেণ্ডৰ কেবিনেটে বৈঠক অনুষ্ঠিত কৰি বিধেয়কখনৰ বিৰুদ্ধে স্থিতি গ্ৰহণ কৰাই নহয়, ইয়াৰ প্ৰত্যাহাৰৰ দাবীৰে কেন্দ্ৰীয় গৃহ মন্ত্ৰীলৈ পত্ৰ প্ৰেৰণ কৰিছে। ১৮ জানুৱাৰী, ২০১৯ত এই বৈঠক অনুষ্ঠিত হৈছিল। লগতে নাগালেণ্ডৰ মুখ্যমন্ত্ৰী নেইফিঅ’ ৰিঅ’ই ঘোষণা কৰিছে কোনো কাৰণতে এই বিধেয়ক নাগালেণ্ডত কাৰ্যকৰী নহয়।\nমেঘালয়ৰ মুখ্যমন্ত্ৰীয়েও এই কথা জনাই দিছে। ভাৰতীয় সংবিধানৰ ৩৭১(ক) ধাৰাৰ অধীনত নাগালেণ্ডত বিশেষ সুৰক্ষা দিয়া আছে। বেংগল ইষ্টাৰ্ণ ফ্ৰন্টিয়াৰ ৰেগুলেশ্যন ১৮৭৩ৰ জৰিয়তে ইনাৰ লাইন ব্যৱস্থা প্ৰৱৰ্তন কৰা আছে। তাৰ পাছতো এই ৰাজ্যখনৰ মুখ্যমন্ত্ৰীগৰাকীয়ে নাগৰিকত্ব সংশোধনী বিধেয়কক লৈ শংকিত।\nঅসমত তেনে ইনাৰ লাইন পাৰ্মিটৰ ব্যৱস্থা সম্ভৱ নহয়। কিয়নো এইখন ৰাজ্য হ’ল উত্তৰ-পূলৰ দ্বাৰ স্বৰূপ। কিন্তু এই নাগৰিকত্ব বিধেয়কৰ ফলত অসমত সৃষ্টি হ’ব পৰা পৰিৱেশ, পৰিস্থিতিক লৈ এচাম নেতা তথা ৰাজ্য চৰকাৰ একেবাৰে সচেতন নহয়। কেৱল ৰাজনৈতিক সুৰক্ষাৰে এই অঞ্চলটোত খিলঞ্জীয়া সকলৰ স্বাৰ্থ কিমান দিনলৈ সুৰক্ষিত হ’ব! কিয়নো আন সকলো অধিকাৰ অনা-অসমীয়া সকলৰ হাতলৈ গুচি যোৱাৰ পিছত এই ৰাজনৈতি ক্ষমতা কাৰ দ্বাৰা পৰিচালিত হ’ব সেয়া কোনোবাই ভাবিছেনে?\nএতিয়াও বহু সময়ত অভিযোগ উঠে, ফাঁচী বজাৰেহে বোলে চৰকাৰ পাতে! ধনৱন্ত শ্ৰেণীৰ হাতৰ পুতলা হয় চৰকাৰ। ভাৰতীয় ৰাজনীতিত এয়া সঁচা-মিছা সকলোৱে দেখি আহিছে। যদি অসম চুক্তিৰ ৬ নং দফা অনুসৰি খিলঞ্জীয়াৰ ৰাজনৈতিক সুৰক্ষাৰে অসমলৈ বিদেশী অনাৰ কথা চিন্তা চৰ্চা কৰা হৈছে, তেন্তে এইবোৰ দিশ জানো আওকান কৰিব পাৰিব?\nৰাজ্যবাসীৰ প্ৰতিবাদৰ ৰূপ দেখি এই বিধেয়কখন বাতিল কৰাৰ সলনি অন্য ধৰণে কেন্দ্ৰীয় চৰকাৰে ইয়াক অতি কৌশলগত ভাৱে ৰূপায়ণৰ কথা চিন্তা কৰিছে। উত্তৰ পূৱত এই বিধেয়ক গৃহীত কৰাৰ পাছত নাগৰিকত্ব লাভ কৰা নাগৰিক নাথাকিলে বিশেষ ভাট্টা দিয়াৰ কথা কোৱা হৈছে। চৰকাৰে বাৰে বাৰে এই কথা বুজাবলৈ চেষ্টা কৰিছে যে এই বিধেয়কৰ জৰিয়তে অতি কম মানুহহে অসমলৈ আহিব।\nউত্তৰ পূৱত সৃষ্টি হোৱা গণ প্ৰতিবাদৰ প্ৰতি লক্ষ্য ৰাখি বিশেষ ভাট্টাৰ নীতিৰে নতুন পথৰ সন্ধান কৰিলেও ভাৰতীয় নাগৰিক হোৱাৰ পাছত তেওঁলোক যে অসমলৈ নাহিব, তাৰ নিশ্চয়তা কোনেও দিব নোৱাৰে। এখন স্বাধীন দেশৰ নাগৰিক হিচাপে তেওঁলোকে যিকোনো ঠাইলৈ যাব পাৰে। অসমত ইনাৰ লাইন ব্যৱস্থা প্ৰযোজ্য কৰাও সম্ভৱ নহয়। খুউব বেছি অসমক বিশেষ ৰাজ্যৰ মৰ্যাদাৰে খিলঞ্জীয়াৰ বাবে কিছু ৰক্ষা কৱচ সৃষ্টি কৰি চৰকাৰে যিকোনো প্ৰকাৰে এই বিধেয়কখন গৃহীত কৰাৰ বাবে চেষ্টা অব্যাহত ৰাখিছে।\nইতিমধ্যে কেন্দ্ৰীয় চৰকাৰে কৈছে- এই আইনৰ অধীনত নাগৰিকত্ব গ্ৰহণ কৰিব খোজা লোকে উত্তৰ পূৱৰ বাহিৰে দেশৰ অন্য ঠাইত থাকিব বিচাৰিলে তেওঁলোকক বিশেষ ভাট্টা প্ৰদান কৰা হ’ব। অসমক বাদ দি উত্তৰ পূৱৰ প্ৰায় কেইখন ৰাজ্যৰ মুখ্যমন্ত্ৰীয়ে কেন্দ্ৰীয় গৃহমন্ত্ৰী ৰাজনাথ সিঙক এই সন্দৰ্ভত নিজৰ বিৰোধিতা ব্যক্ত কৰিছে।\nএফালে ৰক্ষা কৱচৰ কথা কৈ আনফালে অসম চুক্তিক আওকান কৰি নাগৰিকত্ব সংশোধনী বিধেয়কৰ পক্ষত থাকি চৰকাৰে দুমুখীয়া নীতি গ্ৰহণ কৰিছে। অসম চুক্তিৰ ৬ নং দফা অনুসৰি অসমৰ খিলঞ্জীয়াক কেতিয়াও সাংবিধানিক ৰক্ষা কৱচ দিব নোৱাৰে। ইয়াৰ বাবে চৰকাৰে সদিচ্ছা থাকিলে সংবিধান সংশোধনৰ বিধেয়কৰ জৰিয়তে এই বিষয়টো আগুৱাই নিলেহেঁতেন।\nসমান্তৰালভাৱে ৬ জনগোষ্ঠীৰ জনজাতিকৰণৰ বিষয়টো চৰকাৰৰ ল’ৰা-ধেমালি সদৃশ হৈছে। ইয়াৰ জৰিয়তে খিলঞ্জীয়া জাতি-জনগোষ্ঠীৰ মাজত বিভেদৰ বীজ সিঁচি নাগৰিকত্ব সংশোধনী বিধেয়কৰ বিৰুদ্ধে সৃষ্টি হোৱা আন্দোলনক মষিমূৰ কৰিব খোজা হৈছে। আজি ত্ৰিপুৰাৰ যি পৰিৱেশ এদিন অসমৰো সেই একেই পৰিৱেশ হ’ব। ১৮৮১ চনত ত্ৰিপুৰতা থলুৱা ত্ৰিপুৰীৰ সংখ্যা আছিল ৮৭.০৬ শতাংশ, বঙালী ভাষী লোকৰ সংখ্যা আছিল ১২.৯৪ শতাংশ। দেশৰ প্ৰথমটো লোক পিয়লৰ তথ্য এয়া।\n২০১১ চনৰ লোক পিয়লৰ তথ্য মতে ত্ৰিপুৰাত থলুৱা ত্ৰিপুৰী লোকৰ সংখ্যা ৩১.৭৮ শতাংশ আৰু বঙালী ভাষী লোকৰ সংখ্যা ৬৮.২১ শতাংশ। এনেদৰে সলনি হ’ল জন গাঁঠনি। নিশেঃষ হৈ গ’ল ত্ৰিপুৰী জাতি। অথচ সেইখন ত্ৰিপুৰাত ৮৩ শতাংশই হিন্দু লোক। সেই ছবি অসমৰ ৰাইজে দেখিছে। ইয়াৰ পাছত কেনেদৰে অসমৰ ৰাইজে মানি লয় হিন্দু বাংলাদেশী আনিলে অসমীয়া জাতি ৰক্ষা হ’ব?\nচৰকাৰে কৈছে ৮ লাখ হিন্দু বাংলাদেশী আহিব। কিন্তু অসম আৰু অসমীয়াৰ প্ৰশ্ন- ৮ লাখ কিয় এজন বিদেশীৰ বোজা আমি ল’ব লাগে কিয়? আজি বিজেপি বা মোডী চৰকাৰে কোৱা কথাবোৰ স্ববিৰোধী। এফালে খিলঞ্জীয়াৰ সুৰক্ষাৰ কথা আৰু আনফালে বিদেশীৰ বোজা। এই পৰিস্থিতিত ৰাইজে কিয় নাভাৱিব নিজৰ ভৱিষ্যতৰ কথা!\nশ্ৰীমন্ত শংকৰদেৱ সংঘৰ ৮৮ সংখ্যক বাৰ্ষিক অধিৱেশনৰ সম্পূৰ্ণ কাৰ্যসূচী, নাহে প্ৰধানমন্ত্ৰী…\nলিডুত ভাৰতীয় সেনাৰ উগ্ৰপন্থী বিৰোধী অভিযানত এনএছচিএন (আৰ)ৰ কেডাৰ আটক


নীলা খামৰ চিঠি~জহিৰুল ইছলাম\nby©AdminPosted at Thursday, February 04, 2021\nবিশ্বাসহীন জীৱন আৰু সাৰহীন কাঠ\nপ্ৰয়োজন পূৰণ হ'লেই জুইশালত সোমায়\nঅপেক্ষা ছাই হোৱা লৈ "\nমানুহ প্ৰয়োজনৰ প্ৰিয়জন নহয়তো???\nহৃদয় নিঃসৃত এবুকু মৰম ল'বা যদি তোমাৰ অনুভৱে স্বীকাৰ কৰে। সময় এতিয়া মাজনিশা। মেজত ছেদেলি-ভেদেলি হৈ থকা কিতাপৰ দম। তাৰ তলত অনাদৃত ভাবে পৰি থকা এখন দিনপঞ্জী। বহু বছৰ আগতে লিখা। মই তেতিয়া কলেজত পঢ়ি আছিলো। বৰ হেঁপাহৰ দিনপঞ্জী আছিল সেই সময়ত। বছৰৰ প্ৰথমটো দিন। এটা শতিকা গৰকি আন এটা শতিকাৰ প্ৰথমটো বছৰ-২০০০। তাৰিখৰ শেষত 2k লিখা।মোৰ বাবে সেয়া আছিল নতুন অভিজ্ঞতা। এৰি অহা অতীতে কেতিয়াবা আকৌ ৰিঙিয়াই মাতে কলেজৰ বাৰাণ্ডা নতুবা শ্ৰেণীকোঠাৰ চাৰিবেৰ পাৰ কৰি কেণ্টিনৰ আড্ডালৈ।\nসিদিনা আছিল কাতিৰ কুঁৱলী সনা ৰাতিপুৱা। ওৰে ৰাতি নতুন বছৰৰ উচাহত উজাগৰে হৰ্ষোল্লাস। কোনোবা যদি নাচিছিলে কোনোবাই আকৌ বেসুৰীয়া সুৰত হিন্দী গীতৰ আখৰা। এক হুলস্থূলীয়া পৰিবেশ। মাজতে ফটকা আতচবাজীৰে নৱবৰ্ষক আদৰণি। পুৱা ১০ বজাত পোষ্ট মাষ্টাৰৰ মাতত টোপনি ভাঙিল। এটা পাৰ্ছেল মাৰ্কিন কাপোৰৰ মেৰিয়াই চিলোৱা। আথে-বেথে খুলি ল'লো! এখন চিঠি আৰু এখন উপন্যাস "সূৰয মূখীৰ স্বপ্ন"।বেনামী চিঠি। চিঠিৰ ভাজত বহু কথা। অলপ চিন্তা অলপ উৎসুকতা। ভাবি পোৱা নাই কোন এই চিঠিৰ প্ৰেৰক। তাৰ পিছত পাৰ হৈ গ'ল বহু নৱবৰ্ষ। বহু বসন্ত। চিঠিয়েও ঠিকনা হেৰুৱাই নাহিল দ্বিতীয়খন চিঠি।\nবিজ্ঞানৰ অগ্ৰগতিত হেৰাই গৈছে বহু পৰম্পৰা। নৱবৰ্ষত গ্ৰীটিংছৰ দোকানত হেতাওপৰা,ডাকোৱালৰ টিলিঙাবাদন, চিঠিৰে খবৰ লোৱা প্ৰথা এতিয়া মিউজিয়ামত সংৰক্ষিত, নষ্টালজিক ইতিহাস। ডাকোৱাল ব্যস্ত এতিয়া আধাৰ কাৰ্ড,পানকাৰ্ড,চেকবুক বিতৰণতহে। আধুনিকতাই যদিও পৃথিৱীখনক হাতৰ মুঠিত আনি দিছে, মূহুৰ্তত এজনে আনজনৰ খবৰ ল'ব পৰাকৈ সুবিধা দিছে আনহাতে কাঢ়ি লৈছে আন্তৰিকতা এজনৰ লগত আনজনৰ। দহ বছৰৰ মূৰতো যদি কোনো আত্মিয় ঘৰলৈ আহে আলহী খাবলৈ, নাথাকে তাত উৎসুকতা আন্তৰিকতা। যেন প্ৰতিদিনেই লগ পোৱা কোনোবাহে আহিছে আলহী খাবলৈ। সকলোৱে ব্যস্ত নিজক লৈ।সময় নাই কাৰো স'তে আন্তৰিকতাৰে এষাৰি মাত দিবলৈ। এইবোৰ ভাবি নিজৰ মাজতে প্ৰশ্ন উত্থাপন হয়। আমি মানু্হ নে মানুহ ৰূপী যন্ত্ৰ?\nআজি হেৰাই যোৱা পৰম্পৰা আকৌ জীয়াই তুলিবলৈ তোমালৈ মোৰ এই দীঘলীয়া চিঠি লিখাৰ কচৰৎ। আশাকৰোঁ তুমি সহৃদয়েৰে পঢ়িবা। তোমাৰ ব্যস্ততাৰ পৰিধি যদিও সীমাহীন তথাপি। কিজানি হেৰুৱাব ধৰা শব্দৰ টোপোলাটোৱে আকৌ ভৰি উঠে আবেগ নতুবা আশাৰ সেউজীয়াৰে!\nতুমি এৰি যোৱা আজি বহু বছৰ হ'ল। শুনিছোঁ তুমি বিয়াও পাতিলা। বিয়া পাতি সংসাৰী হ'লা। এজন পুত্ৰ সন্তানৰ পিতৃ তুমি। সংসাৰৰ ব্যস্ততাই তোমাক পাহৰাই ৰাখিছে অতীত পৃষ্ঠাৰ বহু কথায়। এদিন লগ নাপালে এবছৰ যেন লগা অনুভৱবোৰ এতিয়া সন্ন্যাস লৈছে। হয়তো সময়ে পাহৰাই দিলে "ৰীতা" নামৰ ছোৱালীজনীৰ কথা। যাক তুমি কলেজীয়া জীৱনৰ একমাত্ৰ সাৰথি বুলি ভাবি দেখিছিলা ভৱিষ্যতৰ বহু সপোন। তোমাৰ সপোনবোৰ যে শুই দেখা টোপনিৰ ভ্ৰম আছিল সেয়া ধৰিবই পৰা নাছিলোঁ। আজি এটা যুগ গৰকি আন এটা যুগৰ মাজ নিশা। তোমাৰ স্মৃতি সঞ্চিত দোলনাখন দুলি দুলি বোৱাই দিছে অশ্ৰুধাৰা। হাতৰ আঙুলিৰ মাজত থিয় দি থকা কলমটোৱেও লিখিব খোজা নাই হেৰুৱা অতীত। কিজানি আৰ্তনাদত বিদীৰ্ণ কলিজাখন স্তব্ধ হয় চিৰদিনলৈ। লিখিমেই বা কি ?অৰ্থই বা আছে ক'ত? সেয়ে ইতি টানিলো। কুশলতা কামনাৰে\nঅনুভৱৰ দীপ্ত শিখাত আবেগৰ মিতিৰালি\nহৃদয়ৰ বোঁৱতী সোঁতত উৎসুকতাৰ কোৱাল সোঁত\nয'ত উটি যায় মোৰ সজাল ধৰা নিশাবোৰ\nধ্বংসস্তুপত এক বৰ্ণিল আবদাৰ\nযদি নিৰ্বোদ দুচকু\nআবেগৰ দোকোল-ঢঁকা বান\nভাৱনাৰ নীলাম্বৰত আত্মিক উচুপনিত\nউমি উমি জ্বলিছে তুমিহীনতাৰ শংকাজুই\nএজাক ধুমুহাই গচকি যোৱা এটি নিশা\nইয়াত এটি পঁজা আছিল---!